വയലാർ രാമവർമ്മ - വിക്കിപീഡിയ\nമലയാളസാഹിത്യത്തിലെ കവിയും, ചലച്ചിത്ര-നാടക ഗാനരചയിതാവും\n(1928-03-25)മാർച്ച് 25, 1928\nഒക്ടോബർ 27, 1975(1975-10-27) (പ്രായം 47)\nകേരളത്തിലെ പ്രശസ്തനായ കവിയും അനേകം ജനപ്രിയ ചലച്ചിത്ര, നാടക ഗാനങ്ങളുടെ രചയിതാവുമാണ് വയലാർ എന്ന പേരിൽ അറിയപ്പെടുന്ന വയലാർ രാമവർമ്മ (ജീവിതകാലം: മാർച്ച് 25 1928 - ഒക്ടോബർ 27 1975). കേരളത്തിലെ ജനകീയ വിപ്ലവകവിയായ വയലാർ തൻ്റെ ഗാനങ്ങളിലൂടെ സാധാരണക്കാരൻ്റെ താത്വികാചാര്യനായി മാറി.\n4 ചൈനാവിരുദ്ധ പ്രസംഗം\nആലപ്പുഴ ജില്ലയിലെ ചേർത്തല താലൂക്കിൽ വയലാർ ഗ്രാമത്തിൽ 1928 മാർച്ച് - 25-ന് ജനിച്ചു. അച്ഛൻ വെള്ളാരപ്പള്ളി കേരളവർമ. അമ്മ വയലാർ രാഘവപ്പറമ്പിൽ അംബാലിക തമ്പുരാട്ടി. അദ്ദേഹത്തിന് മൂന്നര വയസ്സുള്ളപ്പോൾ അച്ഛൻ കേരളവർമ അന്തരിച്ചു. ഈ സംഭവത്തിന്റെ പേരിലാണ് അദ്ദേഹം 'ആത്മാവിൽ ഒരു ചിത' എന്ന കവിതയെഴുതിയത്. ചേർത്തല ഹൈസ്കൂളിൽ ഔപചാരിക വിദ്യാഭ്യാസവും അമ്മയുടെയും അമ്മാവന്റെയും മേൽനോട്ടത്തിൽ ഗുരുകുല രീതിയിൽ സംസ്കൃത പഠനവും നടത്തി.\nവയലാർ രാമവർമ്മയുടെ കൈയ്യക്ഷരം\nകമ്മ്യൂണിസ്റ്റ് പ്രസ്ഥാനവുമായും പുരോഗമന സാംസ്‌കാരിക സാഹിത്യ പ്രസ്ഥാനങ്ങളുമായി ബന്ധപ്പെട്ടു പ്രവർത്തിച്ചു. പാദമുദ്ര (കവിതകൾ ) തുടങ്ങി ധാരാളം കൃതികൾ രചിച്ചു. കവി എന്നതിലുപരി, സിനിമാഗാനരചയിതാവ് എന്ന നിലയിലാണ് വയലാർ കൂടുതൽ പ്രസിദ്ധനായത്. പച്ച മനുഷ്യന്റെ സുഖവും ദുഃഖവും ഒപ്പിയെടുത്ത ആയിരത്തിൽ പരം ഗാനങ്ങൾ അദ്ദേഹം രചിച്ചു. 1961-ൽ സർഗസംഗീതം എന്ന കൃതിക്ക് കേരള സാഹിത്യ അക്കാദമി പുരസ്‌കാരം ലഭിച്ചു. 1974-ൽ "നെല്ല്", "അതിഥി" എന്നീ ചിത്രങ്ങളിലൂടെ മികച്ച ചലച്ചിത്രഗാനരചയിതാവിനുള്ള രാഷ്ട്രപതിയുടെ സുവർണ്ണപ്പതക്കവും നേടി. 1957-ൽ ഇ.എം.എസ് മന്ത്രിസഭയുടെ കാലത്ത് പാളയം രക്തസാക്ഷി മണ്ഡപത്തിന്റെ ഉദ്ഘാടനച്ചടങ്ങിന് അവതരിപ്പിക്കാൻ വേണ്ടി രചിച്ച " ബലികുടീരങ്ങളേ..."  എന്ന ഗാനം വൻ ജനശ്രദ്ധ പിടിച്ചു പറ്റിയിരുന്നു. അക്കാലത്ത് വയലാർ-ദേവരാജൻ മാസ്റ്റർ കൂട്ടുകെട്ട് അനേകം ഗാനങ്ങൾ മലയാളികൾക്ക് സമ്മാനിച്ചു.\nസ്ത്രീയുടെ മോചനം ആർത്ഥീക സമത്വത്തിലൂടെ മാത്രമേ സാക്ഷാൽക്കരിക്കാനാകൂ എന്നു വ്യക്തമാക്കുന്ന വയലാർ കവിതയാണ് 'ആയിഷ'.\nചെങ്ങണ്ട പുത്തൻ കോവിലകത്ത് ചന്ദ്രമതി തമ്പുരാട്ടിയായിരുന്നു ആദ്യ ഭാര്യ. 1949-ലായിരുന്നു ഇവരുടെ വിവാഹം. വിവാഹം കഴിഞ്ഞ് ഏഴുവർഷം സന്താനഭാഗ്യമില്ലാതെ കഴിയുകയായിരുന്നതിനാൽ അമ്മയുടെ നിർബന്ധത്തിന് വഴങ്ങി പിന്നീട് ചന്ദ്രമതി തമ്പുരാട്ടിയുടെ ഇളയ സഹോദരി ഭാരതി തമ്പുരാട്ടിയെ വിവാഹം കഴിച്ചു. പ്രശസ്ത ഗാനരചയിതാവ് വയലാർ ശരത്ചന്ദ്രവർമ്മ, ഇന്ദുലേഖ, യമുന, സിന്ധു എന്നിവർ മക്കളാണ്. പിൽക്കാലത്ത് വയലാറിന്റെ പത്നി ഭാരതിതമ്പുരാട്ടി അദ്ദേഹത്തെ കുറിച്ച് "ഇന്ദ്രധനുസ്സിൻ തീരത്ത്" എന്ന വിവാദാസ്പദമായ കൃതി രചിക്കുയും ചെയ്തു. അദ്ദേഹത്തിന്റെ ആദ്യഭാര്യ ചന്ദ്രമതി തമ്പുരാട്ടി 2018 ജനുവരി 15-ന് 85-ആം വയസ്സിൽ അന്തരിച്ചു.\nതിരുവനന്തപുരത്തിൽ വയലാറിന്റെ പ്രതിമ\n1975 ഒക്ടോബർ 27-നു പുലർച്ചെ നാലുമണിയ്ക്ക് തന്റെ നാൽപ്പത്തിയേഴാമത്തെ വയസ്സിൽ വയലാർ അന്തരിച്ചു. തന്റെ പ്രശസ്തിയുടെ നെറുകയിൽ നിൽക്കുമ്പോഴായിരുന്നു അദ്ദേഹത്തിന്റെ ഈ അകാലമരണം. ഗുരുതരമായ കരൾ രോഗം ബാധിച്ചിരുന്ന അദ്ദേഹം തിരുവനന്തപുരം മെഡിക്കൽ കോളേജിൽ ചികിത്സയിലായിരുന്നു. മൃതദേഹം വിലാപയാത്രയായി വയലാറിന്റെ ജന്മഗൃഹത്തിലേയ്ക്ക് കൊണ്ടുവരികയും അവിടെ വച്ച് പൂർണ ഔദ്യോഗിക ബഹുമതികളോടെ സംസ്കരിയ്ക്കുകയും ചെയ്തു. മകൻ ശരത്ചന്ദ്രവർമ്മയാണ് ചിതയ്ക്ക് തീകൊളുത്തിയത്. രക്തഗ്രൂപ്പ് മാറി കുത്തിവെച്ചതാണ് വയലാറിന്റെ മരണത്തിനു കാരണമെന്നു കവി ഏഴാച്ചേരി രാമചന്ദ്രൻ 2011 സെപ്റ്റംബർ 14-ന് ഒരു പൊതുചടങ്ങിൽ വെളിപ്പെടുത്തിയിരുന്നു.\nവയലാറിലെ രാമവർമ്മ സ്മൃതി മണ്ഡപം\nഅവിഭക്ത കമ്യൂണിസ്റ്റ് പാർട്ടിയിൽ ഏറെ ചലനങ്ങൾ സൃഷ്ടിച്ചതായിരുന്നു വയലാർ രാമവർമയുടെ ചൈനാവിരുദ്ധ പ്രസംഗം. യുദ്ധകാലത്ത് 1962 ഒക്ടോബർ 27-നായിരുന്നു വയലാറിന്റെ ചൈനാവിരുദ്ധ പ്രസംഗം. കമ്യൂണിസ്റ്റ് പാർട്ടിയുടെ പിളർപ്പിന് രണ്ടുവർഷം മുമ്പ് വയലാറിൽ നടന്ന പതിനാറാമത് രക്തസാക്ഷി അനുസ്മരണ സമ്മേളനത്തിലാണ് വയലാർ ചൈനയെ രൂക്ഷമായി വിമർശിച്ചത്. 1962 ഒക്ടോബർ 20-ന് ചൈന ഇന്ത്യയെ ആക്രമിച്ച് ആറുദിവസം കഴിഞ്ഞായിരുന്നു പരിപാടി. കമ്യൂണിസ്റ്റ് പാർട്ടിയിൽ സോവിയറ്റ് യൂണിയനെയും ചൈനയെയും അനുകൂലിച്ച് രണ്ടുചേരികൾ രൂപപ്പെട്ട കാലത്തായിരുന്നു ചൈനീസ് പക്ഷപാതികളെ വെള്ളം കുടിപ്പിച്ച് വയലാർ ചൈനയെ വിമർശിച്ചത്. 'മധുര മനോഹര മനോജ്ഞ ചൈന...' എന്നു തുടങ്ങുന്ന കവിത ചൈനീസ് പക്ഷപാതികൾ പ്രചാരണത്തിനുപയോഗിച്ച അക്കാലത്ത് 'ഹോ കുടില കുതന്ത്ര ഭയങ്കര ചൈനേ...' എന്ന് വയലാർ തിരുത്തി. യുദ്ധകാലമായതിനാൽ ചൈനാ പക്ഷപാതികളായ നേതാക്കൾ ചൈനയെ അനുകൂലിക്കാനോ പ്രതികൂലിക്കാനോ തയ്യാറാകാതിരുന്ന സമയത്തായിരുന്നു വയലാറിന്റെ വിമർശം. പ്രസംഗത്തിനുശേഷം ഒരുവിഭാഗം കൈയടിക്കുകയും മറുവിഭാഗം നിശ്ശബ്ദരായിരിക്കുകയും ചെയ്തത് ഏറെ ശ്രദ്ധയാകർഷിച്ചിരുന്നു. പിന്നീട് മറ്റൊരു ഒക്ടോബർ 27-നുതന്നെ അദ്ദേഹം അന്തരിച്ചത് യാദൃച്ഛികമായി.\nപിളർപ്പിനുശേഷം വയലാറിനെ സി.പി.ഐ. ചേരിയിലെത്തിച്ചതുതന്നെ ഈ പ്രസംഗമായിരുന്നു. എതിർചേരി പ്രസംഗത്തിനുശേഷം വയലാറിനെ നോട്ടപ്പുള്ളിയാക്കി. അരക്കവിയെന്നും കോടമ്പാക്കം കവിയെന്നും സിനിമാക്കവി എന്നുമൊക്കെ വിളിച്ചു. പിളർപ്പിനുശേഷം സി.പി.ഐ.ക്കൊപ്പംനിന്ന വയലാർ മരിക്കുന്നതുവരെ ഈ നിലപാട് തുടർന്നു.\nമലയാളസാഹിത്യ സംഭാവനകൾക്ക് നൽകുന്ന പ്രശസ്തമായ വയലാർ പുരസ്കാരം ഇദ്ദേഹത്തിന്റെ ഓർമ്മയ്ക്കായി ഏർപ്പെടുത്തിയിട്ടുള്ളതാണു്.\nഒരു യൂദാസ് ജനിക്കുന്നു(1955)\nഏന്റെ ചലചിത്രഗാനങ്ങൾ ആറു ഭാഗങ്ങളിൽ\nരക്തം കലർന്ന മണ്ണ്\n1956-ൽ “കൂടപ്പിറപ്പു്” എന്ന സിനിമയ്ക്കു വേണ്ടി ഗാനങ്ങളെഴുതി തന്റെ സിനിമാജീവിതം തുടങ്ങിയ വയലാർ 250ലേറെ ചിത്രങ്ങൾക്കു വേണ്ടി 1300 ഓളം  ഗാനങ്ങൾ എഴുതി. കൂടാതെ 25 ഓളം നാടകങ്ങളിലായി 150 ഓളം നാടകഗാനങ്ങളും അദ്ദേഹം എഴുതി . ജി. ദേവരാജൻ മാസ്റ്ററുമായി അദ്ദേഹം സൃഷ്ടിച്ച കൂട്ടുകെട്ട് ഒരു വലിയ റെക്കോർഡാണ് മലയാളസിനിമാഗാനലോകത്ത് സൃഷ്ടിച്ചത്. 1959-ൽ പുറത്തിറങ്ങിയ ചതുരംഗം എന്ന ചലച്ചിത്രത്തിൽ തുടങ്ങിയ ഈ കൂട്ടുകെട്ട് 1975-ൽ വയലാർ മരിയ്ക്കുമ്പോഴേയ്ക്കും 135 ചിത്രങ്ങളിൽ നിന്നായി 755 ഗാനങ്ങൾ സൃഷ്ടിച്ചുകഴിഞ്ഞിരുന്നു. വയലാർ രചിച്ച ചലച്ചിത്രഗാനങ്ങളിൽ അറുപതുശതമാനവും ദേവരാജൻ മാസ്റ്ററുടെ ഈണത്തിൽ പുറത്തുവന്നവയാണ്. ആയിരം പാദസരങ്ങൾ കിലുങ്ങി, പെരിയാറേ പെരിയാറേ, കണ്ണുനീർമുത്തുമായ്, കാറ്റിൽ ഇളംകാറ്റിൽ, ചക്രവർത്തിനീ, കള്ളിപ്പാലകൾ പൂത്തു, യവനസുന്ദരീ തുടങ്ങി ഇരുവരും ഒന്നിച്ചുള്ള കൂട്ടുകെട്ടിൽ പിറന്ന ഭൂരിപക്ഷം ഗാനങ്ങളും കാലാതിവർത്തിയായി. എം.എസ്. ബാബുരാജ്, വി. ദക്ഷിണാമൂർത്തി, കെ. രാഘവൻ തുടങ്ങിയ സംഗീതജ്ഞർക്കൊപ്പവും അദ്ദേഹം ഗാനങ്ങൾ സൃഷ്ടിച്ചിട്ടുണ്ട്.\nകേരള സാഹിത്യ അക്കാദമി പുരസ്കാരങ്ങൾ\n1961 – സർഗസംഗീതം (കവിതാ സമാഹാരം)\n1972 – മികച്ച ഗാനരചയിതാവ് ("മനുഷ്യൻ മതങ്ങളെ സൃഷ്ടിച്ചു" - അച്ഛനും ബാപ്പയും)\n1969 – മികച്ച ഗാനരചയിതാവ്\n1972 – മികച്ച ഗാനരചയിതാവ്\n1974 – മികച്ച ഗാനരചയിതാവ്\n1975 – മികച്ച ഗാനരചയിതാവ് (ചുവന്ന സന്ധ്യകൾ -സ്വാമി അയ്യപ്പൻ - മരണാനന്തരം)\nVayalar Ramavarma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\nവയലാർ രാമവർമ്മയുടെ ചലച്ചിത്രഗാനങ്ങൾ\n"https://ml.wikipedia.org/w/index.php?title=വയലാർ_രാമവർമ്മ&oldid=3718238" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 24 ഫെബ്രുവരി 2022, സമയം: 05:58\nഈ താൾ അവസാനം തിരുത്തപ്പെട്ടത്: 05:58, 24 ഫെബ്രുവരി 2022.


കൂടിവരുന്ന മാനസീക സമ്മർദ്ദം; ശ്രദ്ധിക്കണം ഇക്കാര്യങ്ങൾ -\nHome Gallery കൂടിവരുന്ന മാനസീക സമ്മർദ്ദം; ശ്രദ്ധിക്കണം ഇക്കാര്യങ്ങൾ\nകൂടിവരുന്ന മാനസീക സമ്മർദ്ദം; ശ്രദ്ധിക്കണം ഇക്കാര്യങ്ങൾ\nപ്രായഭേദമന്യേ ഇക്കാലത്ത് മിക്കവരിലും കണ്ടുവരുന്ന ഒന്നാണ് മാനസിക സമ്മര്‍ദ്ദം. മാറിമാറി വരുന്ന ജീവിതശൈലികളും ജോലിഭാരവും കുടുംബപ്രശ്നങ്ങളുമെല്ലാം ഇന്ന് മനുഷ്യനെ ടെന്‍ഷനിലേക്കും സ്ട്രെസിലേക്കുമെല്ലാം നയിക്കുന്നു. എന്നാല് ഒരു പരിധിവരെ മനസിന്റെ ആരോഗ്യം ഭക്ഷണത്തിലൂടെ ക്രമപ്പെടുത്താന് സാധിക്കും. അത്തരം ചില ഭക്ഷണ പദാര്‍ത്ഥങ്ങളെ പരിചയപ്പെടാം.\nചെറുമത്സങ്ങൾ, ഇലക്കറികൾ, പച്ചക്കറികൾ തുടങ്ങിയവയെല്ലാം മനസിന്റെ ആരോഗ്യത്തിന് ഗുണം നൽകുന്ന ഭക്ഷണപദാർത്ഥങ്ങളാണ്. മത്സ്യം ഭക്ഷണത്തിന്റെ ഭാഗമാക്കുന്നത് മാനസിക സമ്മര്‍ദ്ദത്തെ ഒരു പരിധിവരെ കുറയ്ക്കാന് സഹായിക്കും. സാല്‍മണ്, മത്തി തുടങ്ങിയ മത്സ്യങ്ങളില് ഒമേഗ3എന്ന ഫാറ്റി ആസിഡ് ധാരാളമായി അടങ്ങിയിട്ടുണ്ട്. ഇത്തരം മീനുകള് ഭക്ഷണത്തിന്റെ ഭാഗമാക്കുമ്പോള് ഉത്കണ്ഠ കൊണ്ടുണ്ടാകുന്ന പ്രശ്നങ്ങള് കുറയ്ക്കാനാകും.\nRead also: കാറ്റത്തൊരു മൺകൂട്..കൂട്ടിനൊരു വെൺപ്രാവ്; ഹൃദയം കവർന്ന് ജയസൂര്യയും മഞ്ജു വാര്യരും, ശ്രദ്ധനേടി ഗാനം\nകാര്‍ബോഹൈഡ്രേറ്റ് ധാരാളമായി അടങ്ങിയ ഓട്സും ആരോഗ്യത്തിന് നല്ലതാണ്. ഇവ മസ്തിഷ്‌കത്തിലെ മാനസീക സമ്മര്‍ദ്ദത്തെ അതിജീവിക്കാന് സഹായിക്കുന്ന സെറോടോണിന്റെ ഉത്പാദനത്തെ മെച്ചപ്പെടുത്തുന്നു.ചീരയിലയും മാനസിക സമ്മര്‍ദ്ദത്തെ നിയന്ത്രിക്കാന് സഹായിക്കുന്നു. ചീരയിലയില് മഗ്‌നീഷ്യം ധാരാളമായി അടങ്ങിയിട്ടുണ്ട്. മാനസിക സമ്മര്‍ദ്ദം മൂലം നഷ്ടപ്പെടുന്ന ശാന്തതയെ വീണ്ടെടുക്കാന് ചീരയിലയിലെ മഗ്‌നീഷ്യം സഹായിക്കുന്നു. ടെന്‍ഷന് അധികമുള്ള സമയത്ത് മധുര കിഴങ്ങ് കഴിക്കുന്നതും നല്ലതാണ്.\nവിറ്റാമിന് ബി ധാരാളമായി അടങ്ങിയ വെണ്ടയ്ക്കയും മാനസിക ആരോഗ്യത്തിന് ഉത്തമമാണ്. വെണ്ടയ്ക്കയിലെ ചില ഘടകം സന്തോഷമുണ്ടാക്കുന്ന ഹോര്‍മോണ് എന്നറിയപ്പെടുന്ന ഡോപാമൈന്റെ ഉത്പാദനം മെച്ചപ്പെടുത്താന് സഹായിക്കുന്നു. മനസിന് സന്തോഷം ഉണ്ടാകുന്നതുകൊണ്ടുതന്നെ സമ്മര്‍ദ്ദം കുറയുകയും ചെയ്യുന്നു. ഇവയെല്ലാം നിത്യേനയുള്ള ഭക്ഷണത്തിന്റെ ഭാഗമാക്കിയാല് ഒരു പരിധി വരെ മനസിനെ അലട്ടുന്ന ടെന്‍ഷനും സ്‌ട്രെസിനുമെല്ലാം പരിഹാരം കാണാന് സാധിക്കും.\nStory highlights; Method to relieve stress


ന്യൂജെഴ്സി: അമേരിക്കയില് നിന്ന് ഇന്ത്യയുടെ വിവിധ ഭാഗങ്ങളിലേക്ക് സര്‍വീസ് നടത്തുന്ന ചില വിമാനക്കമ്പനികള് പഴയ ഒസി‌ഐ കാര്‍ഡുമായി യാത്ര ചെയ്യുവാന് വിമാനത്താവളങ്ങളിലെത്തുന്ന യാത്രക്കാരെ മടക്കി അയക്കുന്നത് ഒരു തുടര്‍ക്കഥയാകുകയാണ്. ഒസിഐ അഥവാ ആജീവനാന്ത വിസ അമേരിക്കന് പാസ്പോര്‍ട്ടില് സ്റ്റാമ്പ് ചെയ്തിട്ടുണ്ടെന്ന വിശ്വാസത്തില് യാത്ര ചെയ്യുന്ന പലരും ഒസിഐ കാര്‍ഡിന്റെ നിബന്ധനകള് എന്തൊക്കെയാണെന്ന് അറിഞ്ഞിരിക്കേണ്ടതാണ്. താഴെ പറയുന്ന ചില കാര്യങ്ങളിലേക്ക് അവരുടെ ശ്രദ്ധ ക്ഷണിക്കുകയാണ് ഫോമ മുന് സെക്രട്ടറിയും സാമൂഹ്യപ്രവര്‍ത്തകനുമായ ന്യൂജെഴ്സിയില് നിന്നുള്ള അനിയന് ജോര്‍ജ്.\n1. ഒരു വ്യക്തി 50 വയസ്സിനു മുന്‍പാണ് ഒസിഐ എടുത്തതെങ്കില് അയാള് 50 വയസ്സിനു ശേഷം അമേരിക്കന് പാസ്പോര്‍ട്ട് പുതുക്കുകയാണെങ്കില് ഒസിഐ കാര്‍ഡ് പുതുക്കേണ്ടതാണ്. 50 വയസ്സ് കഴിഞ്ഞതിനുശേഷം ഒസിഐ പുതുക്കിയവരും 50 വയസ്സിനു ശേഷം ഒസിഐ എടുത്തവരും പുതിയ പാസ്പോര്‍ട്ട് എടുക്കുമ്പോള് ഒസിഐ പുതുക്കേണ്ടതില്ല.\n2. 20 വയസ്സിനു മുന്‍പാണ് ഒസിഐ എടുത്തതെങ്കില് ആ വ്യക്തി ഓരോ പ്രാവശ്യവും അമേരിക്കന് പാസ്പോര്‍ട്ട് പുതുക്കുമ്പോള് ഒസിഐയും പുതുക്കേണ്ടതാണ്.\n3. 21നും 50 വയസ്സിനുമിടയില് ഒസിഐ കാര്‍ഡ് ലഭിച്ചവര് ഒസിഐ കാര്‍ഡും ‘യു’ വിസ സ്റ്റാമ്പ് ചെയ്ത പാസ്പോര്‍ട്ടും യാത്ര ചെയ്യുമ്പോള് കൈവശം വെയ്ക്കേണ്ടതാണ്.\nഒസിഐ പുതുക്കാന് ഇന്ത്യന് കോണ്‍സുലേറ്റിന്റെ അംഗീകൃത ഏജന്‍സിയായ സികെജി‌എസിനെയാണ് സമീപിക്കേണ്ടത്. ഏജന്‍സിയുടെ പൂര്‍ണ്ണ വിവരങ്ങള് ഇന്ത്യന് കോണ്‍സുലേറ്റ് വെബ്സൈറ്റില് https://www.indiainnewyork.gov.in/ ലഭ്യമാണ്. ആ സൈറ്റില് നിങ്ങള് ചെയ്യേണ്ടത് എന്തെല്ലാമാണെന്ന് വ്യക്തമായി പറഞ്ഞിട്ടുണ്ട്. എല്ലാം കൃത്യതയോടെ ചെയ്യാന് ശ്രദ്ധിക്കണം.\nപഴയ ഒസിഐ കാര്‍ഡും ‘യു’ വിസയുമുള്ളവരെ 2020 മാര്‍ച്ച് 31 വരെ വിമാനത്താവളങ്ങളില് നിന്ന് മടക്കി അയക്കാതിരിക്കാന് കേന്ദ്ര ഗവണ്മെന്റിലും കോണ്‍സുലേറ്റുകളിലും സമ്മര്‍ദ്ദം ചെലുത്തുന്നതിനെക്കുറിച്ച് ആലോചിക്കുവാനും, സംശയങ്ങള്‍ക്ക് മറുപടി നല്‍കുന്നതിനുമായി ഡിസംബര്4ബുധനാഴ്ച രാത്രി 8:00 മണിക്ക് (ന്യൂയോര്‍ക്ക് സമയം) ദേശീയതലത്തില്, എല്ലാ സംഘടനകളേയും ഉള്‍പ്പെടുത്തി ഒരു ടെലകോണ്‍ഫറന്‍സ് നടത്തുവാന് തീരുമാനിച്ചിട്ടുണ്ടെന്ന് അനിയന് ജോര്‍ജ് അറിയിച്ചു.


WEB DESK| Updated On: 23 Feb 2020 11:38 AM GMT | Location :\nഫഹദ് ഫാസിൽ നായകനാവുന്ന എറ്റവും പുതിയ ചിത്രമായ ട്രാന്‍സില് വില്ലന് വേഷത്തിലെത്തിയത് ഗൗതം മേനോനാണ്.\nമലയാള ചിത്രങ്ങൾ സംവിധാനം ചെയ്തിട്ടില്ലെങ്കിലും മലയാളികളായി നിരവധി ആരാധകരുള്ള വ്യക്തിയാണ് ഗൗതം മേനോന്. ഫഹദ് ഫാസിൽ നായകനാവുന്ന എറ്റവും പുതിയ ചിത്രമായ ട്രാന്‍സില് വില്ലന് വേഷത്തിലെത്തിയത് ഗൗതം മേനോനാണ്. അൻവർ റഷീദായിരുന്നു ചിത്രത്തിൻെറ സംവിധായകൻ.\nമലയാളത്തിൽ ഒരു സിനിമ സംവിധാനം ചെയ്യുകയാണെങ്കിൽ ആരാകും നായകനെന്ന് തുറന്നു പറഞ്ഞിരിക്കുകയണിപ്പോൾ അദ്ദേഹം. അടുത്തിടെ നടന്നൊരു അഭിമുഖത്തിലാണ് ഗൗതം മേനോൻ മനസ്സു തുറന്നത്. തൻെറ ആദ്യ ചിത്രത്തിലെ നായകന് ഫഹദ് ഫാസിലായിരിക്കുമെന്നാണ് ഗൗതം മേനോന് പറഞ്ഞത്.\nമോഹന്‍ലാലുമൊത്ത് ഒരു സിനിമ പ്രതീക്ഷാമോ എന്ന ചോദ്യത്തിനും സംവിധായകന് മറുപടി നൽകി.ലാല് സാര് സമ്മതം മൂളിയാല് ഉടന് തന്നെ അദ്ദേഹത്തെ വെച്ചുളള സിനിമ ആരംഭിക്കുമെന്നാണ് ഗൗതം മേനോന് പറഞ്ഞത്. മമ്മൂട്ടിയുമായി ഒരു സിനിമ ചര്‍ച്ച ചെയ്തിരുന്നുവെന്നും എന്നാല് അതും യാഥാര്‍ത്ഥ്യമായില്ലും അദ്ദേഹം കൂട്ടിച്ചേർത്തു.


യുഡിഎഫില് ഗ്രൂപ്പ് പോര് മുറുകി; വല്ലാര്‍പാടത്ത് സീറ്റ് ഉറപ്പിക്കുന്നതിന് സത്യവാങ് മൂലം എഴുതിവാങ്ങി | Congress Group Leaders Demand Affidavit On Stamp Paper For Seats In LSG Polls 2020\nയുഡിഎഫില് ഗ്രൂപ്പ് പോര് മുറുകി; വല്ലാര്‍പാടത്ത് സീറ്റ് ഉറപ്പിക്കുന്നതിന് സത്യവാങ് മൂലം എഴുതിവാങ്ങി\nതദ്ദേശ തിരഞ്ഞെടുപ്പില് സീറ്റ് ഉറപ്പിക്കാന് സ്ഥാനാര്‍ഥിയില് നിന്ന് സത്യവാങ് മൂലം എഴുതി വാങ്ങിയിരിക്കുകയാണ് എറണാകുളം ഇടപ്പള്ളി ബ്ലോക്ക് പഞ്ചായത്തിലെ വല്ലാര്‍പാടം ഡിവിഷനിലെ യു.ഡി.എഫ്. നേതാക്കള്.\nഗ്രൂപ്പ് പോരിന്റെ ഭാഗമായാണ് സത്യവാങ്മൂലം തന്നെ എഴുതി വാങ്ങേണ്ടി വന്നത്. ഇടപ്പള്ളി ബ്ലോക്ക് പഞ്ചായത്തിലെ വല്ലാര്‍പാടം ഡിവിഷന് കോണ്‍ഗ്രസ് സ്ഥാനാര്‍ഥി എം.ആര്. മധുവിന്റെ സത്യവാങ്മൂലമാണ് ഇപ്പോള് ചര്‍ച്ചയായിരിക്കുന്നത്.\nസീറ്റ് ഉറപ്പിക്കുന്നതിന് കോണ്‍ഗ്രസ് എ ഗ്രൂപ്പിന്‌റെ നിയോജക മണ്ഡലം നേതൃത്വമായ എം.വി. പോളും പാര്‍ട്ടി നേതൃത്വവും പറയുന്നതനുസരിച്ച് പ്രവര്‍ത്തിക്കുമെന്നാണ് സത്യവാങ്മൂലം. പത്രികാ സമര്‍പ്പണത്തിന് മുന്‍പായി നിര്‍ബന്ധപൂര്‍വം എഴുതി വാങ്ങിയതാണ് സത്യവാങ്മൂലമെന്ന് മധു പറയുന്നു.\nകെ.പി.സി.സി. നിര്‍ദേശപ്രകാരം വെള്ളപ്പേപ്പറില് എഴുതി വാങ്ങുന്നതല്ലാതെ മറ്റ് നിര്‍ദ്ദേശങ്ങളൊന്നും നല്‍കിയിട്ടില്ലെന്നും ജില്ലാ നേതൃത്വം പറയുന്നു. സംഭവത്തെ കുറിച്ച് അറിവില്ലെന്നും ശ്രദ്ധയില് പെട്ടാല് നടപടി സ്വീകരിക്കുമെന്നും ഡി.സി.സി. അധ്യക്ഷന് ടി.ജെ. വിനോദ് എം.എല്.എ. മാതൃഭൂമി ന്യൂസിനോട് പറഞ്ഞു.\nസര്‍ട്ടിഫിക്കറ്റിലെ വൈകല്യ ശതമാനത്തില് പിഴവ്; രമയ്ക്ക് നഷ്ടമായത് പത്ത് ജോലികൾ\nവിട പറഞ്ഞത് ലോകശ്രദ്ധ നേടിയ പദ്ധതിയുടെ അമരക്കാരന്, ജനകീയനായ നേതാവ്


ODI vs South Africa The Indian team was announced | ദക്ഷിണാഫ്രിക്കയ്‌ക്കെതിരായ ഏകദിന മത്സരം; ഇന്ത്യൻ ടീമിനെ പ്രഖ്യാപിച്ചു - Malayalivartha.com Widgets Magazine\nദക്ഷിണാഫ്രിക്കയ്‌ക്കെതിരായ ഏകദിന മത്സരം; ഇന്ത്യൻ ടീമിനെ പ്രഖ്യാപിച്ചു\n08 MARCH 2020 05:11 PM IST\nദക്ഷിണാഫ്രിക്കയ്‌ക്കെതിരായ ഏകദിന ഇന്ത്യൻ ക്രിക്കറ്റ് ടീമിനെ പ്രഖ്യാപിച്ചു. ഹാര്‍ദിക് പാണ്ഡ്യ, ഭുവനേശ്വര് കുമാര് എന്നിവർ ടീമിൽ ഉൾപ്പെട്ടിട്ടുണ്ട് . ദീര്‍ഘകാലം പരിക്കിന്റെ പിടിയിലായിരുന്നു ഇവർ. തോളിനേറ്റ പരിക്ക് കാരണം ന്യൂസിലന്‍ഡ് പര്യടനം നഷ്ടമായ ശിഖര് ധവാനും ടീമിലെത്തിയിട്ടുണ്ട്. എന്നാൽ പരിക്ക് പൂര്‍ണമായും മാറിയിട്ടില്ലാത്ത രോഹിത് ശര്‍മ ടീമിലില്ല. മുഹമ്മദ് ഷമി, ഷാര്‍ദുല് ഠാകൂര്, ശിവം ദുബെ, കേദാര് ജാദവ് എന്നിവരും ടീമിൽ ഉൾപ്പെട്ടിട്ടില്ല.\nശിഖര് ധവാന്, പൃഥ്വി ഷാ, വിരാട് കോലി, കെ എല് രാഹുല്, മനീഷ് പാണ്ഡെ, ശ്രേയസ് അയ്യര്, ഋഷഭ് പന്ത്, ഹാര്‍ദിക് പാണ്ഡ്യ, രവീന്ദ്ര ജഡേജ, ഭുവനേശ്വര് കുമാര്, യൂസ്‌വേന്ദ്ര ചാഹല്, ജസ്പ്രീത് ബൂമ്ര, നവ്ദീപ് സൈനി, കുല്‍ദീപ് യാദവ്, ശുഭ്മാന് ഗില് എന്നിവരാണ് ഇന്ത്യൻ ടീമിൽ ഉൾപ്പെട്ടിട്ടുള്ള താരങ്ങൾ.\nകഴിഞ്ഞ വര്‍ഷം സെപ്റ്റംബറില് ദക്ഷിണാഫ്രിക്കയ്‌ക്കെതിരായ ടി20 മത്സരത്തിലാണ് ഹാര്‍ദിക് ഇന്ത്യക്കായി അവസാനം കളിച്ചത്. ന്യൂസിലന്‍ഡിനെതിരായ പരമ്പരയില് തിരിച്ചെത്തുമെന്ന് വാര്‍ത്തകള് വന്നിരുന്നെങ്കിലും ബിസിസിഐ വിശ്രമം നീട്ടുകയായിരുന്നു. മുംബൈയില് നടന്ന ഡി വൈ പാട്ടില് ടി20 ടൂര്‍ണമെന്റില് മികച്ച ഫോമിലായിരുന്നു താരം. ധവാന്, ഭുവനേശ്വര് എന്നിവരും ടൂര്‍ണമെന്റിന്റെ ഭാഗമായിരുന്നു.


ജലത്തിന്റെ താപനില വര്‍ദ്ധിക്കുന്നതോടെ മാരകമായ ബാക്റ്റീരിയകള് സമുദ്രത്തില് പരക്കുന്നു – നേരിടം\nജലത്തിന്റെ താപനില വര്‍ദ്ധിക്കുന്നതോടെ മാരകമായ ബാക്റ്റീരിയകള് സമുദ്രത്തില് പരക്കുന്നു\nജലത്തിന് ചൂട് കൂടുന്നതിന് അനുസരിച്ച് മാരകമായ ബാക്റ്റീരിയകള് സമുദ്രത്തില് വ്യാപിക്കുന്നു. അവ അണുബാധയുടെ അപകട സാദ്ധ്യത വര്‍ദ്ധിപ്പിക്കുന്നു എന്ന് പുതിയ പഠനം പറയുന്നു. Proceedings of the National Academy of Sciences ജേണലിലാണ് ഈ പഠന റിപ്പോര്‍ട്ട് വന്നത്. Vibrio അണുബാധകളില് കാലാവസ്ഥാമാറ്റത്തിന്റെ ബന്ധത്തെ പരിശോധിക്കുന്നതാണ് ഈ പഠനം. അമേരിക്കയില് Vibrio ബാക്റ്റീരിയ പ്രതിവര്‍ഷം 80,000 രോഗങ്ങളും 100 മരണങ്ങളും ഉണ്ടാക്കുന്നു. വയറിളക്ക രോഗമായ കോളറയുണ്ടാക്കുന്ന സ്പീഷീസായ Vibrio കോളറ ലോകം മൊത്തം പ്രതിവര്‍ഷം 1.42 ലക്ഷം മരണങ്ങള് ആണുണ്ടാക്കുന്നത് എന്ന് ലോകാരോഗ്യ സംഘടന പറയുന്നു.\n1958 – 2011 കാലത്ത് വടക്കെ അറ്റലാന്റിക്കിലേയും വടക്കെ കടലിലേയും9സ്ഥലങ്ങളില് നിന്നും പ്ലാങ്ടണ് സാമ്പിളുകള് ശേഖരിച്ചിട്ടുണ്ട്. ഈ കാലത്ത് സമുദ്ര ഉപരിതല താപനില ഏകദേശം 1.5 സെല്‍ഷ്യസ് വര്‍ദ്ധിച്ചു. പ്ലാങ്ടണ് സാമ്പിളുകളില് നിന്ന് Vibriobacteria യുടെ സാന്നിദ്ധ്യം ഗവേഷകര് അളന്നു. അതിനെ കാലാവസ്ഥ രേഖകളുമായി ഒത്തുനോക്കി. സമുദ്രോപരിതലത്തിന്റെ താപനില വര്‍ദ്ധിക്കുന്നതനുസരിച്ച് Vibrio ബാക്റ്റീരയയുടെ എണ്ണം വര്‍ദ്ധിക്കുന്നതായി അവര് കണ്ടെത്തി.\n— സ്രോതസ്സ് scientificamerican.com | Aug 9, 2016\nമുമ്പത്തെ ലേഖനം സൌദി രാജകുടുംബം അധികാരം കേന്ദ്രീകരിക്കുന്നു.\nഅടുത്ത ലേഖനം കറുത്തവരായ മുതിര്‍ന്നവര് കുട്ടികളുടെ ആരോഗ്യത്തെക്കുറിച്ച് വ്യാകുലരാണ്


പിതാവ് പീഡിപ്പിക്കുന്നു; സഹോദരിയുടെ ദയനീയാവസ്ഥ കേട്ട് അസ്വസ്ഥനായ ആണ്‍കുട്ടി ആത്മഹത്യ ചെയ്തു - Mangalam News Online\nPosted On: September 7, 2021 12:38 am IST\nപിതാവ് പീഡിപ്പിക്കുന്നു; സഹോദരിയുടെ ദയനീയാവസ്ഥ കേട്ട് അസ്വസ്ഥനായ ആണ്‍കുട്ടി ആത്മഹത്യ ചെയ്തു\nജോധ്പുര്>>>പിതാവ് പീഡിപ്പിക്കുന്നതായി സങ്കടം പറഞ്ഞ പ്രായപൂര്‍ത്തിയാകാത്ത പെണ്‍കുട്ടിയുടെ ഓഡിയോ ക്ലിപ്പ് വൈറലായതിനെ തുടര്‍ന്ന് സഹോദരന് ആത്മഹത്യ ചെയ്തു. രാജസ്ഥാനിലാണ് സംഭവം. പിതാവ് തന്നെ പലതവണ ബലാത്സംഗം ചെയ്തതായി പെണ്‍കുട്ടി ബന്ധുവായ സ്ത്രീയോട്് മൊബൈല് ഫോണിലൂടെ പറയുന്നതിന്റെ ഓഡിയോ ക്ലിപ്പാണ് വൈറലായത്.\n32 മിനിട്ട് ദൈര്‍ഘ്യമുള്ള ക്ലിപ്പ് പെണ്‍കുട്ടിയുടെ നാടായ രാജസ്ഥാനിലെ ജലോറിലെ സാഞ്ചോര് പ്രദേശത്ത് വ്യാപകമായി പ്രചരിച്ചിരുന്നു. ഈ ഓഡിയോ സഹോദരന്റെ കൈകളിലെത്തുകയും ഇതിന് പിന്നാലെ് സഹോദരന് ആത്മഹത്യ ചെയ്യുകയുമായിരുന്നു. ഓഡിയോയില് ഉറങ്ങിക്കിക്കുമ്‌ബോള് അടക്കം പിതാവ് ലൈംഗികമായി ഉപയോഗിച്ചുവെന്ന് പെണ്‍കുട്ടി ബന്ധുവായ സ്ത്രീയോട് പറയുന്നുണ്ട്. പുതിയ മൊബൈല് ഫോണ് വാങ്ങാനെന്ന വ്യാജേന പിതാവ് ഒരു മൈതാനത്തേക്ക് കൊണ്ടുപോയി പീഡിപ്പിച്ചതായും പെണ്‍കുട്ടി പറഞ്ഞു.\nബന്ധുവുമായുള്ള ഈ സംഭാഷണം അടങ്ങിയ ക്ലിപ്പ് ശനിയാഴ്ച വൈറലാവുകയും പെണ്‍കുട്ടിയുടെ സഹോദരന്റെ കൈവശം എത്തുകയും ചെയ്തു. സഹോദരിയുടെ ദയനീയാവസ്ഥ ഓഡിയോ ക്ലിപ്പിലൂടെ കേട്ടറിഞ്ഞ ആണ്‍കുട്ടി സങ്കടം സഹിക്കാനാവാതെ കനാലില് ചാടി ആത്മഹത്യ ചെയ്യുകയായിരുന്നു. ഓഡിയോ വൈറലയാതിന് പിന്നാലെ സംഭവത്തെ കുറിച്ച് പൊലീസ് അന്വേഷണം ആരംഭിച്ചു.\nഓഡിയോയില് ഒറ്റയ്ക്ക് ഉറങ്ങരുതെന്നും മുത്തശ്ശിക്കൊപ്പം ഉറങ്ങണമെന്നും ബന്ധുവായ സ്ത്രീ പെണ്‍കുട്ടിയോട് പറയുന്നുണ്ട്. ഇതിന്, വീട്ടില് നിന്ന് ഒറ്റയ്ക്ക് പുറത്ത് പോകാനോ കുടുംബത്തിലെ മറ്റാരോടെങ്കിലും സംസാരിക്കാനോ പിതാവ് അനുവദിക്കുന്നില്ലെന്ന് പെണ്‍കുട്ടി മറുപടി നല്‍കുന്നു. പിതാവിനെതിരേ ശബ്ദമുയര്‍ത്തിയതിന് മാതാവ് തന്നെ ശകാരിച്ചതായും പെണ്‍കുട്ടി കൂട്ടിച്ചേര്‍ത്തു. സംഭവദിവസം, സഹോദരനെ കൂടെ കൊണ്ടുപോകാന് പിതാവിനോട് മാതാവ് ആവശ്യപ്പെട്ടെങ്കിലും അയാള് വിസമ്മതിച്ചതായും പെണ്‍കുട്ടി ഓഡിയോയില് പറഞ്ഞു.\nഅതേസമയം, ഓഡിയോയെക്കുറിച്ച് അറിഞ്ഞതിനേ തുടര്‍ന്ന് പൊലീസ് അന്വേഷണം ആരംഭിച്ചു. എന്നാല് പെണ്‍കുട്ടിയുടെ വീട്ടിലെത്തിയ ശേഷമാണ് സഹോദരന്റെ ആത്മഹത്യയെക്കുറിച്ച് അറിഞ്ഞതെന്ന് പൊലീസിനെ ഉദ്ധരിച്ച് ടൈംസ് ഓഫ് ഇന്ത്യ റിപ്പോര്‍ട്ട് ചെയ്തു. ഞങ്ങള് കേസ് അന്വേഷണം ആരംഭിച്ചതാും പെണ്‍കുട്ടിയുടെ മൊഴി രേഖപ്പെടുത്തുകയും ചെയ്തുവെന്ന് സഞ്ചോര് എസ്.എച്ച്.ഒ പ്രവീണ് കുമാര് പറഞ്ഞു.\nസമൂഹ മാധ്യമത്തിലൂടെ പരിചയപ്പെട്ട പത്താം ക്ലാസ് വിദ്യാര്‍ത്ഥിയെ കബളിപ്പിച്ച് 75 പവന് തട്ടിയെടുത്തു


N E Sudheer Column Veteran journo S Jayachandran Nair's open letter to Pinarayi Vijayan\nമുഖ്യമന്ത്രിയുടെ മാധ്യമ ഉപദേഷ്ടാക്കൾ ജീവിച്ചിരിപ്പുണ്ടോ?\nPublished on : 07 Jan, 2021 , 7:43 am\nപത്രപ്രവര്‍ത്തക പെന്‍ഷന് നിഷേധിക്കുന്നതിനെതിരെ മുതിര്‍ന്ന പത്രപ്രവര്‍ത്തകന് എസ്. ജയചന്ദ്രന് നായരുടെ മുഖ്യമന്ത്രി പിണറായി വിജയനുള്ള തുറന്ന കത്തിന്റെ പശ്ചാത്തലത്തില് എന്.ഇ.സുധീര് എഴുതുന്നു\nകേരള മുഖ്യമന്ത്രി പിണറായി വിജയന് രണ്ട് മാധ്യമ ഉപദേഷ്ടാക്കളുണ്ടെന്ന് അദ്ദേഹത്തിൻ്റെ ഔദ്യോഗിക പേജിൽ വ്യക്തമാക്കിയിട്ടുണ്ട്. പ്രഭാവർമ്മ - അഡ്വൈസർ (പ്രസ്സ്) എന്നും ജോൺ ബ്രിട്ടാസ് - അഡ്വൈസർ (മീഡിയ) എന്നും ആ പേജിൽ കാണുന്നു. ഞാൻ ഇതന്വേഷിച്ച് പോകാനിടയായത് മുതിർന്ന മാധ്യമ പ്രവർത്തകനായ എസ്.ജയചന്ദ്രൻ നായർ കേരള മുഖ്യമന്ത്രിയ്ക്ക് അയച്ച ഒരു കത്ത് പരസ്യമായതിനെ തുടർന്നാണ്. ആ കത്തിൽ അദ്ദേഹം വ്യക്തമാക്കുന്നത് പ്രധാനമായും മൂന്നു കാര്യങ്ങളാണ്. ഒന്ന് താൻ 50 വർഷത്തോളം കേരളത്തിൽ മാധ്യമ പ്രവർത്തകനായി പ്രവർത്തിച്ചിരുന്നു. രണ്ട് അതിൻ്റെ അടിസ്ഥാനത്തിൽ ഒരു പത്രപ്രവർത്തക ക്ഷേമനിധി പെൻഷനു വേണ്ടി അപേക്ഷിച്ചിരുന്നു. മൂന്ന് അതിൽ നടപടികൾ ഉണ്ടാവത്തതിൽ തനിക്ക് ഖേദമുണ്ടെന്നും പിണറായി വിജയൻ എന്ന ഭരണാധികാരിയിൽ നിന്നും അനുകൂല നിലപാടു പ്രതീക്ഷിച്ചിരുന്നു എന്നുമാണ്.\nഈ സാഹചര്യത്തിൽ താങ്കളുടെ സൗജന്യത്തിനായി ഇനിയും കാത്തിരിക്കാനില്ലെന്നും കത്തിൽ അവസാനമായി വ്യക്തമാക്കുന്നു. ഇതിൽ പറഞ്ഞ പ്രധാന കാര്യങ്ങളിലൊന്നും ആർക്കും തന്നെ തർക്കമുണ്ടാവേണ്ടതില്ല. എസ്. ജയചന്ദ്രൻ നായരുടെ പത്രപ്രവർത്തക പാരമ്പര്യത്തെപ്പറ്റിയും ആർക്കും സംശയങ്ങളുണ്ടാവാനിടയില്ലല്ലോ. അതു കൊണ്ടു തന്നെ അദ്ദേഹം പത്രപ്രവർത്തക പെൻഷന് അർഹതയുള്ള വ്യക്തിയുമാണ് എന്നത് അവിതർക്കിതമാണ് . ബ്യൂറോക്രാറ്റിക് നൂലാമാലകളിലൂടെ നടന്നില്ലെങ്കിൽ ബന്ധപ്പെട്ടവരെ അതോർമ്മിപ്പിക്കുക എന്നതാണ് അദ്ദേഹം ആദ്യം ചെയ്തത്. അതിനും പരിഹാരം കാണാതെ വന്നപ്പോൾ അല്പം രോഷാകുലനായി ഒരു കത്തു കൂടി അദ്ദേഹം മുഖ്യമന്ത്രി പിണറായി വിജയന് അയച്ചു. ഇവിടെയാണ് ഇടനിലക്കാരുടെ പ്രാധാന്യം കടന്നു വരുന്നത്.\nഇത്തരം അവസ്ഥ ഒഴിവാക്കുന്നതിനാണ് ഭരണാധികാരികൾ മാധ്യമ ഉപദേഷ്ടാക്കളെ സർക്കാർ ചെലവിൽ വെച്ചു വാഴിക്കുന്നത്. അല്ലെങ്കിൽ അങ്ങനെയായിരിക്കണം.\nഎസ്.ജയചന്ദ്രന് നായര് മുഖ്യമന്ത്രിക്കെഴുതിയ തുറന്ന കത്ത്\nമുഖ്യമന്ത്രി അദ്ധ്യക്ഷനായി പി ആർ ഡി സെക്രട്ടറിയും, വിവിധ പത്രസ്ഥാപനങ്ങളെ പ്രതിനിധീകരിച്ച് ഒരു പത്രപ്രവർത്തകനും, പത്രപ്രവർത്തക യൂണിയനിലെ ഒരു പ്രതിനിധിയും ചേർന്നാണ് പെൻഷൻ നൽകേണ്ടവരെ അംഗീകരിക്കുന്ന സംവിധാനം നിലകൊള്ളുന്നത്. അംഗങ്ങളുടെ അഭിപ്രായം കേട്ടതിനുശേഷം, മുഖ്യമന്ത്രിയാണ് ഈ വിഷയത്തിൽ അന്തിമ തീരുമാനം എടുക്കുന്നത്. അതായത് ഇക്കാര്യത്തിലെ അവസാന വാക്ക് മുഖ്യമന്ത്രിയുടേതു തന്നെയാണ്. ഇതറിയുന്നതു കൊണ്ടായിരിക്കും എസ്.ജയചന്ദ്രൻ നായർ മുഖ്യമന്ത്രിയെ നേരിട്ട് ബന്ധപ്പെട്ടിരിക്കുക. അത്തരം കത്തുകളും വിവരങ്ങളും അറിഞ്ഞ് മുഖ്യമന്ത്രിയെ വേണ്ട വിധം ഉപദേശിക്കുക എന്നതായിരിക്കും മാധ്യമ ഉപദേഷ്ടാക്കളിൽ നിക്ഷിപ്തമായ കർത്തവ്യം എന്നാണ് ഞാൻ കരുതുന്നത്. ജയചന്ദ്രൻ നായരുടെ പേര് പറഞ്ഞ് അദ്ദേഹം ആരാണെന്ന് സഖാവ് പിണറായി വിജയന് വിശദീകരിച്ചു കൊടുക്കേണ്ടതില്ലന്നത് ഉറപ്പാണല്ലോ. ആ പേര് ലിസ്റ്റിൽ ഉണ്ടെന്നറിഞ്ഞാൽ അതുടൻ അനുവദിക്കണം എന്നാണ് പിണറായി വിജയൻ നിർദ്ദേശിക്കുവാനുള്ള സാധ്യത. മറ്റെന്തെല്ലാം കുറ്റങ്ങളും ശാഠ്യങ്ങളും ആരോപിച്ചാലും ഇതിനാവശ്യമായ സാമൂഹ്യബോധവും നീതിബോധവുമൊക്കെ പിണറായി വിജയൻ എന്ന നേതാവിനുണ്ട്. ഭരണാധികാരിക്കുമുണ്ട്.\nഅപ്പോൾ പ്രശ്നം അദ്ദേഹത്തിൻ്റെ ശ്രദ്ധയിൽ ഈ വിഷയം എത്തിയിരുന്നില്ല എന്നതാവാനേ തരമുള്ളൂ. അതുകൊണ്ടാണ് ഇതിൽ പ്രതിസ്ഥാനത്ത് ഞാൻ മാധ്യമ ഉപദേഷ്ടാക്കളെ നിർത്തുന്നത്. ഒരു കമ്മറ്റിയിൽ മുഖ്യമന്ത്രി അദ്ധ്യക്ഷനാവുന്നു എങ്കിൽ അതിൻ്റെ പ്രാധാന്യമെങ്കിലും നടത്തിപ്പുകാർ മനസ്സിലാക്കണം. പത്രപ്രവർത്തകരുടെ കാര്യം പ്രധാനമാണ് എന്നതുകൊണ്ടുതന്നെയാണ് മുഖ്യമന്ത്രി ആ കമ്മറ്റിയുടെ അദ്ധ്യക്ഷനായി നിലകൊള്ളുന്നത്. മറ്റ് പ്രതിനിധികൾക്ക് തെറ്റുപറ്റുകയോ, അവർ സ്വകാര്യ താല്പര്യ സംരക്ഷണത്തിന് വശംവദരാവുകയോ ചെയ്താലും മുഖ്യമന്ത്രി എന്ന ഭരണാധികാരി ഒരു തിരുത്തൽ ശക്തിയായി അവിടെ നിലകൊള്ളുന്നു. അതിനുള്ള അവസരം ജയചന്ദ്രൻ നായരുടെ കാര്യത്തിൽ ഉപയോഗിച്ചുവോ? ഇതാണ് കേരളം ഇന്ന് ചോദിക്കുന്നത്. സ്വന്തം പെൻഷനേക്കാൾ ഈ ചോദ്യം ചോദിക്കപ്പെടേണ്ടതുണ്ട് എന്ന സന്ദേശമാണ് ജയചന്ദ്രൻ നായരുടെ കത്തിൽ നിന്നും ഞാൻ വായിച്ചെടുക്കുന്നത്.\nപ്രഭാവർമ്മയും ജോൺ ബ്രിട്ടാസും വ്യക്തികളെന്ന നിലയിൽ എസ്. ജയചന്ദ്രൻ നായർ എന്ന പത്രപ്രവർത്തകനെ അറിയാത്തവരല്ല. അദ്ദേഹത്തിൻ്റെ കരുതലോടെയുള്ള സ്നേഹവാത്സല്യങ്ങൾ അനുഭവിച്ചറിഞ്ഞ പത്രപ്രവർത്തകർ കൂടിയാണ് രണ്ടു പേരും . എന്നിട്ടാണ് ഈ ഗതികേടിൽ അവരാൽ ഉപദേശിക്കപ്പെടുന്ന കേരളത്തിൻ്റെ മുഖ്യമന്ത്രി വന്നു പെട്ടിരിക്കുന്നത്. മറിച്ച് അദ്ദേഹം അറിഞ്ഞു കൊണ്ടാണ് ജയചന്ദ്രൻ നായർ പുറന്തള്ളപ്പെട്ടിട്ടുള്ളതെങ്കിൽ എനിക്കൊന്നും പറയാനില്ല.\nജോണ് ബ്രിട്ടാസ്, പ്രഭാവര്‍മ്മ\nജീവിച്ചിരിക്കുമ്പോൾ വ്യക്തികൾക്ക് അവരർഹിക്കുന്ന പരിഗണനയും ആദരവും ലഭിക്കേണ്ടതുണ്ട്. നിരന്തരം അതുറപ്പാക്കേണ്ടതുണ്ട്. അതിനാണ് വലിയ പണം ചിലവഴിച്ച് ആവശ്യമായ സംവിധാനങ്ങൾ നമ്മൾ നിലനിർത്തുന്നത്. തെറ്റുകൾ പറ്റാതിരിക്കാൻ ഉപേക്ഷകൾ വരാതിരിക്കാൻ വേണ്ടിയാണ് സംസ്ഥാനത്തിൻ്റെ ഭരണാധികാരി തന്നെ ചില സംവിധാനങ്ങളുടെ തലപ്പത്തിരിക്കുന്നത്. ഇതൊന്നും കുട്ടിക്കളിയല്ല. ഇതൊക്കെയാണ് ഭരണാധികാരികളുടെ സഹായികൾ ഉറപ്പാക്കേണ്ടത്. അല്ലാതെ മരണാനന്തരം വ്യക്തികൾക്ക് ആദരാജ്ഞലി അർപ്പിച്ച് പ്രസ്താവന എഴുതിക്കൊടുക്കുന്ന പണി മാത്രമാവരുത് ഉപദേശകരുടേത്.\nഇനി എസ്. ജയചന്ദ്രൻ നായർ എന്ന പത്രപ്രവർത്തകനെപ്പറ്റി പറയാം. 1957 മുതൽ പത്രപ്രവർത്തന രംഗത്ത് പ്രവർത്തിച്ച വ്യക്തിയാണ് അദ്ദേഹം. ആർ.എസ്.പിയുടെ മുഖപത്രമായ കൗമുദിയിലൂടെ പത്രപ്രവർത്തന രംഗത്ത് നിലയുറപ്പിച്ച ജയചന്ദൻ നായർ പിന്നീട് പല പത്രങ്ങളിലും പ്രവർത്തിച്ച് 1970 കളിൽ തിരുവനന്തപുരത്തെ കേരളകൗമുദി പത്രാധിപ സമിതിയിലെത്തുന്നു. 1975 മുതൽ കലാകൗമുദിയുടെയും സമകാലിക മലയാളം വാരികയുടെയും പത്രാധിപരായും അദ്ദേഹം പ്രവർത്തിച്ചു. അമ്പതു വർഷത്തെ മാധ്യമ പ്രവർത്തനത്തിനു ശേഷം 2012-ൽ അദ്ദേഹം ഔദ്യോഗിക ജീവിതത്തിൽ നിന്നും വിരമിച്ചു. ഇത്രയും കാലത്തിനിടയിൽ ഏതെങ്കിലും രാഷ്ട്രീയ പാർട്ടിയോടോ, ഏതെങ്കിലും രാഷ്ടീയ നേതാവിനോടൊ ആ പത്രാധിപർ വിധേയനായില്ല. അദ്ദേഹത്തിൻ്റെ വാക്കുകൾ കൊണ്ട് മുറിവേല്ക്കാത്ത ഒരു നേതാവും കേരളത്തിലില്ല എന്നു തന്നെ പറയാം. അദ്ദേഹം എന്തെഴുതി എന്ന് ആകാംക്ഷയോടെ അന്വേഷിക്കാത്ത ഒരു നേതാവും നമുക്കിടയിലില്ല. പത്രപ്രവർത്തന ചരിത്രത്തിലെ വലിയൊരു മൂല്യബോധത്തിൻ്റെ പേരാണ് എസ്.ജെ. ഒരു നേതാവിൻ്റെയും അധികാരിയുടെയും അടുത്ത് ചെന്ന് വ്യക്തിപരമായ ആവശ്യങ്ങൾ അദ്ദേഹം നിരത്തിയിട്ടില്ല. തനിക്ക് ശരിയെന്നത് മുഖം നോക്കാതെ എഡിറ്റോറിയലുകളിലൂടെ അദ്ദേഹം പറഞ്ഞു വെച്ചു.. ജനാധിപത്യ മര്യാദയോടെ മറുവാദത്തിന് ഇടം നൽകി. കേരളത്തിൻ്റെ അഭിപ്രായ രൂപീകരണത്തിനെ സ്വാധീനിക്കാൻ പോകുന്നവയായിരുന്നു അദ്ദേഹത്തിൻ്റെ വാക്കുകളിലൂടെയുള്ള ഇടപെടലുകൾ. അവയൊക്കെ ചരിത്രത്തിൻ്റെ ഭാഗമാണ് . ഒരവകാശവാദത്തിനും നിൽക്കാതെ ഒരു പൊതു കൂട്ടായ്മയുടെയും ഭാഗമാവാതെ, ഒരിക്കലുമൊരു പ്രദർശന വസ്തുവാകാതെ എല്ലാറ്റിൽ നിന്നും മാറി നിന്ന മാധ്യമവ്യക്തിത്വം. കേരളത്തിലെ രാഷ്ട്രീയ മാധ്യമ പ്രവർത്തനത്തിനും സാംസ്കാരിക മാധ്യമ പ്രവർത്തനത്തിനും വേറിട്ട മുഖം നൽകിയ ഒരു പത്രാധിപർ. അങ്ങനെയൊരാൾ വാർദ്ധക്യകാലത്ത് സ്വന്തം പെൻഷൻ തേടി അലയേണ്ടി വരുന്നത് ദുഃഖകരമാണ്. ഈ മനുഷ്യനെ പത്രപ്രവർത്തകർക്കുള്ള ഏറ്റവും വലിയ പുരസ്കാരങ്ങൾ കൊടുത്ത് ആദരിക്കുയാണ് യഥാർത്ഥത്തിൽ സർക്കാർ ചെയ്യേണ്ടത്. ഞാൻ വീണ്ടും മുഖ്യമന്ത്രിയുടെ ഉപദേഷ്ടാക്കളിലേക്ക് വരാം. പ്രഭാവർമ്മയും ജോൺ ബ്രിട്ടാസും വ്യക്തികളെന്ന നിലയിൽ എസ്. ജയചന്ദ്രൻ നായർ എന്ന പത്രപ്രവർത്തകനെ അറിയാത്തവരല്ല. അദ്ദേഹത്തിൻ്റെ കരുതലോടെയുള്ള സ്നേഹവാത്സല്യങ്ങൾ അനുഭവിച്ചറിഞ്ഞ പത്രപ്രവർത്തകർ കൂടിയാണ് രണ്ടു പേരും . എന്നിട്ടാണ് ഈ ഗതികേടിൽ അവരാൽ ഉപദേശിക്കപ്പെടുന്ന കേരളത്തിൻ്റെ മുഖ്യമന്ത്രി വന്നു പെട്ടിരിക്കുന്നത്. മറിച്ച് അദ്ദേഹം അറിഞ്ഞു കൊണ്ടാണ് ജയചന്ദ്രൻ നായർ പുറന്തള്ളപ്പെട്ടിട്ടുള്ളതെങ്കിൽ എനിക്കൊന്നും പറയാനില്ല. മുഖ്യമന്ത്രിക്കസേരയുടെ ഗതികേട് എന്നല്ലാതെ മറ്റെന്തു പറയാൻ.\nഎസ് . ജയചന്ദ്രൻ നായർക്ക് ഇത് പുറം ലോകത്തോട് തുറന്നു പറയാനെങ്കിലും സാഹചര്യമുണ്ടായി. അതിനൊന്നും സാധ്യതയില്ലാത്ത പാവപ്പെട്ട എത്രയോ പത്രപ്രവർത്തകർ ഈ നാട്ടിൽ വെറെയുണ്ടാവും\nപറഞ്ഞു കേട്ട ഒരു സംഭവ കഥ കൂടി ഇവിടെ ചേർക്കുന്നു.\nവി.ടി. ഭട്ടതിരിപ്പാടിന് പത്രപ്രവർത്തക പെൻഷൻ ഉണ്ടായിരുന്നില്ല. എന്നാലും മരണാനന്തരം അദ്ദേഹത്തിൻ്റെ ബന്ധുക്കൾ അത്തരമൊരു സാധ്യത ആരാഞ്ഞുവത്രേ. മരണാനന്തരം അവകാശിക്ക് അത് നൽകാൻ നിയമം അനുവദിക്കുന്നില്ലെങ്കിലും, വിവരമറിഞ്ഞ അന്നത്തെ മുഖ്യമന്ത്രി കരുണാകരൻ ജനറൽ അഡ്മിനിസ്ട്രേഷൻ വകുപ്പിനോട് വി.ടി.യുടെ കാര്യത്തിൽ അത് അനുവദിച്ചിരിക്കണമെന്ന് ഉത്തരവ് നൽകി. ആവശ്യമായ ഉത്തരവുകൾ അറിഞ്ഞ് നൽകുന്നയാളിൻ്റെ പേരു കൂടിയാണ് ഭരണാധികാരി എന്നത്. ഇതറിയാത്ത ആളാണ് പിണറായി വിജയൻ എന്ന് ഞാൻ കരുതുന്നില്ല. പ്രശ്നം ഉപദേശകരുടേതാണെന്ന് കരുതുന്നത് അതുകൊണ്ടാണ്. പെൻഷൻ കൊടുക്കാതിരുന്നതുകൊണ്ട് ജയചന്ദ്രൻ നായർ എന്ന വ്യക്തിയിൽ നിന്ന് പിണറായി വിജയനെന്ന നേതാവിന് ഒന്നും നോടാനില്ല. മറിച്ച് അതനുവദിച്ചാൽ, തന്നെ ഏറെ വിമർശിച്ച പത്രാധിപർക്കും അർഹമായ അംഗീകാരം നൽകി എന്നഭിമാനിക്കാൻ അദ്ദേഹത്തിന് അവകാശമുണ്ടാവും. ഇതൊക്കെ തിരിച്ചറിഞ്ഞ നേതാവു തന്നെയാണ് കേരളത്തിൻ്റെ മുഖ്യമന്ത്രി. നേരത്തേ പല അവസരങ്ങളിലും വ്യക്തമാക്കപ്പെട്ടതു പോലെ, ഉപദേഷ്ടാക്കളാൽ വഴിതെറ്റിപ്പോവുന്നത് പിണറായി വിജയൻ്റെ ശീലമായിരിക്കുന്നു.\nഅതൊരിക്കൽ കൂടി, ജയചന്ദ്രൻ നായർ വിവാദത്തിലൂടെ കേരളം അറിഞ്ഞിരിക്കുന്നു.\nജയചന്ദ്രൻ നായരുടെ ശിഷ്യത്വം അവകാശപ്പെടുന്ന പത്രപ്രവർത്തകർ കേരളത്തിലെ ഒട്ടുമിക്കവാറും മാധ്യമ സ്ഥാപനങ്ങളിൽ സുഖമായി ജോലി ചെയ്യുന്നുണ്ട്. അവർ ഇതൊക്കെ അറിയുന്നുണ്ട് എന്ന് ഞാൻ കരുതുന്നു. എന്നാൽ അതിനുള്ള തെളിവുകൾ പൊതുമണ്ഡലത്തിൽ അത്രയൊന്നും കാണുന്നില്ല എന്നത് എന്നെ വേദനിപ്പിക്കുന്നു. അധികാരികളോട് ഏറ്റുമുട്ടുന്നതിൽ നല്ലൊരു പാഠപുസ്തകമായിരുന്നു നിങ്ങളുടെയൊക്കെ ജയചന്ദ്രൻ സാർ. ഇന്നും അദ്ദേഹം അക്കാര്യത്തിൽ പിശുക്കനായിട്ടില്ല. ആ കത്തൊന്ന് വായിച്ചു നോക്കുക.\nഎസ് . ജയചന്ദ്രൻ നായർക്ക് ഇത് പുറം ലോകത്തോട് തുറന്നു പറയാനെങ്കിലും സാഹചര്യമുണ്ടായി. അതിനൊന്നും സാധ്യതയില്ലാത്ത പാവപ്പെട്ട എത്രയോ പത്രപ്രവർത്തകർ ഈ നാട്ടിൽ വെറെയുണ്ടാവും. അവരും അർഹതപ്പെട്ട പലതും കാത്തിരിപ്പുണ്ടാവും. അവരെയും നമ്മൾ ഓർക്കേണ്ടതുണ്ട്. അവരുടെ നാക്കാവാനെങ്കിലും പുതിയ പത്രപ്രവർത്തകർക്ക് സാധിക്കണം. അല്ലാതെ, മുഖ്യമന്ത്രിമാർക്കും ശിഷ്യന്മാർക്കും ഇഷ്ടാനുസരണം പന്താടാനുള്ളതല്ല പത്രപ്രവർത്തകരുടെ ജീവിതം. അതു വിളിച്ചു പറയാൻ നമുക്ക് കഴിയുന്നില്ലെങ്കിൽ ആയുധങ്ങൾ താഴെ വെക്കണം, സുഹൃത്തുക്കളെ.\nജിഷ്ണുവിന്റെ പിന്‍മുറയുടെ മുദ്രാവാക്യങ്ങള് ഇടിമുറികളില് കുടുങ്ങരുത്\nആ മറവിയുടെ മേലെയാണ് ഫാസിസം ജൈത്രയാത്ര നടത്തുക


Janmabhumi| നേമത്ത് ബിജെപിയുടെ വിജയതുടര്‍ച്ച ഉറപ്പ് : ജെപി നദ്ദ; കുമ്മനത്തിനൊപ്പം റോഡ് ഷോ\nനേമത്ത് ബിജെപിയുടെ വിജയതുടര്‍ച്ച ഉറപ്പ് : ജെപി നദ്ദ; കുമ്മനത്തിനൊപ്പം റോഡ് ഷോ\nനേമത്ത് ബിജെപിയുടെ വിജയതുടര്‍ച്ച ഉറപ്പ് : ജെപി നദ്ദ; കുമ്മനത്തിനൊപ്പം റോഡ് ഷോ\nMarch 27, 2021, 10:10 p.m.\nഇരുമുന്നണികളും ഭായ- ഭായി മാരാണ്. കേരളത്തിലെ പരസ്പര മത്സരം ആളുകളെ പറ്റിക്കാനാണ്. വിവരമുള്ള ജനം അതു തിരിച്ചറിയും.\nകരമന: നേമത്ത് ബിജെപിയുടെ വിജയതുടര്‍ച്ച ഉറപ്പാണെന്ന് ദേശീയ അധ്യക്ഷന് ജെ പി നദ്ദ. പാര്‍ട്ടിയുടെ ഏറ്റവും കരുത്തനായ ആളെയാണ് സ്ഥാനാര്‍ത്ഥിയാക്കിയിരിക്കുന്നത്. നിലവിലെ എംഎല്‍എ ഒ രാജഗോപാല് നടത്തിയ വികസനപ്രവര്‍ത്തനങ്ങള് മുന്നോട്ടു കൊണ്ടുപോകാന് കുമ്മനത്തിന് കഴിയും. മണ്ഡലത്തില് നടന്ന റോഡ് ഷോയില് സംസാരിക്കുകയായിരുന്നു നദ്ദ.\nശബരിമല വിഷയത്തില് സംസ്ഥാന സര്‍ക്കാര് വിശ്വാസികള്‍ക്ക് എതിരായിരുന്നു. ബിജെപി അധികാരത്തിലെത്തിയാല് വിശ്വാസ സംരക്ഷണത്തിനായി നിലകൊള്ളും. നദ്ദ പറഞ്ഞു.\nനേമത്തു നിന്ന് കരമനയിലേക്കായിരുന്നു റോഡ് ഷോ. ആവേശം അലതല്ലിയ അന്തരീക്ഷത്തില് ആയിരത്തിലധികം ഇരുചക്രവാഹനങ്ങളില് പ്രവര്‍ത്തകര് . തുറന്ന വാഹനത്തില് ദേശീയ അധ്യക്ഷനും എം എല് എ ഒ രാജഗോപാലും സ്ഥാനാര്‍ത്ഥി കുമ്മനം രാജശേഖരനും.\nകരമന കല്‍പ്പാളയത്തെത്തിയപ്പോള് വാഹന റാലി പദയാത്രയായി. മുത്താരിയമ്മന് ക്ഷേത്രസമീപത്താണ് യാത്ര സമാപിച്ചത്.


സംസ്ഥാനത്ത് വാക്‌സിന് എടുക്കാനുള്ളത് 1707 അധ്യാപകര്; കണക്കുകള് പുറത്തുവിട്ട് മന്ത്രി വി ശിവന്‍കുട്ടി – News18 Malayalam\nതിരുവനന്തപുരം: സംസ്ഥാനത്ത് കോവിഡ് വാക്‌സിന്(Covid Vaccine) എടുക്കാത്ത അധ്യാപകരുടെയും അനധ്യാപകരുടെയും കണക്ക് പുറത്തുവിട്ട് വിദ്യാഭ്യാസ മന്ത്രി വി ശിവന്‍കുട്ടി(Minister V Sivankutty). അധ്യാപകരും അനധ്യാപകരുമായി 1707 പേരാണ് ഇതുവരെയും വാക്‌സിന് സ്വീകരിക്കാത്തത്. ഇവരില് 1066 പേര് എല്‍പി, യുപി, ഹൈസ്‌കൂള് വിഭാഗങ്ങളിലെ അധ്യാപകരാണ്.\nവാക്‌സിന് എടുക്കാത്ത അധ്യാപക-അനധ്യാപകര് ഏറ്റവും കൂടുതലുള്ളത് മലപ്പുറത്തും(201) ഏറ്റവും കുറവ് വയനാട്ടിലുമാണ്(29). ആദ്യ ഘട്ടത്തില് അയ്യായിരത്തോളം അധ്യാപകര് വാക്‌സിന് എടുത്തിരുന്നില്ല. എല്.പി, യു.പി, ഹൈസ്‌കൂള് വിഭാഗത്തില് 1066 അധ്യാപകരും 189 അനധ്യാപകരും വാക്സിന് എടുക്കാനുണ്ട്.\nപട്ടിക ഇന്നലെ പുറത്ത് പ്രസിദ്ധീകരിക്കും എന്നായിരുന്നു വിദ്യാഭ്യാസ മന്ത്രി അറിയിച്ചിരുന്നത്.വാക്സിന് സ്വീകരിക്കാത്ത അധ്യാപകര്‍ക്ക് കാരണം കാണിക്കല് നോട്ടീസ് നല്‍കാനാണ് സര്‍ക്കാര് നീക്കം.\nജില്ലാ അടിസ്ഥാനത്തിലെ കണക്ക്\nസ്‌കൂളുകളില് ക്ലാസുകള് തുടങ്ങിയെങ്കിലും വാക്സിനെടുക്കാത്ത അയ്യായിരത്തോളം അധ്യാപകരുണ്ടെന്നായിരുന്നു നിഗമനം. ഇവര്‍ക്കെതിരെ കടുത്ത നടപടി സ്വീകരിക്കാന് സര്‍ക്കാര് തീരുമാനിച്ചിരുന്നു. അധ്യാപകര് മെഡിക്കല് ബോര്‍ഡിന് മുന്നില് ഹാജരാകേണ്ടിവരും.\nAlso Read-റോഡ് തകരാറിലാണോ? പൊതുമരാമത്ത് വകുപ്പിനെ നേരിട്ടറിയിക്കാം; പദ്ധതി ഇന്ന് മുതൽ\nഹയര് സെക്കന്‍ഡറി അധ്യാപകരില് 200 പേരും അനധ്യാപകരില് 23 പേരും വാക്‌സീനെടുത്തിട്ടില്ലെന്നും കണക്കുകള് വ്യക്തമാക്കുന്നു. വിഎച്ച് എസ് ഇയില് 229 അധ്യാപകര് വാക്‌സീനെടുത്തിട്ടില്ല.\nവാക്സിനെടുക്കാത്ത അധ്യാപകരും അനധ്യാപകരും സ്‌കൂളില് സ്‌കൂളിലെത്തേണ്ടെന്നായിരുന്നു സര്‍ക്കാര് അറിയിച്ചിരുന്നത്. സ്‌കൂളുള് തുറന്ന ഒരു മാസം ആകുമ്പോഴും വാക്‌സിന് എടുക്കാത്ത അധ്യാപകരുടെ എണ്ണത്തില് കാര്യമായ മാറ്റമില്ലാത്ത സാഹചര്യത്തിലാണ് സര്‍ക്കാര് നടപടി.\nFirst published: December 04, 2021, 10:11 IST\nCovid 19 VaccinationCovid vaccineMinister V Sivankuttyteacher


കേരള യുണൈറ്റഡ് ടീം നിലവിൽ വന്നു\nമനോരമ ലേഖകൻ November 21, 2020 12:53 AM IST\nകോഴിക്കോട്∙ കേരള യുണൈറ്റഡ് എഫ്സിയുടെ രൂപീകരണം ഔദ്യോഗികമായി പ്രഖ്യാപിച്ച് ഉടമകളായ യുണൈറ്റ‍ഡ് വേൾഡ് ഗ്രൂപ്പ്. കോഴിക്കോട് ആസ്ഥാനമായ ക്വാർട്സ് എഫ്സിയെ ഏറ്റെടുക്കുന്നതായാണ് യുണൈറ്റഡ് വേൾഡ് സിഇഒ അബ്ദുല്ല അൽ ഖമദി അറിയിച്ചത്.\nഡിസംബറിൽ കേരള യുണൈറ്റഡ് ടീം പരിശീലനം ആരംഭിക്കും. മലപ്പുറം ജില്ലയിലെ എടവണ്ണയിലാകും ക്ലബ്ബിന്റെ ഹോംഗ്രൗണ്ട്. ഐ ലീഗ് രണ്ടാം ഡിവിഷനിൽ മത്സരിക്കുക എന്നതാണു വരുന്ന സീസണിലെ ലക്ഷ്യം.\nഇംഗ്ലണ്ടിലെ ഷെഫീൽഡ് യുണൈറ്റഡ് എഫ്സി, ബൽജിയത്തിലെ ബീർഷൂട്ട് എഫ്സി, ദുബായിയിലെ അൽഹിലാൽ യുണൈറ്റഡ് എന്നിവയ്ക്കൊപ്പം യുണൈറ്റഡ് വേൾഡ് ഗ്രൂപ്പിന്റെ ഭാഗമാവുകയാണ് കേരള യുണൈറ്റഡ്. ഇക്കാര്യം ഷെഫീൽഡ് യുണൈറ്റഡ് ക്ലബ്ബിന്റെ ഔദ്യോഗിക ഫെയ്സ്ബുക് പേജിലും പ്രഖ്യാപിച്ചിട്ടുണ്ട്.


ലൈംഗിക ചൂഷണ ആരോപണം: എംജെ അക്ബറിന് മേല് രാജി സമ്മര്‍ദ്ദം ഏറുന്നു? – Azhimukham\nമന്ത്രിമാരില് മേനക ഗാന്ധി മാത്രമാണ് വിഷയത്തില് പ്രതികരിച്ചത്. അന്വേഷണം വേണമെന്ന് അവര് ആവശ്യപ്പെട്ടു. അധികാരമുള്ള പുരുഷന്മാര് പലപ്പോഴും ഇത്തരത്തില് പെരുമാറാരുണ്ട് എന്ന് അവര് പറഞ്ഞു.\nലൈംഗിക ചൂഷണ ആരോപണത്തെ തുടര്‍ന്ന് രാജി സമ്മര്‍ദ്ദം കൂടിയിരിക്കുന്ന സാഹചര്യത്തില് രാജി സംബന്ധിച്ച് വിദേശകാര്യ സഹമന്ത്രി എംജെ അക്ബര് ആലോചിച്ചുവരുകയാണ് എന്ന് എന്‍ഡിടിവി റിപ്പോര്‍ട്ട് ചെയ്യുന്നു. നിലവില് നൈജീരിയയിലുള്ള അക്ബര് മടങ്ങിയെത്തിയാലുടന് രാജി വയ്ക്കണോ എന്ന കാര്യത്തില് തീരുമാനമാകും. ആറ് വനിത മാധ്യമപ്രവര്‍ത്തകരാണ് എംജെ അക്ബര് ലൈംഗിക ചൂഷണത്തിന് ശ്രമിച്ചതായ പരാതിയുമായി രംഗത്തെത്തിയിരിക്കുന്നത്. അതേസമയം എംജെ അക്ബറിനോട് നൈജീരിയന് സന്ദര്‍ശനം വെട്ടിച്ചുരുക്കി ഉടന് നാട്ടിലേയ്ക്ക് മടങ്ങണമെന്ന് ആവശ്യപ്പെട്ടതായുള്ള വാര്‍ത്തകള് വിദേശകാര്യ മന്ത്രാലയ വൃത്തങ്ങള് തള്ളിക്കളഞ്ഞു. വിദേശകാര്യ മന്ത്രി സുഷമ സ്വരാജ് സംഭവത്തില് പ്രതികരിക്കാന് തയ്യാറായിട്ടില്ല. കോണ്‍ഗ്രസും സിപിഎമ്മും അടക്കമുള്ള പാര്‍ട്ടികള് അക്ബറിന്റെ രാജി ആവശ്യപ്പെട്ടിട്ടുണ്ട്.\nഎഫ്‌ഐആര് രജിസ്റ്റര് ചെയ്തിട്ടില്ല, പരാതി വന്നിട്ടില്ല. അതേസമയം ധാര്‍മ്മികമായ പ്രശ്‌നങ്ങളുള്ളതിനാല് എംജെ അക്ബര് മറുപടി പറയേണ്ടി വരുമെന്നാണ് സര്‍ക്കാര് വൃത്തങ്ങള് പറയുന്നത്. മന്ത്രിമാരില് മേനക ഗാന്ധി മാത്രമാണ് വിഷയത്തില് പ്രതികരിച്ചത്. അന്വേഷണം വേണമെന്ന് അവര് ആവശ്യപ്പെട്ടു. അധികാരമുള്ള പുരുഷന്മാര് പലപ്പോഴും ഇത്തരത്തില് പെരുമാറാരുണ്ട് എന്ന് അവര് പറഞ്ഞു. രാഷ്ട്രീയത്തിലും മാധ്യമരംഗത്തും സ്വകാര്യ കമ്പനികളിലുമെല്ലാം ഇത് സംഭവിക്കുന്നു. ഇപ്പോള് സ്ത്രീകള് അനുഭവങ്ങള് തുറന്നുപറയാന് തുടങ്ങിയിരിക്കുന്നു. ഇത് ഗൗരവമായി എടുക്കണം – മേനക ഗാന്ധി ഇന്ത്യ ടുഡേയോട് പറഞ്ഞു.\nകോണ്‍ഗ്രസ് നേതൃത്വത്തിന്റെ സമ്മര്‍ദ്ദം? അയോധ്യ കേസില് നിന്ന് കപില് സിബല് പിന്മാറി


CBI quistioned Kalabhavan Sobi | ബാലഭാസ്‌ക്കറിന്റെ മരണത്തിൽ സിബിഐ കലാഭവൻ സോബിയുടെ മൊഴിയെടുക്കുന്നു; ബാലഭാസ്‌കറിന്റെ മരണം ആസൂത്രിത കൊലപാതകമാണെന്ന നിലപാടിൽ ഉറച്ചുനിൽക്കുന്നുവെന്ന് സോബി മാധ്യമങ്ങളോട്; അപകടസ്ഥലത്ത് കണ്ട കാര്യങ്ങളാണ് നേരത്തെ ക്രൈംബ്രാഞ്ചിനോട് പറഞ്ഞിരുന്നത്; അപകടത്തിന് മുൻപ് നടന്ന കാര്യങ്ങൾ സിബിഐയോട് വിശദീകരിക്കുമെന്നും സോബി; പൂന്തോട്ടം ആശുപത്രി നടത്തിപ്പുകാരുമായി ബന്ധപ്പെട്ട ഇടപാടുകളും ഡ്രൈവറായുള്ള അർജ്ജുനെയും സംശിച്ചു പിതാവ് ഉണ്ണിയുടെ മൊഴി - MarunadanMalayalee.com\nAugust 07, 202004:41 PM IST Permalink\nതിരുവനന്തപുരം: വയലിനിസ്റ്റ് ബാലഭാസ്‌കറിന്റെ മരണത്തിൽ സിബിഐ അന്വേഷണ സംഘം കലാഭവൻ സോബിയുടെ മൊഴിയെടുക്കുന്നു. തിരുവനന്തപുരത്തെ സിബിഐ ഓഫീസിൽ ഹാജരായാണ് സോബി മൊഴി നൽകുന്നത്. ബാലഭാസ്‌കറിന്റെ മരണം ആസൂത്രിത കൊലപാതകമെന്ന് നേരത്തെ സോബി മാധ്യമങ്ങളോട് പറഞ്ഞിരുന്നു. ഈ നിലപാടിൽ ഉറച്ച് നിൽക്കുന്നു. അപകടസ്ഥലത്ത് കണ്ട കാര്യങ്ങളാണ് നേരത്തെ ക്രൈംബ്രാഞ്ചിനോട് പറഞ്ഞിരുന്നത് .അപകടത്തിന് മുൻപ് നടന്ന കാര്യങ്ങൾ സിബിഐയോട് വിശദീകരിക്കുമെന്നും സോബി മാധ്യമങ്ങളോട് പറഞ്ഞു.\nരണ്ട് ദിവസം മുമ്പ് ബാലഭാസ്‌കറിന്റെ അച്ഛൻ കെ സി ഉണ്ണിയുടെയും ബാലഭാസ്‌കറിന്റെ ഭാര്യ ലക്ഷ്മിയുടെയും മൊഴി സിബിഐ എടുത്തിരുന്നു. കേസിലെ മറ്റ് പല സാക്ഷികളിൽ നിന്നും വരും ദിവസങ്ങളിൽ സിബിഐ മൊഴിയെടുക്കും. ബാലഭാസ്‌കറിന്റെ മരണത്തിൽ ദുരൂഹതയുണ്ടെന്നും അപകട സമയത്ത് ദുരൂഹസാഹചര്യത്തിൽ രണ്ട് പേരെ കണ്ടുവെന്നും സോബി നേരത്തെ പരസ്യമായി വ്യക്തമാക്കിയിരുന്നു. പിന്നീട് സ്വർണക്കടത്ത് കേസ് വിവാദമായതോടെ കേസിൽ അറസ്റ്റിലായ സരിത്തിനെയാണ് സംഭവസ്ഥലത്ത് വച്ച് കണ്ടെതെന്നും സോബി അറിയിച്ചു. കഴിഞ്ഞ ദിവസം ജീവന് ഭീഷണിയുണ്ടെന്നാരോപിച്ച് പുറത്ത് വിട്ട വീഡിയോയിൽ ബാലഭാസ്‌കറിനെ ക്വട്ടേഷൻ സംഘം ആക്രമിച്ച് കൊലപ്പെടുത്തിയിരുന്നെന്നും വാഹനത്തിന്റെ കേടുപാടുകൾ പിന്നീട് ഉണ്ടാക്കിയതാണെന്നും സോബി പറഞ്ഞു.\nജീവനോടെയുണ്ടെങ്കിൽ ആളുകളെ കാണിച്ചു നൽകാൻ കഴിയുമെന്നും സോബി വീഡിയോയിൽ പറഞ്ഞു. ഈ സാഹചര്യത്തിൽ സോബിയിൽ നിന്നും വിശദമായ വിവരങ്ങൾ ശേഖരിക്കാനാണ് സിബിഐ അന്വേഷണസംഘം തീരുമാനിച്ചിരിക്കുന്നത്. ആരോപണങ്ങളിൽ വ്യക്തത വരുത്താനാണ് സംഘത്തിന്റെ ശ്രമം. കഴിഞ്ഞ ദിവസങ്ങളിൽ ബാലഭാസ്‌കറിന്റെ ഭാര്യ ലക്ഷ്മി, അച്ഛൻ സി.കെ ഉണ്ണി, അമ്മ ശാന്താകുമാരി ലക്ഷ്മിയുടെ സഹോദരൻ പ്രസാദ് എന്നിവരിൽ നിന്നും സിബിഐ മൊഴിയെടുത്തിരുന്നു. സിബിഐ തിരുവനന്തപുരം യൂണിറ്റിലെ ഡിവൈഎസ്‌പി അനന്തകൃഷ്ണന്റെ നേതൃത്വത്തിലുള്ള സംഘമാണ് കലാഭവൻ സോബിയെ ചോദ്യം ചെയ്യുക\nവയലിനിസ്റ്റ് ബാലഭാസ്‌കറിന്റെ അപകടമരണത്തെക്കുറിച്ച് അന്വേഷിക്കുന്ന സിബിഐ. സംഘം അദ്ദേഹത്തിന്റെ മാതാപതാക്കളുടെ മൊഴിയെടുത്തുരുന്നു. സംശയങ്ങളാണ് അച്ഛനും അമ്മയും പങ്കുവച്ചത്. സിബിഐ. ഡിവൈ.എസ്‌പി. ടി.പി. അനന്തകൃഷ്ണന്റെ നേതൃത്വത്തിലുള്ള സംഘമാണ് ബാലഭാസ്‌കറിന്റെ അച്ഛൻ കെ.സി. ഉണ്ണി, അമ്മ ശാന്തകുമാരി എന്നിവരുടെ മൊഴിയെടുത്തത്. ഇതിനുമുമ്പുനടന്ന രണ്ട് അന്വേഷണങ്ങളിലും തൃപ്തിയില്ലെന്നും അപകടത്തിൽ ദുരൂഹതയുണ്ടെന്നുമാണ് ഉണ്ണി പറഞ്ഞത്. അപകടമരണമെന്ന കണ്ടെത്തലിലാണ് പൊലീസിന്റെ രണ്ട് അന്വേഷണസംഘവും എത്തിയത്. എന്നാൽ, ഇതിൽ വിശ്വാസമില്ല. അപകടത്തെക്കുറിച്ചുള്ള കലാഭവൻ സോബിയുടെ പുതിയ വെളിപ്പെടുത്തലുകൾ അന്വേഷിക്കണമെന്നും ബാലഭാസ്‌കറിന്റെ മാതാപിതാക്കൾ പറഞ്ഞു.\nബാലഭാസ്‌കർ സഞ്ചരിച്ചിരുന്ന കാർ അപകടത്തിൽപ്പെട്ടതിൽ പ്രകാശ് തമ്പിയെയും വിഷ്ണുവിനെയും സംശയമുണ്ടെന്നാണ് അച്ഛനും അമ്മയും നൽകിയ മൊഴി. അപകടം ആസൂത്രിതമാണെന്ന് വിശ്വസിക്കുന്നതായും അവർ മൊഴി നൽകി. പാലക്കാട്ടെ പൂന്തോട്ടം കുടുംബവുമായി ബാലഭാസ്‌കറിന് ചില സാമ്പത്തിക ഇടപാടുകളുണ്ടായിരുന്നു. അപകട ശേഷം പ്രകാശ് തമ്പി, വിഷ്ണു എന്നിവരുടെയും പൂന്തോട്ടം കുടുംബത്തിന്റെയും പെരുമാറ്റം ദൂരൂഹത നിറഞ്ഞതായിരുന്നു. ആശുപത്രിയിൽനിന്ന് തങ്ങളെ അകറ്റി നിർത്താൻ ഇരുവരും ശ്രമിച്ചു. ബാലഭാസ്‌കറിന്റെ എടിഎം കാർഡുകൾ, മൊബൈൽ ഫോൺ ഉൾപ്പെടെ തമ്പി കൈവശപ്പെടുത്തി. തെളിവുകൾ നശിപ്പിക്കാൻ മൊബൈൽഫോൺ ഫോർമാറ്റ് ചെയ്തതായും വിവരം ലഭിച്ചു. വാഹനം ഓടിച്ചത് അർജുനാണെന്ന് ബാലഭാസ്‌കർ പറഞ്ഞിരുന്നു. താനല്ല, ബാലഭാസ്‌കറാണ് വാഹനം ഓടിച്ചതെന്ന് അർജുൻ പിന്നീട് തിരുത്തിയതിലും ദുരൂഹതയുണ്ട്.\nപാലക്കാട്ടെ ആയുർവേദ ആശുപത്രി നടത്തിപ്പുകാരുമായി ബാലുവിന് പത്ത് വർഷമായി സാമ്പത്തിക ഇടപകളുണ്ടായിരുന്നു. അപകടത്തിൽ അവർക്ക് പങ്കുണ്ടോയെന്നും അന്വേഷിക്കണം. ആയുർവേദ ആശുപത്രിക്കാരുടെ ബന്ധുവായ ഡ്രൈവർ അർജുനാണ് അപകടസമയത്ത് കാർ ഓടിച്ചിരുന്നത്. ക്ഷേത്രദർശനത്തിനു ശേഷം വിശ്രമിക്കാൻ മുറി ബുക്ക് ചെയ്തിരുന്ന ബാലു തൃശൂരിൽ നിന്ന്തിരുവനന്തപുരത്തേക്ക് എന്തിനാണ് തിടുക്കത്തിൽ യാത്ര തിരിച്ചതെന്നും അന്വേഷിക്കണം.ദീർഘദൂര യാത്രയിൽ ബാലഭാസ്‌കർ വാഹനമോടിക്കാറില്ലെന്നും, അപകട സമയത്തു വാഹനം ഓടിച്ചതു ഡ്രൈവർ അർജുൻ തന്നെയാണെന്നും ബാലുവിന്റെ ഭാര്യ ആവർത്തിച്ചു. കാറോടിച്ചത് താനാണെന്ന് ആദ്യം പറഞ്ഞ അർജ്ജുൻ, കൊല്ലം മുതൽ വാഹനമോടിച്ചത് ബാലഭാസ്‌കറാണെന്ന് പിന്നീട് മാറ്റിപ്പറഞ്ഞു. ഏറെക്കാലമായി കുടുംബവുമായി ബാലു അകന്നുകഴിയുകയായിരുന്നു. അടുത്തിടെ എല്ലാവരും യോജിപ്പിലായി. ഇത് സഹിക്കാത്തവർ അപകടത്തിന് പിന്നിലുണ്ടോയെന്ന് സംശയമുണ്ട്.'ഞങ്ങൾക്ക് ഇനിയൊന്നും ബാക്കിയില്ല. ഇങ്ങനെയൊരു ലോകത്ത് ജീവിക്കണമെന്നില്ല. പണത്തിനൊന്നും കൊതിയില്ല. അവനെ ഞങ്ങൾക്ക് കിട്ടുമായിരുന്നു. സത്യം കണ്ടെത്തണം '- സിബിഐ സംഘത്തോട് ഉണ്ണി പറഞ്ഞു.\nഅവസാന ദിവസവും ബാലഭാസ്‌കറിന് ബോധമുണ്ടായിരുന്നു. വ്യക്തമായി സംസാരിക്കാൻ കഴിഞ്ഞിരുന്നില്ലെങ്കിലും ചുണ്ടനക്കം ശ്രദ്ധിച്ചാൽ പറയുന്നത് എന്താണെന്ന് മനസ്സിലാക്കാൻ കഴിഞ്ഞിരുന്നു. തമ്പിയും വിഷ്ണും സ്വർണക്കടത്ത് കേസിൽ അറസ്റ്റിലായത് അപകടവുമായി ബന്ധപ്പെട്ട സംശയം ബലപ്പെടുത്തിയതായും ഇരുവരും പറഞ്ഞു. സിബിഐ അന്വേഷണത്തിൽ സത്യം തെളിയുമെന്ന് പ്രതീക്ഷിക്കുന്നതായി ഉണ്ണി പിന്നീട് പ്രതികരിച്ചു. ബുധനാഴ്ച പകൽ 3.45ന് ആരംഭിച്ച മൊഴിയെടുക്കൽ വൈകിട്ട് 6.30നാണ് പൂർത്തിയായത്. കഴിഞ്ഞ ദിവസം ബാലഭാസ്‌കറിന്റെ ഭാര്യ ലക്ഷ്മി, ഇവരുടെ സഹോദരൻ പ്രസാദ് എന്നിവരുടെ മൊഴിയും സിബിഐ എടുത്തിരുന്നു. വണ്ടി ഓടിച്ചത് അർജുനായിരുന്നുവെന്ന് ലക്ഷ്മിയും സമ്മതിച്ചിട്ടുണ്ട്.\nവിഷ്ണു സോമസുന്ദരവും പ്രകാശൻതമ്പിയും ബാലഭാസ്‌കറിന്റെ മാനേജർമാരാണെന്നത് തെറ്റാണെന്നും സംഗീതപരിപാടികളുടെ സംഘാടകനായിരുന്നു പ്രകാശനെന്നും ലക്ഷ്മി മൊഴിനൽകി. സ്‌കൂൾകാലംമുതൽ ബാലുവിന്റെ പരിചയക്കാരനാണ് വിഷ്ണു. ഹോട്ടൽ അടുക്കളനിർമ്മാണത്തിന് സാധനങ്ങൾ നൽകുന്ന ബിസിനസിൽ ബാലഭാസ്‌കറും പങ്കാളിയായിരുന്നു. പാലക്കാട് ആയുർവേദ ആശുപത്രി നടത്തുന്ന ലതയെ സംഗീതപരിപാടിക്കിടെയാണ് പരിചയപ്പെട്ടത്. പിന്നീട് ബാലു അവിടെ ചികിത്സയ്ക്കുപോയി. ഒരുതവണ പണം കടം നൽകിയെന്നല്ലാതെ പിന്നീട് സാമ്പത്തിക ഇടപാടൊന്നും ഉണ്ടായിട്ടില്ല. ബാലഭാസ്‌കറിന് സാമ്പത്തികബാധ്യതകളില്ല. പണം കൈകാര്യംചെയ്യാൻ ആരെയും ചുമതലപ്പെടുത്തിയിരുന്നില്ലെന്നും ലക്ഷ്മി മൊഴിനൽകിയിരുന്നു.


ഇരുട്ടിനെ പഴിക്കുംമുമ്പ് ഒരു തിരിനാളം തെളിക്കാം | kudumbam good word august 2021 | Madhyamam\ndate_range 24 Aug 2021 4:25 AM GMT\nഇരുട്ടിനെ പഴിക്കുംമുമ്പ് ഒരു തിരിനാളം തെളിക്കാം\nഅഞ്ചാം ക്ലാസിലെ കൂട്ടുകാർ- രാമാനന്ദൻ, അരവിന്ദൻ, കലാം, ശിവപ്രകാശൻ. സ്കൂളിലേക്കും തിരിച്ചും ഒരുമിച്ച് പോകുന്ന അയൽക്കാർ. പുതിയ അധ്യാപകന്‍റെ ആദ്യ ക്ലാസിൽതന്നെ, മുൻബെഞ്ചിൽ അദ്ദേഹത്തിെൻറ കണ്ണുടക്കി- പൂണൂലിട്ട കുട്ടിക്ക് തൊട്ടടുത്ത് തൊപ്പിയിട്ട കുട്ടി. അധ്യാപകൻ തൊപ്പിക്കാരൻ കലാമിനോട് പിൻബെഞ്ചിലേക്കു മാറാൻ ആവശ്യപ്പെട്ടു. അവൻ മാറുേമ്പാൾ കൂടുതൽ വിഷമം രാമാനന്ദനായിരുന്നു. പക്ഷേ, ആ മാറ്റിയിരുത്തൽ അന്നേദിവസംകൊണ്ട് തീർന്നു.\nസ്കൂൾ വിട്ടശേഷം അധ്യാപകനെ തേടി മൂന്നു രക്ഷാകർത്താക്കളെത്തി: കലാമിന്‍റെ ബാപ്പ, രാമാനന്ദന്‍റെ അച്ഛനും രാമേശ്വരം ക്ഷേത്രത്തിലെ മുഖ്യപൂജാരിയുമായ ലക്ഷ്മണ ശാസ്ത്രി, ഒരു ക്രിസ്ത്യൻ പുരോഹിതൻ. രാമേശ്വരം എലിമെൻററി സ്കൂളിലെ ബാല്യകാലം അനുസ്മരിച്ച് മുൻ രാഷ്ട്രപതി എ.പി.ജെ. അബ്ദുൽ കലാം എഴുതിയതാണ് ഈ അനുഭവം. അധ്യാപകനെ കണ്ട 'മൂന്ന് വിദ്വാന്മാർ' അദ്ദേഹത്തോട് പറഞ്ഞു -ഇവിടെ ഇത്തരം വേർതിരിവുകൾ ഇല്ലാത്തതാണ്. ഇനിയും അത് വേണ്ട. അധ്യാപകൻ സ്വയം തിരുത്തി, മാത്രമല്ല അദ്ദേഹത്തിന്‍റെ തന്നെ മനസ്സ് മാറി എന്ന് അബ്ദുൽ കലാം പറഞ്ഞിട്ടുണ്ട്. കുട്ടികളിലെ കളങ്കമില്ലാത്ത സ്നേഹസൗഹൃദങ്ങൾ മനുഷ്യപ്രകൃതിയുടെ നൈസർഗിക ഭാവമാണ്.\nആ സൗഹൃദങ്ങളെ അകറ്റി ഇല്ലാതാക്കുന്ന ആചാരവ്യവസ്ഥകൾ മനുഷ്യപ്രകൃതിക്കു പുറത്തുനിന്നുള്ള ഇടപെടലാണ്. നിർഭാഗ്യത്തിന്, ഇത്തരം അകറ്റൽ പലേടത്തും ഫലം ചെയ്യുന്നുണ്ട്. അമേരിക്കയിലെ പ്യൂ ഇൻസ്റ്റിറ്റ്യൂട്ട് ഈയിടെ നടത്തിയ സർവേ അത് കാട്ടിത്തരുന്നു. സാമുദായിക വേർതിരിവിനെ അംഗീകരിക്കുന്ന മനഃസ്ഥിതി ഇന്ത്യയിൽ വളരുന്നുവത്രെ. അടുത്തിരിക്കുന്നവരെ അകറ്റുന്നതാണോ മതവും വിശ്വാസവും? അതാണോ ആത്മീയത? വസുധൈവ കുടുംബകം (ഭൂമി മുഴുവൻ ഒറ്റ കുടുംബം) എന്നത് വെറുമൊരു അലങ്കാരപ്രയോഗമല്ല. ദൈവത്തെ എന്തു പേരിട്ടു വിളിച്ചാലും ആ ശക്തി എല്ലാവർക്കും ഒന്നാണ്. മനുഷ്യരെല്ലാം ഒരേ മാതാപിതാക്കളുടെ മക്കളാണെന്നും വേദം പറയുന്നുണ്ടല്ലോ.\nദേശവും വർണവും ഭാഷയുമെല്ലാം വിലാസങ്ങളാണ്. വിലാസങ്ങൾക്കപ്പുറം മനുഷ്യർ സഹോദരങ്ങളും. അകൽച്ച ശത്രുത കൂട്ടും. അപരൻ ശത്രു എന്ന മുൻവിധി നമുക്കു ചുറ്റുമുണ്ട്; നമ്മിലുമുണ്ട്. പരസ്പരം അറിഞ്ഞവർക്കാകട്ടെ വെറുക്കാനാവില്ല. പരസ്പരം കാണാത്തവർക്കും സഹായിക്കാനാകും. ഒരു നിമിഷത്തിന്‍റെ കൈയബദ്ധംകൊണ്ട് സുഡാനി കാറിടിച്ചു മരിക്കാനിടയായ സംഭവത്തിൽ അബൂദബിയിൽ വധശിക്ഷ കാത്തുകഴിയുകയായിരുന്നു ബെക്സ് കൃഷ്ണൻ. നേരിട്ട് പരിചയമുണ്ടായിട്ടല്ല എം.എ. യൂസുഫലി എന്ന വ്യാപാരി ഒരു കോടി രൂപ മോചനദ്രവ്യം നൽകി അദ്ദേഹത്തെ വിടുവിച്ചത്.\nസ്വന്തം മകനെ കൊന്ന ട്രേ അലക്സാണ്ടർ റെൽഫഡിന് കോടതിയിൽവെച്ച് പൊറുത്തുകൊടുത്ത അമേരിക്കക്കാരൻ അബ്ദുൽ മുനീമിനെപ്പറ്റി നാം കേട്ടിട്ടുണ്ട്. മകന്‍റെ കൊലയാളിയെ ചേർത്തുപിടിച്ച് അദ്ദേഹം പറഞ്ഞു: മനുഷ്യർ നല്ലവരാണ്. നീ നല്ലവനാണ്. മനസ്സിലെ പിശാചാണ് തിന്മ ചെയ്യിക്കുന്നത്.\nചെയ്തുപോയ തെറ്റ് മറന്നും പൊറുത്തുംകൊണ്ട് നന്മ വളർത്താനാവും. സമുദായങ്ങൾക്കിടയിൽ മൈത്രി വളർത്താനും പരസ്പരം അറിയുകയാണ് വഴി. ഗുജറാത്തിലെ സാമുദായിക അതിക്രമങ്ങളുടെ മുഖമായിരുന്നു വാൾ വീശി നിൽക്കുന്ന അശോക് പാർമറിന്‍റെ ചിത്രം. അതേ ഹിംസയുടെ ഇരയായി പ്രചരിച്ച ചിത്രമാണ് കൈകൂപ്പി നിൽക്കുന്ന ഖുതുബുദ്ദീൻ അൻസാരിയുടേത്. പിന്നീട് പരസ്പരം അറിഞ്ഞതോടെ പാർമറിന്‍റെ മനസ്സ് മാറിയതും ഇരുവരും ഒരുമിച്ച് ചെരിപ്പുകട തുടങ്ങിയതും ചരിത്രം. ചരിത്രം നന്മയുടെ കഥകളാൽ സമൃദ്ധമാണ്- നാം ഓർക്കുന്നത് അക്രമങ്ങളുടെ കഥകളാണെങ്കിലും. സദ്ഭരണത്തിന് പേരെടുത്ത വലിയ രാജ്യത്തിന്‍റെ സമ്രാട്ടായിരുന്ന ഖലീഫ ഉമർ വധിക്കപ്പെടുകയായിരുന്നു. പ്രാർഥനക്ക് നേതൃത്വം നൽകുേമ്പാൾ ഒരു അമുസ്ലിം വിഷം പുരട്ടിയ കത്തികൊണ്ട് കുത്തിയതാണ്.\nമരണത്തിനുമുമ്പ് ഖലീഫ ഉപദേശിച്ചത് ഇങ്ങനെ: അമുസ്ലിംകൾക്ക് നിങ്ങൾ സംരക്ഷകരാവുക, വിട്ടുവീഴ്ച ചെയ്യുക, ദൈവത്തോടുള്ള കരാറാണത്. ഇരുട്ടിനെ പഴിക്കുംമുമ്പ് വിളക്ക് കത്തിക്കുന്നവരാകാം.\nTAGS:harmony friendship goodword\nNews Summary - kudumbam good word august 2021


കോവിഡ് നിയന്ത്രണങ്ങള് നോക്കാതെ വളര്‍ത്തുനായയുടെ പിറന്നാളാഘോഷിച്ചവര് അറസ്റ്റില്\nHomeNewsകോവിഡ് നിയന്ത്രണങ്ങള് നോക്കാതെ വളര്‍ത്തുനായയുടെ പിറന്നാളാഘോഷിച്ചവര് അറസ്റ്റില്\nരാജ്യത്ത് കോവിഡ് കേസുകള് ഉയരുന്ന സാഹചര്യത്തില് പല സംസ്ഥാനങ്ങളിലും ലോക്ഡൗണിന്സ മാനമായ നിയന്ത്രണങ്ങളാണ് ഏര്‍പ്പെടുത്തിയിരിക്കുന്നത്. അതിവേഗം രോഗവ്യാപനം നടത്തുന്ന വൈറസ് വകഭേദമായ ഒമിക്രോണ്. ആശങ്ക പരത്തുന്ന പശ്ചാത്തലത്തില് നാമോരോരുത്തരും നിര്‍ബന്ധമായും കോവിഡ് പ്രതിരോധ നടപടികളില് പങ്കാളികളാകേണ്ടതുണ്ട്.[www.malabarflash.com]\nഎന്നാല് ഇപ്പോഴും സാഹചര്യങ്ങളുടെ തീവ്രത മനസലിാക്കാതെ പലരും കോവിഡ് മാനദണ്ഡങ്ങള് കാറ്റില് പറത്തിക്കൊണ്ടാണ് മുന്നോട്ടുപോകുന്നത്. അത്തരക്കാരെ കര്‍ശനമായി നിയന്ത്രിക്കുകയും അനുകൂലമായ സാഹചര്യം സൃഷ്ടിക്കുകയും ചെയ്യേണ്ടത് അതത് സര്‍ക്കാരുകളുടെ ബാധ്യത തന്നെയാണ്.\nഅതിനാലാണ് കോവിഡ് മാനദണ്ഡങ്ങള് പാലിക്കാത്തവര്‍ക്കെതിരെ നിയമനടപടികള് കൈക്കൊള്ളാന് പോലീസും സര്‍ക്കാരുകളും ഒരുങ്ങുന്നത്. സമാനമായൊരു സംഭവമാണ് ഗുജറാത്തിലെ അഹമ്മദാബാദില് നിന്ന് റിപ്പോര്‍ട്ട് ചെയ്തിരിക്കുന്നത്.\nകോവിഡ് നിയന്ത്രണങ്ങള് പാലിക്കാതെ വളര്‍ത്തുനായയുടെ പിറന്നാള് വിപുലമായി ആഘോഷിച്ച മൂന്ന് യുവാക്കളെ പോലീസ് അറസ്റ്റ് ചെയ്തിരിക്കുകയാണ്. അഹമ്മദാബാദിലെ കൃഷ്ണ നഗറിലാണ് സംഭവം. നാട്ടുകാരെ മുഴുവന് വിളിച്ചുചേര്‍ത്ത്, ഗാനമേളയും കേക്ക് കട്ടിംഗുമെല്ലാമായി കാര്യമായ പിറന്നാളാഘോഷമാണ് യുവാക്കള് നടത്തിയത്.\nകോവിഡ് കേസുകളുയരുന്ന സാഹചര്യത്തില് ആള്‍ക്കൂട്ടം ഒഴിവാക്കണമെന്ന ഉത്തരവ് നിലനില്‍ക്കെയാണ് ഇത്. ചിരാഗ് പട്ടേല്, ഉര്‍വിശ് പട്ടേല്, ദിവ്യേഷ് മെഹ്രിയ എന്നീ യുവാക്കളെയാണ് പോലീസ് അറസ്റ്റ് ചെയ്തിരിക്കുന്നത്. ഇവരുടെ വളര്‍ത്തുനായയുടെ പിറന്നാളാഘോഷ ചിത്രങ്ങള് സോഷ്യല് മീഡിയയില് പങ്കുവയ്ക്കുകയും ചെയ്തിരുന്നു.\nഇത്തരം പ്രവണതകള് ഇനിയും ആവര്‍ത്തിക്കപ്പെടാതിരിക്കാനാണ് പോലീസ് നടപടി. ഗുജറാത്തില് പ്രതിദിന കോവിഡ് കണക്ക് 5,500നടുത്ത് എത്തിനില്‍ക്കുന്ന സാഹചര്യമാണ് നിലവിലുള്ളത്. ഇതില് തന്നെ പകുതിയോളം കേസുകളും അഹമ്മദാബാദില് നിന്നാണ്.\nArrested covid19 National News


സരിഗമപ കേരളം മത്സരാർഥിയും കാൻസർ സർവൈവറും ആയ അവനിയുടെ കഥ - Greenmediavision\nസരിഗമപ കേരളം മത്സരാർഥിയും കാൻസർ സർവൈവറും ആയ അവനിയുടെ കഥ\nപതിനഞ്ചു വയസുകാരി അവനി എല്ലാവർക്കും ഒരു പ്രചോദനം തന്നെയാണ്. ജീവിതെത്തിലെ ചെറിയ പ്രശ്നങ്ങളിൽ തളർന്നു പോകുന്ന നമുക്ക് മുന്നിലാണ് രണ്ടു വർഷമായി ക്യാൻസറിനോട് പോരാടുന്ന ഈ കുട്ടി കൈയ്യടി നേടുന്നത്. എട്ടാം ക്ലാസ്സിൽ പഠിക്കുമ്പോഴാണ് Lymphoblastic Lymphoma എന്ന അസുഖം ബാധിക്കുന്നത് എങ്കിലും ആ കുട്ടി തളർന്നില്ല, പോരാടി. ഇപ്പോൾ സരിഗമപ കേരളം ലിറ്റിൽ ചാംപ് സിലെ ഒരു മത്സരാർഥിയാണ് അവനി തന്റെ കഥ അവനിപറയുന്നത് കേൾക്കണം സമൂഹം\nഞാൻ അന്ന് എട്ടാം ക്ലാസ്സിൽ പഠിക്കുകയായിരുന്നു. പെട്ടെന്ന് പാട്ടു പാടുമ്പോൾ വല്ലാത്ത അസ്വസ്ഥത തോന്നി. ചില പാട്ടുകൾ പാടാൻ വല്ലാത്ത ബുദ്ധിമുട്ടു തോന്നി. അങ്ങനെ ഞങ്ങൾ ഒരു ഡോക്ട്ടറെ കണ്ടു അദ്ദേഹം സ്കാനിങ്ങും എക്സ്റേയും എടുക്കാൻ പറഞ്ഞു. അതിന്റെ അടുത്ത ദിവസം രാത്രി എനിക്ക് ശ്വാസം എടുക്കാൻ പോലും കഴിയാത്ത അവസ്ഥയായി. വീട്ടുകാർ എന്നെ ആശുപത്രിയിലേക്ക് കൊണ്ടോടി. ദിവസങ്ങൾക്ക് ശേഷം അറിഞ്ഞു എനിക്ക് Lymphoblastic Lymphoma എന്ന അസുഖമാണെന്ന്. എനിക്കിത് തരണം ചെയ്യാൻ കഴിയും എന്ന് ഡോക്ക്ടർമാർ പറഞ്ഞു എന്നാലും അതത്ര എളുപ്പമായിരുന്നില്ല. ഞാൻ അനുഭവിച്ച വേദന പറഞ്ഞറിയിക്കാൻ പറ്റില്ല. ഇപ്പോൾ തന്നെ ഏകദേശം 25 റേഡിയേഷനോളം ഞാൻ എടുത്തു കഴിഞ്ഞു.ലോകത്താർക്കും ഇങ്ങനെ ഒരു വേദന കൊടുക്കരുതേ എന്നാണ് പ്രാ൪ത്ഥനഈ പോരാട്ടത്തിന്റെ പല ഘട്ടത്തിലും ഞാൻ തളർന്നു പോയിട്ടുണ്ട്. എന്നാൽ എന്റെ മാതാപിതാക്കളും ഡോക്ടർമാരുമാണ് എനിക്ക് ഊർജം തന്നത്. എനിക്കിങ്ങനെ വന്നല്ലോ എന്ന് ഞാൻ ഒരിക്കലും ദുഖിച്ചിട്ടില്ല, എനിക്കിത് താങ്ങാൻ കഴിയും എന്നത് കൊണ്ടാണല്ലോ എനിക്കിത് വന്നത്. ലോകത്താർക്കും ഇങ്ങനെ ഒരു വേദന കൊടുക്കരുതേ എന്നാണ് പ്രാർത്ഥന.\nഞാൻ ആദ്യമായി ഹോസ്പിറ്റലിൽ അഡ്മിറ്റ് ആയപ്പോൾ, എന്റെ ബെഡിന്റെ ഇടതു ഭാഗത്തെ കട്ടിലിൽ ഒരു കുഞ്ഞു വാവ ഉണ്ടായിരുന്നു. ആറു മാസം മാത്രം പ്രായമുള്ള ഒരു കുഞ്ഞ്. ഞാൻ ആലോചിക്കുമായിരുന്നു, എന്ത് ചെയ്തിട്ട്ടാണ് ഈ കുഞ്ഞിന് ഇത്രയും വേദന കൊടുക്കുന്നത്. ഈ പോരാട്ടം തുടങ്ങാൻ എനിക്കുള്ള പ്രചോദനം ആ കുഞ്ഞായിരുന്നു.കഴിഞ്ഞ സീസൺ സരിഗമപയുടെ ഫിനാലെ സ്റ്റേജിൽ ഞാൻ ഉണ്ടായിരുന്നു. അന്ന് ഗസ്റ്റ് ആയി വന്ന ഞാൻ എല്ലാവരോടും പ്രോമിസ് ചെയ്തിരുന്നു അടുത്ത സീസണിൽ ഞാൻ ഉണ്ടാകും എന്ന്. എന്നാൽ ലിറ്റിൽ ചാമ്പ്സിന്റെ ഓഡിഷൻ വിളിച്ചപ്പോൾ ഞാൻ വിചാരിച്ചു കുട്ടികൾക്കുള്ളതല്ലേ വേണ്ട എന്ന്. പിന്നീട് എന്റെ അനിയത്തിക്കൊപ്പം ഞാൻ ഓഡിഷന് വന്നു. ഇവിടുത്തെ വൈബ് കണ്ടപ്പോൾ എനിക്കും പങ്കെടുക്കാൻ തോന്നി. അങ്ങനെ ഞാൻ ഇവിടെ എത്തി.ഇവിടെ ഓരോ നിമിഷവും സ്പെഷ്യൽ ആണ്. സഹ-മത്സരാർഥികളും ടീമും ഒക്കെ ഇനി നന്നായി കെയർ ചെയ്യുന്നുണ്ട്. ഓരോ നിമിഷവും ഞാൻ എന്ജോയ് ചെയ്യുന്നു.\nഎന്റെ ജീവിതം മുഴുവൻ ഞാൻ സംഗീതത്തോട് കടപ്പെട്ടിരിക്കുന്നു. അഞ്ചാം വയസ് മുതൽ ഞാൻ സംഗീതം പഠിക്കുന്നതാണ്. ഞാൻ വീണുപോയ ദിവസത്തിന്റെ തലേന്ന് പോലും മൂന്നു മണിക്കൂർ കച്ചേരി നടത്തിയിരുന്നു ഞാൻ. എന്റെ രോഗം കണ്ടു പിടിക്കാൻ സഹായിച്ചത് തന്നെ സംഗീതമാണ്, അത് തന്നെയാണ് എന്റെ മരുന്നും. ഞാൻ ഇപ്പോഴും മരുന്ന് കഴിക്കുന്നു, ഷൂട്ടിന്റെ ബ്രെയ്ക്കിൽ റേഡിയേഷൻ എടുക്കുന്നു. ഇതും ഞാൻ മറികടക്കും.എനിക്കാരുടെയും സിംപതി വേണ്ട. എന്റെ പോരാട്ടം എനിക്കറിയാം , ഞാൻ അതിൽ അഭിമാനിക്കുന്നു. എന്റെ ഈ യാത്ര ഒരാളെ എങ്കിലും പ്രചോദിപ്പിച്ചു എങ്കിൽ അതാണ് എന്റെ നേട്ടം. ഇനി എന്നെ പോലെ പോരാടുന്നവരോട്, വിട്ടുകൊടുക്കരുത്, പോരാടുക.\nPrevious articleകരീന കപൂറിന്‍റെ പേരിൽ രജിസ്റ്റർ ചെയ്ത പോർഷെയും മോൻസന്‍റെ മാവുങ്കലിന്റെ പക്കൽ\nNext articleമഞ്ജുവിന് ചിക്കൻപോക്സ് സുരേഷ്ഗോപിക്ക് വ്രതം; കളിയാട്ടത്തിന്റെ ഓർമ്മയിൽ ബൽറാം


കണ്ണൂർ സർവകലാശാല നിർമ്മാണ പ്രവൃത്തികൾക്ക് ഊരാളുങ്കലിന് നിയമവിരുദ്ധ കരാർ ; മൂന്ന് വർഷത്തിനിടെ നല്‍കിയത്3കോടി – Jaihind TV\nകണ്ണൂർ സർവകലാശാല നിർമ്മാണ പ്രവൃത്തികൾക്ക് ഊരാളുങ്കലിന് നിയമവിരുദ്ധ കരാർ ; മൂന്ന് വർഷത്തിനിടെ നല്‍കിയത്3കോടി\nകണ്ണൂർ : ഊരാളുങ്കൽ സൊസൈറ്റിക്ക് കണ്ണൂർ സർവകലാശാല നിർമ്മാണ പ്രവൃത്തികൾക്ക് നിയമവിരുദ്ധമായി മുൻകൂർ തുക നൽകിയതായി വിവരാവകാശ രേഖകൾ. കണ്ണൂർ സർവകലാശാല വിവിധ നിർമ്മാണ പ്രവൃത്തികൾക്കായി നിശ്ചിത തുകയേക്കാൾ കൂടുതൽ തുക മുൻകൂറായി നൽകിയത് നിയമവിരുദ്ധമാണെന്ന് രേഖകൾ വ്യക്തമാക്കുന്നു. 2018 ജനുവരി മുതൽ 2021 മെയ് വരെ വിവിധ പ്രവൃത്തികൾക്കായി മൂന്ന് കോടി രൂപയാണ് ഊരളുങ്കലിന് കൈമാറിയത്. സർവകലാശാലയിലെ 20 പ്രവൃത്തികൾക്കാണ് ഇത്രയും തുക നൽകിയതെന്ന് രേഖകളിൽ നിന്ന് വ്യക്തമാകുന്നു.\nസർവകലാശാല സെനറ്റ് അംഗമായ ഡോ. ആർ. കെ ബിജുവിനു നൽകിയ മറുപടിയിലാണ് 20 മരാമത്ത് പ്രവൃത്തികളിലായി 3,15,34,644 രൂപ അതാത് പ്രവൃത്തികൾ തുടങ്ങുന്നതിനു മുൻപ് തന്നെ മൊബിലൈസെഷൻ അഡ്വാൻസ് ഇനത്തിൽ ഊരാളുങ്കൽ സൊസൈറ്റിക്ക് നൽകിയതായി വിവരാവകാശ രേഖയിൽ വ്യക്തമാകുന്നത്. പ്രവൃത്തികൾ തുടങ്ങുന്നതിനു മുൻപ് തന്നെ മൊബിലൈസെഷൻ അഡ്വാൻസ് ഇനത്തിലാണ്3കോടിയിൽ അധികം രൂപ നിയമവിരുദ്ധമായി ഊരാളുങ്കൽ സൊസൈറ്റിക്ക് നൽകിയത്. സർക്കാർ അധീനതയിലുള്ള ഏജൻസികൾക്ക് നിയമപ്രകാരം ഓരോ പ്രവൃത്തിയുടെയും എസ്റ്റിമേറ്റ് തുകയുടെ 20 ശതമാനം മൊബിലൈസേഷൻ അഡ്വാൻസ് ആയി നൽകാമെന്നാണ് നിയമം. പക്ഷെ ഇവിടെ എസ്റ്റിമേറ്റ് തുകയുടെ 50 ശതമാനം വരെയാണ് ഊരാളുങ്കൽ സൊസൈറ്റിക്ക് നൽകിയിരിക്കുന്നത്. അതും ഒരു സഹകരണ ലിമിറ്റഡ് കമ്പനിക്ക്.\n2018-ലെ ഓഡിറ്റിൽ തന്നെ നിയമവിരുദ്ധമായ ഈ നടപടി ചൂണ്ടിക്കാട്ടിയിരുന്നെങ്കിലും അത് പിന്നീടും തുടർന്നു. 2018-ൽ സിൻഡിക്കേറ്റ് തീരുമാന പ്രകാരം നൽകിയതാണെന്നാണ് സർവകലാശാലയുടെ വാദം. നിർമാണ പ്രവൃത്തികൾക്കായി ഇത്രയും തുക മൊബിലൈസേഷൻ അഡ്വാൻസ് നൽകേണ്ടതില്ല എന്ന കോടതി പരാമർശം നിലനിൽക്കേയാണ് കോടിക്കണക്കിന് രൂപ സിപിഎം നിയന്ത്രണത്തിലുള്ള ഊരാളുങ്കൽ സൊസൈറ്റിക്ക് കൈമാറിയത്.\nപ്രവൃത്തികൾ പൂർത്തിയായതിനു ശേഷം ബില്ലുകൾ നൽകുന്ന മുറയ്ക്ക് അവ പരിശോധിച്ചതിനു ശേഷമാണ് ഫണ്ട് കൈമാറേണ്ടത് എന്നാണ് വ്യവസ്ഥ. ഇത് ലംഘിച്ചതിനാൽ പലിശയിനത്തിൽ തന്നെ സർവകലാശാലക്ക് വലിയ തുക നഷ്ടമായിരിക്കുകയാണ്. ഈ കാലയളവിൽ 20ഓളം പ്രവൃത്തികൾ ഒരേ ഏജൻസിക്ക് തന്നെ നൽകിയത് തന്നെ സംശയാസ്പദമാണ്. സർവകലാശാലയുടെ ആസ്തി സംരക്ഷിക്കാന് വേണ്ടി പ്രവർത്തിക്കേണ്ട വൈസ് ചാൻസലറും സ്റ്റാറ്റ്യുട്ടറി ഓഫീസർമാരും, ഈ അഴിമതിക്ക് കൂട്ടുനിന്നിരിക്കുകയാണ്.


ഭിമ കൊറേഗാവ് അക്രമികള്‍ക്കെതിരെ മൊഴി നല്‍കിയ പെണ്‍കുട്ടി ദുരൂഹ സാഹചര്യത്തില് മരിച്ച നിലയില്\n29 May, 2018 at 07:19 AM\n19 വയസ്സുകാരിയായ പൂജ സാകതിനെയാണ് വീടിന് സമീപത്തുള്ള കിണറ്റില് മരിച്ച നിലയില് കണ്ടെത്തിയത്.\nഭിമ കൊറേഗാവ് അക്രമികള്‍ക്കെതിരെ മൊഴി നല്‍കിയ ദലിത് പെണ്‍കുട്ടിയെ ദുരൂഹ സാഹചര്യത്തില് മരിച്ച നിലയില് കണ്ടെത്തി. 19 വയസ്സുകാരിയായ പൂജ സാകതിനെയാണ് വീടിന് സമീപത്തുള്ള കിണറ്റില് മരിച്ച നിലയില് കണ്ടെത്തിയത്. അക്രമികള്‍ക്കെതിരെ മൊഴി നല്‍കിയതിനെ തുടര്‍ന്ന് പെണ്‍കുട്ടിക്ക് നേരെ ഭീഷണിയുണ്ടായതായി കുടുംബം പറഞ്ഞു. സംഭവത്തില് വിലാസ് ശ്രീധര് വേദ്പദക്, ഗണേഷ് വിലാസ് പതക് എന്നിവരെ അറസ്റ്റ് ചെയ്തു. ആത്മഹത്യാ പ്രേരണക്കുറ്റമാണ് ഇവരുടെ മേല് ചുമത്തിയത്.\nഭിമ കൊറേഗാവിലെ സംഘര്‍ഷത്തിനിടെ ജനുവരി ഒന്നിന് പൂജയുടെ വീടിന് അക്രമികള് തീവെച്ചിരുന്നു. തുടര്‍ന്ന് പൂജ അക്രമികള്‍ക്കെതിരെ പൊലീസിന് മൊഴി നല്‍കി. മൊഴി പിന്‍വലിക്കണമെന്ന് ആവശ്യപ്പെട്ട് അക്രമികള് പൂജയെ ഭീഷണിപ്പെടുത്തുകയും സമ്മര്‍ദ്ദം ചെലുത്തുകയും ചെയ്തിരുന്നെന്ന് കുടുംബം പറ‍ഞ്ഞു. പെണ്‍കുട്ടി ആത്മഹത്യ ചെയ്തതാണെന്നാണ് പ്രാഥമിക നിഗമനം. ആത്മഹത്യാ പ്രേരണയുണ്ടായിട്ടുണ്ടെന്ന് കണ്ടെത്തിയ പൊലീസ് രണ്ട് പേരെ അറസ്റ്റ് ചെയ്തു.\nഭിമ കൊറേഗാവ് യുദ്ധത്തിന്‍റെ 200ആം വാര്‍ഷിക ആഘോഷത്തിനിടെ ദലിതര് നടത്തിയ റാലിക്ക് നേരെ ഹിന്ദുത്വ സംഘടനകള് അക്രമം അഴിച്ചുവിടുകയായിരുന്നു. ഇതിനിടെയാണ് പൂജയുടെ വീട് തകര്‍ക്കപ്പെട്ടത്. ശനിയാഴ്ച കാണാതായ പൂജയെ ഞായറാഴ്ച രാവിലെയാണ് കിണറ്റില് മരിച്ച നിലയില് കണ്ടെത്തിയത്.


23 year old youth dead at Mubai | രണ്ടുദിവസമായി ഇടയ്ക്ക് നെഞ്ചുവേദന വന്നപ്പോൾ അവഗണിച്ചു; മൂന്നാംവട്ടം വന്നപ്പോഴും സാരമില്ലെന്ന് കരുതി ജോലിക്ക് പോയി; മടങ്ങിയെത്തി സാഹായ്‌ന സവാരിക്ക് ഇറങ്ങിയപ്പോൾ കുഴഞ്ഞുവീണ് മരണം; മുംബൈയിൽ കൊല്ലം സ്വദേശിയായ 23കാരൻ ഹൃദയാഘാതം വന്ന് മരിച്ചത് വിശ്വസിക്കാനാവാതെ ബന്ധുക്കളും സുഹൃത്തുക്കളും; ഡോംബിവ്‌ലി കേരളീയ സമാജം അംഗമായ കൊല്ലം സ്വദേശി ജോണിന്റെ മകൻ രാഹുലിന്റെ സംസ്‌കാരം ശനിയാഴ്ച - MarunadanMalayali.com\nApril 11, 2019 | 04:33 PM IST | Permalink\nമുംബൈ: രംഗബോധമില്ലാത്ത കോമാളിയാണ് മരണം. മുംബൈയിൽ താമസിക്കുന്ന മലയാളി കുടുംബത്തിലെ ചെറുപ്പക്കാരന് അകാലത്തിൽ ജീവൻ നഷ്ടമായപ്പോൾ അത് ഡോംബിവ്‌ലി ഈസ്റ്റിലെ ജനങ്ങൾക്കാകെ വലിയ ഞെട്ടലായി മാറി. രണ്ടുദിവസമായി ഇടയ്ക്കിടെ വന്ന നെഞ്ചുവേദന 23 കാരന്റെ ജീവനെടുക്കുമെന്ന് ആരും കരുതിയിരുന്നുമില്ല. ഡോംബിവ്ലി ഈസ്റ്റിൽ ന്യൂ ആരെ റോഡിൽ താമസിക്കുന്ന പി കെ ജോണിന്റെ മകൻ രാഹുലിന് 23 വയസ്സുമാത്രമേ ആയിട്ടുള്ളൂ. ഈ ചെറുപ്രായത്തിൽ ഹൃദയാഘാതം ജീവനെടുത്തു എന്ന് പറയുമ്പോൾ അത് അടുത്ത സുഹൃത്തുക്കൾക്കും ബന്ധുക്കൾക്കും വീട്ടുകാർക്കും വിശ്വസിക്കാനാകുന്നില്ല.\nഡോംബിവ്ലി കേരളീയ സമാജം മെമ്പർ കൂടിയായ ജോണിന്റെ രണ്ടു മക്കളിൽ ഇളയ മകനാണ് രാഹുൽ. മകൾ വിവാഹിതയാണ്. രാഹുലിന് കഴിഞ്ഞ രണ്ടു ദിവസമായി ഇടക്ക് നെഞ്ചു വേദന അനുഭവപ്പെട്ടിരുന്നു. പക്ഷേ, ഗൗരവമായി കണക്കാക്കിയില്ല. നെഞ്ചുവേദനയുടെ കാര്യം പറഞ്ഞ് അടുത്തുള്ള ഡിസ്‌പെൻസറിയിൽ നിന്നും മരുന്ന് വാങ്ങി കഴിക്കുകയും ചെയ്തു രാഹുൽ. സുഹൃത്തുക്കളോടും ഇക്കാര്യം സംസാരിച്ചിരുന്നു. പക്ഷേ, ആരും ഹൃദ്രോഗ സാധ്യത കൽപിച്ചില്ല. ഇത്രയും ചെറുപ്രായത്തിൽ ഹൃദ്രോഗം വരുമെന്ന് ആരും പ്രതീക്ഷിച്ചുമില്ല.\nഎഞ്ചിനിയറിങ് കോളേജ് തുടങ്ങിയത് ലോട്ടറി പണവും ഭാര്യയുടെ സ്വത്തും ഉപയോഗിച്ച്; മാനസിക വൈകല്യമുള്ള മകനെ മുന്നിൽ നിർത്തി കളിക്കുന്നത് സ്വത്ത് പിടിച്ചെടുക്കാനെന്ന് പാർട്ടിക്കാർ; ടിഎസ് ജോണിന്റെ സ്വത്തിനെ ചൊല്ലി തർക്കം മുറുകുന്നു\nഎന്നാൽ ഇന്നലെ രാവിലെ വീണ്ടും നെഞ്ചു വേദന അനുഭവപ്പെട്ടിരുന്നുവെങ്കിലും ഗൗരവമായി കണക്കാക്കാതെ രാവിലെ രാഹുൽ ജോലിക്ക് പോകുകയും ചെയ്തിരുന്നു. വൈകീട്ട് ഓഫീസ് വിട്ടു വന്നതിന് ശേഷം അൽപം നടക്കാറുണ്ട്. ഇത്തരത്തിൽ സായാഹ്ന സവാരിക്കായി താഴെ ഗാർഡനിൽ പോകുകയായിരുന്നു. അവിടെ വച്ച് നെഞ്ചു വേദന കലശലായതിനെ തുടർന്ന് പെട്ടെന്ന് രാഹുൽ കുഴഞ്ഞു വീണു. കണ്ടുനിന്നവർ രാഹുലിന്റെ മൊബൈലിലൂടെ ബന്ധപ്പെട്ടാണ് വീട്ടുകാരെ വിവരമറിയിക്കുന്നത്. ഉടനെ തന്നെ ആശുപത്രിയിലേക്ക് കൊണ്ട് പോയെങ്കിലും വഴിയിൽ വച്ച് തന്നെ മരണം സംഭവിച്ചു.\nമൂന്ന് ദിവസമായി അനുഭവപ്പെട്ടിരുന്ന നെഞ്ചു വേദന ഗൗരവമായി എടുക്കാതിരുന്നതും ഇത്തരത്തിൽ മരണത്തിന്റെ മുന്നറിയിപ്പ് അറിയാതെ പോയതുമാണ് രാഹുലിന്റെ മരണ കാരണമായത് എന്നോർക്കുമ്പോൾ സുഹൃത്തുക്കൾക്കും ബന്ധുക്കൾക്കും ആ വേർപാട് താങ്ങാൻ ആകുന്നില്ല. ആരോഗ്യ കാര്യങ്ങളിൽ പ്രത്യേക ശ്രദ്ധയുണ്ടായിരുന്ന ആളായിരുന്നു രാഹുൽ എന്നിട്ടും നെഞ്ചുവേദന വന്നപ്പോൾ ആശുപത്രിയിൽ പോകാതിരുന്നത് എല്ലാവർക്കും വിഷമമായി.\nവളരെ ഉന്മേഷവാനായിരുന്ന ഈ ചെറുപ്പക്കാരൻ മറ്റുള്ളവരുമായി നന്നായി ഇടപെടുമായിരുന്നു. കോളേജിൽ എല്ലാവർക്കും പ്രിയങ്കരനായിരുന്നുവെന്നാണ് സഹപാഠിയായ ആൽബിൻ അഗസ്റ്റിൻ പറയുന്നത്. ഹോട്ടൽ മാനേജ്മന്റ് പൂർത്തിയാക്കിയ രാഹുൽ ഡോംബിവ്ലി സെന്റ് തേരേസാ ഹൈസ്‌കൂളിലെ പൂർവ വിദ്യാർത്ഥിയാണ്. ഡോംബിവ്ലി ഓർത്തഡോക്ൾസ് പള്ളിയിലെ അംഗമായ രാഹുലിന്റെ പിതാവ് പി കെ ജോൺ കേരളത്തിൽ കൊല്ലം അഞ്ചൽ സ്വദേശിയാണ്.\nഭൗതിക ശരീരം പോസ്റ്റുമോർട്ടത്തിന് ശേഷം കല്യാണിലെ ആശുപത്രി മോർച്ചറിയിൽ സൂക്ഷിച്ചിരിക്കുകയാണ്. ഹൃദയാഘാതമാണ് മരണ കാരണമെന്ന് പോസ്റ്റ് മോർട്ടം റിപ്പോർട്ടിലും പറയുന്നു. 13 ശനിയാഴ്ച രാവിലെ വീട്ടിൽ കൊണ്ട് വരും. തുടർന്ന് സംസ്‌കാര ശുശ്രൂഷകൾക്ക് ശേഷം രാവിലെ 10 മണിക്ക് ഡോംബിവിലി എംഐഡിസി ഓർത്തോഡോക്‌സ് പള്ളിയിലായിരിക്കും അന്ത്യവിശ്രമം.


തകർപ്പൻ വിജയവുമായി ബാഴ്‍സ തിരിച്ചു വന്നു, തീപ്പൊരിയായി ഫാത്തി...\nആഷിഖിനൊപ്പമുള്ള പ്രതീക്ഷകൾ പങ്ക് വച്ചു ബാംഗ്ലൂർ താരം ഉദാന്ത സിങ്\nതകർപ്പൻ ബോളിങ് പ്രകടനവുമായി ഇന്ത്യൻ താരം, എട്ട് റണ്‍സ് മാത്രം വിട്ടുനല്‍കി മൂന്ന്...\nതകർപ്പൻ വിജയവുമായി ബാഴ്‍സ തിരിച്ചു വന്നു, തീപ്പൊരിയായി ഫാത്തി…\nby Abhilal A9months ago9months ago\nLast updated9months ago by Krishna Prasad\nമെസ്സിക്ക് ശേഷം , അല്ലെങ്കിൽ ചിലപ്പോൾ മെസ്സി ഉള്ളപ്പോൾ തന്നെ ക്യാമ്പ് നൗ വാഴുന്ന രാജകുമാരൻ ആരാണ് എന്നു ഫുട്ബോൾ പ്രേമികൾ മനസിലാക്കി കഴിഞ്ഞു. 16 കാരൻ അൻസു ഫാത്തി ഗ്രൗണ്ടിൽ ഇറങ്ങിയാൽ പിന്നെ ബാഴ്‍സിയുടെ പ്രകടനത്തിൽ ഒരു എക്സ്ട്രാ എനർജി ആണ്. കുറച്ചു സമയം മാത്രമേ ഉള്ളൂ എങ്കിൽ കൂടി ഇന്നും അത് കണ്ടു. സീസണിൽ ഇതുവരെ മങ്ങി കളിച്ച ബാഴ്‍സയുടെ ആദ്യ ഇലവനിലേക്ക് മെസ്സി വന്ന ആദ്യ മത്സരത്തിൽ ബാഴ്‌സക്ക് തകർപ്പൻ ജയം.\nസ്വന്തം ഗ്രൗണ്ടിൽ നടന്ന മത്സരത്തിൽ വില്ല റയലിനെ ഒന്നിന് എതിരെ രണ്ടു ഗോളുകൾക്ക് ആണ് ബാഴ്‍സ തകർത്തു വിട്ടത്. ആദ്യ പകുതിയിൽ ആണ് ബാഴ്‍സ ഇരു ഗോളുകളും നേടിയരയത് 6ആം മിനിറ്റിൽ ഫ്രഞ്ചു താരം അന്റോണിയോ ഗ്രീസ്മാൻ ആണ് ബാഴ്‌സക്ക് വേണ്ടി ആദ്യ ഗോൾ നേടിയത്. ഒൻപത് മിനിറ്റിനു ശെഷം15 ആം മിനിറ്റിൽ ആർതർ രണ്ടാം ഗോൾ നേടി ലീഡ് വർധിപ്പിച്ചു.\nവിജയ് വഴിയിൽ എത്തി എങ്കിലും സീസണിൽ ഹോം ഗ്രൗണ്ടിൽ കളിച്ച3മത്സരം മാത്രമാണ് വിജയിച്ചത് എവേ ഗ്രൗണ്ടിൽ കളിച്ച3മൽസരത്തിൽ രണ്ടു തോൽവിയും യും ഒരു സമനിലയും ആണ്. മെസ്സിയുടെ തിരിച്ചു വരവിനെക്കാൾ ഇന്നലെ ചർച്ച ചെയ്യപ്പെട്ടത് കുറച്ചു സമയം മാത്രം കളിച്ച ഫാത്തിയുടെ പ്രകടനം ആണ്, ഫാത്തി വന്നു കഴിഞ്ഞു ബാഴ്‍സയുടെ തീപ്പൊരി പ്രകടനം ആണ് കണ്ടത്.\nAnsu Fati, FC Barcelona, La Liga, Villarreal FC\nby Aavesham Media Team4months ago4months ago\nറയൽ റെയ്നിയറെ സൈൻ ചെയ്യുന്നത് ഭാവി നെയ്മറെ ലക്ഷ്യമിട്ട്\nറാമോസിനെയും, ജെയിംസിനെയും, ബെയ്‌ലിനെയും ഒഴിവാക്കി റയൽ മാഡ്രിഡ് സ്‌ക്വാഡ്\nby Aavesham Media Team5months ago5months ago\nഎനിക്ക് പോഗ്ബയെ അറിയുകപോലുമില്ല; പോഗ്ബ റയലിലേക്കെന്ന അഭ്യൂഹങ്ങളെ പരിഹസിച്ച് പെരസ്\nby Jouhar6months ago6months ago


This Is What Naga Chaitanya's First Response After Divorce With Samantha Ruth Prabhu | അവളും ഞാനും സന്തോഷത്തിലാണ്; വേര്‍പിരിഞ്ഞതിന് ശേഷം മുന്‍ഭാര്യയെ കുറിച്ച് ആദ്യമായി പ്രതികരിച്ച് നടന് നാഗചൈതന്യ - Malayalam Filmibeat\nNews 'മതം പ്രചരിപ്പിക്കാൻ വേണ്ടി'; മുസ്ലിം വിദ്യാർത്ഥിക്കെതിരെ ഹിന്ദു സംഘടനകൾ; ഹെഡ്മിസ്ട്രസ് കൈമലർത്തി\n| Updated: Wednesday, January 12, 2022, 17:19 [IST]\nകഴിഞ്ഞ വര്‍ഷം തെന്നിന്ത്യന് സിനിമാലോകത്ത് ഏറ്റവുമധികം ചര്‍ച്ചകളില് നിറഞ്ഞ താരങ്ങളാണ് സാമന്തയും നാഗ ചൈതന്യയും. വലിയ ആഘോഷമായി വിവാഹം കഴിച്ചവര് ആണെങ്കിലും നാല് വര്‍ഷം കൊണ്ട് ഇരുവരും ബന്ധം അവസാനിപ്പിച്ചു. തുടക്കത്തില് അഭ്യൂഹങ്ങള് മാത്രമായിരുന്നെങ്കില് പിന്നീട് കേട്ടതൊക്കെ സത്യമാണെന്ന് താരങ്ങള് തന്നെ വെളിപ്പെടുത്തി. പിന്നാലെ സാമന്ത പല അഭിമുഖങ്ങളിലൂടെയും അല്ലാതെയുമായി വിവാഹമോചനത്തെ കുറിച്ചും തന്റെ പേരില് പ്രചരിക്കുന്ന വാര്‍ത്തകള്‍ക്ക് വിശദീകരണം നല്‍കി കൊണ്ടും വന്നിരുന്നു.\nഅന്നും ഇന്നും യാതൊരുവിധ പ്രതികരണവും ഇല്ലാതെയിരുന്നത് നാഗ ചൈതന്യയ്ക്ക് ആയിരുന്നു. പലപ്പോഴായി ആരാധകരടക്കം ചോദ്യങ്ങളുമായി വന്നെങ്കിലും നടന് അതില് നിന്നെല്ലാം ഒഴിഞ്ഞ് മാറി. ഇപ്പോഴിതാ റിലീസിനൊരുങ്ങുന്ന പുതിയ സിനിമയുടെ പ്രൊമോഷന് എത്തിയപ്പോള് സാമന്തയെ കുറിച്ച് ആദ്യമായി താരം പ്രതികരിച്ചിരിക്കുകയാണ്. പുതിയ സിനിമയായ ബംഗരാജുവിൻ്റെ പ്രൊമോഷന് എത്തിയതായിരുന്നു നടൻ.\nതന്നോട് ചോദിക്കുന്ന ചോദ്യങ്ങള്‍ക്കെല്ലാം വ്യക്തമായിട്ടുള്ള ഉത്തരം നല്‍കി കൊണ്ടായിരുന്നു നാഗചൈതന്യ എത്തിയത്. ജീവിതത്തിലെ ഉയര്‍ച്ച താഴ്ചകളെ കുറിച്ചുള്ള ചോദ്യം വന്നപ്പോള് കൊവിഡിനെ കുറിച്ചാണോ ചോദിക്കുന്നതെന്ന് താരം തിരിച്ച് ചോദിച്ചു. എന്നാല് അതല്ല വിവാഹമോചനത്തെ കുറിച്ചും സാമന്തയെ കുറിച്ചും പറയാന് നിര്‍ബന്ധിച്ചപ്പോള് അദ്ദേഹം സംസാരിക്കുകയായിരുന്നു. മുന്‍ഭാര്യയും നടിയുമായ സാമന്ത സന്തോഷത്തില് തന്നെയാണെന്നാണ് നടന് പറയുന്നത്.\n'എല്ലാം ഓക്കെയാണ്. അവളും സന്തോഷത്തോടെ ഇരിക്കുന്നു. ഞാനും സന്തോഷത്തിലാണ്. ഞങ്ങള് രണ്ട് പേരെയും സംബന്ധിച്ച് അത് വളരെ നല്ല തീരുമാനമായിരുന്നു. ഞങ്ങളുടെ താല്‍പര്യവും അങ്ങനെ തന്നെയായിരുന്നു. പിന്നെ ഈ സാഹചര്യത്തില് പറയുമ്പോള് രണ്ട് പേരുമെടുത്ത ഏറ്റവും മികച്ച തീരുമാനം തന്നെയാണ് വിവാഹമോചനമെന്നാണ് നാഗ പറയുന്നത്'. വളരെ സിംപിളായിട്ടാണ് നടന് ഈ വിഷയത്തില് പ്രതികരിച്ചത്. ഇതുവരെ പലയിടങ്ങളില് നിന്നും സമാനമായ ചോദ്യമുണ്ടായെങ്കിലും നടന് മറുപടി പറഞ്ഞിരുന്നില്ല. ആദ്യമായി പ്രതികരണം ലഭിച്ചതോടെ ആരാധകരും സന്തോഷത്തിലണ്.\n2017 ഒക്ടോബര് ആറിനാണ് നാഗചൈതന്യയും സാമന്തയും വിവാഹിതരാവുന്നത്. 2010 മുതല് അടുത്ത സൗഹൃദത്തിലുള്ള ഇരുവരും വര്‍ഷങ്ങളോളം നീണ്ട പ്രണയത്തിനൊടുവിലാണ് വിവാഹം കഴിക്കാന് തീരുമാനിക്കുന്നത്. രണ്ട് മതാചാരപ്രകാരം വലിയ ആഘോഷത്തോടെ ഗോവയില് വെച്ച് ഒരാഴ്ചയോളം നീണ്ട വിവാഹമായിരുന്നു താരങ്ങളുടേത്. വിവാഹശേഷമുള്ള യാത്രകളും മറ്റുമൊക്കെ സന്തോഷം നിറഞ്ഞതും ആയിരുന്നു. വൈകാതെ താരദമ്പതിമാര്‍ക്കിടയിലേക്ക് കുഞ്ഞ് വരുമെന്നും സാമന്ത ഗര്‍ഭിണിയാവാനുള്ള തയ്യാറെടുപ്പില് ആണെന്നുമൊക്കെ പ്രചരിക്കുന്നതിനിടയിലാണ് വേര്‍പിരിയല് വാര്‍ത്ത വന്നത്.\nമമ്മൂക്ക ആ റോള് ചെയ്തതാണ് ഞങ്ങള്‍ക്ക് പ്രശ്‌നം; ഒത്തിരി പേര് ആരാധിക്കുന്ന വ്യക്തിയാണ് അദ്ദേഹമെന്നും റിമ\nമാസങ്ങളോളം അഭ്യൂഹങ്ങള് പ്രചരിച്ചതിന് ശേഷം ഒക്ടോബര് രണ്ടിനാണ് ഭാര്യ-ഭര്‍ത്താവ് എന്ന റോളുകളില് നിന്നും ഞങ്ങള് പിന്മാറുകയാണെന്ന് ഇരുവരും പറഞ്ഞത്. ഇനി മുന്നോട്ടുള്ള ജീവിതത്തില് സുഹൃത്തുക്കളെ പോലെ കഴിയുമെന്നും രണ്ടാളും വ്യക്തമാക്കിയെങ്കിലും പിന്നീട് യാതൊരുവിധ കോണ്‍ടാക്ടും ഇല്ലാത്തത് പോലെയാണ് പെരുമാറിയത്. പലപ്പോഴായി സാമന്ത മറുപടികളുമായി വന്നെങ്കിലും അതൊക്കെ വിമര്‍ശനങ്ങള്‍ക്ക് വഴിയൊരുക്കുകയായിരുന്നു.\nവേർപിരിയലിന് ശേഷവും നാഗചൈതന്യയുടെ പ്രിയപ്പെട്ട നായിക സാമന്ത തന്നെ, തുറന്ന് പറഞ്ഞ് നടൻ...\nസാമന്തയുടെ ഐറ്റം ഡാൻസിനുള്ള നാഗചൈതന്യയുടെ പ്രതികരണം, നടൻ പറ‍ഞ്ഞ സിംഗിൾ ലൈഫ് സൂപ്പറെന്ന് ആരാധകർ\nനാഗചൈതന്യയെ കുറിച്ചോർത്ത് ആശങ്ക, വിവാഹമോചനത്തിന് ശേഷം തന്നോട് പറഞ്ഞത്, വെളിപ്പെടുത്തി നാഗാർജുന\nമുന്‍ഭാര്യയെ മോശക്കാരിയാക്കാതെ മാന്യനായി നാഗ ചൈതന്യ; ഭര്‍ത്താവിനെതിരെ പൊട്ടിത്തെറിച്ച് സാമന്തയും\nനാഗചൈതന്യയ്ക്കും കുടുംബത്തിനും പുഷ്പയിലെ ഐറ്റം ഡാൻസിൽ അതൃപ്തി, സാമന്തയുടെ പ്രതികരണം വൈറലാവുന്നു...\nRead more about: naga chaitanya സാമന്ത നാഗ ചൈതന്യ\nThis Is What Naga Chaitanya's First Response After Divorce With Samantha Ruth Prabhu


"അഭയ കേസ് ഉള്‍പ്പെടെ ഒരു കേസിലും ഇരകള്‍ക്ക് നീതി ലഭിച്ചില്ല, പുരോഹിതര് ഗര്‍ഭിണികളാക്കുന്ന കന്യാസ്ത്രീകളുടെ കുഞ്ഞുങ്ങള് അനാഥാലയങ്ങളിലുണ്ട്, കുര്യാക്കോസ് അച്ചന്റേത് കൊലപാതകമാണ്", സഭയിലെ ക്രൂരതകള് വിവരിച്ച് ലൂസി കളപ്പുരയ്ക്കല് | Reporter Live\nBy Web Desk\tJanuary 15, 2019 6:57 pm A+ A-\nഎന്തുകൊണ്ടാണ് സിസ്റ്റര് ലൂസി കളപ്പുരയ്ക്കല് എന്നുകേള്‍ക്കുമ്പോള് ക്രിസ്ത്യന് സഭകളുടെ മുട്ടുവിറയ്ക്കുന്നത് എന്നതിന്റെ ഉത്തരം അവര് വിളിച്ചുപറയുന്ന സത്യങ്ങളാണ്. നേരത്തെ പലരും ഒളിഞ്ഞും തെളിഞ്ഞും വെളിപ്പെടുത്തിയതിനപ്പുറം കൂടുതല് കാര്യങ്ങള് ഇപ്പോള് തുറന്നുപറഞ്ഞിരിക്കുകയാണ് ലൂസി കളപ്പുരയ്ക്കല്. സഭയ്ക്കുള്ളില് നിന്ന് സഭയോട് പടവെട്ടി ഇത്രയും കാര്യങ്ങള് തുറന്നുപറയാനുള്ള നട്ടെല്ലുണ്ടെന്ന് വീണ്ടും പ്രഖ്യാപിച്ച സിസ്റ്റര് ലൂസിയുമായുള്ള അഭിമുഖമെടുത്തത് ഇന്ത്യന് എക്‌സ്പ്രസിനുവേണ്ടി മാധ്യമ പ്രവര്‍ത്തകയായ സന്ധ്യ കെപിയാണ്.\n“താന് ലൈംഗികമായി പീഡിപ്പിക്കപ്പെട്ടു എന്ന് തുറന്നു പറഞ്ഞുകൊണ്ട് തനിക്ക് നീതി വേണം എന്ന് ആവശ്യപ്പെട്ടുകൊണ്ട് ഒരു കന്യാസ്ത്രീ തെരുവിലേക്കിറങ്ങുമ്പോള് അതില് സത്യം മാത്രമേ ഉണ്ടാകൂ. തന്നെക്കാള് എത്രയോ സ്വാധീനമുള്ള, പണമുള്ള സ്ഥാനമുള്ള ഒരാള്‍ക്കെതിരെയാണ് ആരോപണം ഉന്നയിച്ചിരിക്കുന്നത്. ഇതില് മറ്റൊന്നും ആലോചിക്കേണ്ടതില്ല. അവരെ വിശ്വസിക്കാന് എനിക്കൊരു നേര്‍ക്കാഴ്ചയുടേയും തെളിവിന്റേയും ആവശ്യമില്ല. ഇത്തരം അനുഭവങ്ങള് എനിക്കും ഉണ്ടായിട്ടുണ്ട്. തോണ്ടിയും പിടിച്ചുമൊക്കെ സെക്ഷ്വലി സ്വാധീനിക്കാനുള്ള ശ്രമങ്ങള് പലരും നടത്തിയിട്ടുണ്ട്. പക്ഷെ അതിനെ നേരിടാന് എനിക്ക് അറിയാം”, ലൂസി പറഞ്ഞു.\nസഭയില് നിന്നും നീതി ലഭിക്കും എന്ന ഒരു പ്രതീക്ഷയും തനിക്കില്ലെന്നും അവര് പറഞ്ഞു. കാരണം അഭയ കേസ് ഉള്‍പ്പെടെ സഭയുമായി ബന്ധപ്പെട്ട ഒരു കേസിലും ഇന്നോളം ഇരകള്‍ക്ക് നീതി ലഭിച്ചിട്ടില്ല. പുരോഹിതരേയും അധികാരികളേയും സംരക്ഷിക്കാനാണ് സഭയ്ക്ക് തിടുക്കം. ഫാദര് റോബിന്റെ കേസ് എല്ലാവര്‍ക്കും അറിയാവുന്നതല്ലേ. 17 വയസുള്ള ഒരു പെണ്‍കുട്ടിയെ പീഡിപ്പിച്ച് ഗര്‍ഭിണിയാക്കി. എന്നിട്ട് അത് ആ കുട്ടിയുടെ സ്വന്തം പിതാവിന്റെ തലയില് കെട്ടിവയ്ക്കാന് ശ്രമിച്ചു. അപ്പോളും റോബിനെ സംരക്ഷിക്കാനാണ് കന്യാസ്ത്രീകള് ഉള്‍പ്പെടെയുള്ളവര് ശ്രമിച്ചത്. അമ്മയുടെ മുലപ്പാല് കുടിക്കേണ്ട കുട്ടിയെ പാതിരാത്രി അവരില് നിന്നും തട്ടിയെടുത്തതും കന്യാസ്ത്രീകള് തന്നെല്ലേ. ഇത്രയും വലിയൊരു തെറ്റ്, യാതൊരു കുറ്റബോധവുമില്ലാതെ ചെയ്യണമെങ്കില് റോബിന് ഇതിനു മുമ്പും തെറ്റുകള് ഒരുപാട് ചെയ്തു കൂട്ടിക്കാണുമെന്നും അവര് കൂട്ടിച്ചേര്ത്തു.\nഅഭിമുഖത്തിനിടെ ഫ്രാങ്കോയെ പിന്തുണയ്ക്കുന്ന സ്വന്തം മഠത്തിലെ കന്യാ സ്ത്രീകളെക്കുറിച്ച് അവര് ആശങ്കകളോടെ സംസാരിച്ചു. ഇവിടുത്തെ കന്യാസ്ത്രീകള് മുഴുവന് ഫ്രാങ്കോയെ പിന്തുണയ്ക്കുന്നവരാണ്. അതെന്താണെന്ന് തനിക്ക് മനസിലാകുന്നില്ല. അവര് പറയുന്നത് അച്ചന്‍മാരുടേയും സഭയുടേയും അന്തസ് കാത്തു സൂക്ഷിക്കേണ്ടത് കന്യാസ്ത്രീകളുടെ ഉത്തരവാദിത്തമാണ് എന്നാണ്. ദൈവത്തിന്റെ പ്രതിപുരുഷന് എന്നൊരു പ്രത്യേക സ്ഥാനമൊന്നും ആര്‍ക്കും ഇല്ല. എല്ലാവരും ദൈവത്തിന്റെ പ്രതിപുരുഷന്മാരാണ്. എല്ലാവരിലും ദൈവമുണ്ട്. ലൂസി കളപ്പുരയ്ക്കല് പറഞ്ഞു.\nസഭയുടെ ക്രൂരതകള്‍ക്കെതിരെ ഒന്നിക്കാനുള്ള ഒരു അവസരമായിരുന്നു ഇത് എന്ന് അവര് അഭിപ്രായപ്പെട്ടു. എന്നാല് അത് വേണ്ടവിധത്തില് കന്യാസ്ത്രീകള് പ്രയോജനപ്പെടുത്തിയില്ല എന്നതില് ലൂസി നിരാശ പ്രകടിപ്പിച്ചു. കന്യാസ്ത്രീകള്‍ക്ക് അണിനിരക്കാനുള്ള ഒരു അവസരം കൂടിയായിരുന്നു ഇത്. അതേ സമയം ബിഷപ്പുമാര് ആഹ്വാനം ചെയ്യുന്ന സമരങ്ങള്‍ക്ക് എല്ലാവരും പോകും. അതെന്തിനായാലും. അന്ധമായ വിശ്വാസമാണ്. ഇന്ത്യയ്ക്ക് പുറത്തൊക്കെ ഇത്തരം തുറന്നു പറച്ചിലുകള് സ്വാഗതം ചെയ്യപ്പെടുന്നത് നമ്മള് കാണുന്നതല്ലേ. പക്ഷെ ഇവിടുത്തെ അവസ്ഥയോ. എത്രയോ കന്യാസ്ത്രീകള് പുരോഹിതരാല് ഗര്‍ഭിണികളാക്കപ്പെടുന്നു. ആ കുഞ്ഞുങ്ങള് ഓരോ അനാഥാലയങ്ങളിലുമുണ്ട്. കാര്യങ്ങള് പുറത്തു വരുമ്പോള് കന്യാസ്ത്രീ മാത്രം തെറ്റുകാരിയാകും. ഇതിന്റെ ഉത്തരവാദി അപ്പോഴും പൗരോഹിത്യത്തില് തുടരുകയാണെന്നും ലൂസി പറയുന്നു.\nകഴിഞ്ഞവര്‍ഷം ഒക്ടോബര് 21ന് പഞ്ചാബിലെ ഹോഷിയാര്‍പൂറില്‍വച്ച് ഫാ. കുര്യാക്കോസ് കാട്ടുതറയെ മരിച്ച നിലയില് കണ്ടെത്തിയിരുന്നു. എന്നാല് ഇത് ഒരു സ്വാഭാവിക മരണമാണെന്ന് വിശ്വസിക്കാന് ലൂസി തയാറല്ല. “എനിക്കിതുവരെ ജീവന് നേരിട്ടുള്ള ഭീഷണികളൊന്നും ഉണ്ടായിട്ടില്ല. പക്ഷേ സൂക്ഷിക്കണം എന്ന് കുറേ പേര് താക്കീത് നല്‍കിയിട്ടുണ്ട്. കുര്യാക്കോസ് അച്ചന്റേത് ഒരു കൊലപാതകമാണ് എന്ന് ഞാന് ഉറച്ച് വിശ്വസിക്കുന്നുണ്ട്. ഒറ്റനോട്ടത്തില് സ്വാഭാവിക മരണം എന്ന് തോന്നിക്കുന്ന ഒരു കൊലപാതകം. മരണത്തിലേക്കെത്തിക്കുന്ന തരത്തിലുള്ള മാനസിക പീഡനങ്ങളാണ് അച്ചന് അനുഭവിച്ചത്. പ്രായമായ ആളല്ലേ. ഒറ്റപ്പെടുത്തിയും, ടോര്‍ച്ചര് ചെയ്തും അച്ചനെ കൊന്നതാണ്”, തന്റെ സംശയങ്ങള് അവര് തുറന്നുപറഞ്ഞു.\nഇപ്പോള് സന്യാസ ജീവിതം തിരഞ്ഞെടുക്കുന്നവരുടെ എണ്ണം വളരെ കുറഞ്ഞിട്ടുണ്ടെന്നാണ് സിസ്റ്റര് ലൂസിയുടെ അഭിപ്രായം. ഭൂരിഭാഗം കുട്ടികളെയും ഓടിച്ചിട്ട് പിടിച്ചാണ് സന്യാസത്തിലേക്ക് കൊണ്ടു വരുന്നത്. പല വാഗ്ദാനങ്ങള് കൊടുത്തും, അല്ലെങ്കില് മറ്റൊരു കാരണം ദാരിദ്ര്യമാണ്. ഭൂരിഭാഗം ആളുകളും സന്യാസത്തിലേക്ക് വരുന്നത് സ്വന്തം ഇഷ്ടത്തോടെ അല്ല. വര്‍ഷങ്ങളായിട്ടും ഇപ്പോളും അസംതൃപ്തരായി കഴിയുന്നവരെ എനിക്കറിയാം. രക്ഷപ്പെടാന് ആഗ്രഹിക്കുന്ന എത്ര പേരുണ്ടെന്നോ. തീക്ഷ്ണമായ ആഗ്രഹം കൊണ്ട് വരുന്ന വളരെ കുറച്ചു പേരേയുള്ളൂ. എനിക്കെതിരേ ലേഖനം എഴുതിയവരില് പോലും ഉണ്ട് നിര്‍ബന്ധിത സന്യാസം നയിക്കുന്നവര്. അവര് പറഞ്ഞു. 22 വയസെങ്കിലുമായിട്ട് അവരുടെ താത്പര്യപ്രകാരം മാത്രമേ മഠത്തിലയ്ക്കാവൂ എന്നൂം വീട്ടില് എത്ര പ്രയാസമുണ്ടെങ്കിലും പെണ്‍കുട്ടികളെ മഠത്തില് കൊണ്ടുപോയി ഉപേക്ഷിക്കരുത് എന്നും ലൂസി പറയുന്നു.\nഒറ്റപ്പെട്ടതിനേക്കുറിച്ചും എന്നാല് പൊതുജനങ്ങള് ഇത് മനസിലാക്കുന്നതിലുള്ള സന്തോഷവും സിസ്റ്റര് പങ്കുവച്ചു. എല്ലാവരും തനിക്ക് മാനസാന്തരം സംഭവിക്കണമെന്ന് ആഗ്രഹിക്കുന്നതും എന്നാല് താന് നിലപാടില്‍നിന്ന് പിന്നോട്ടുപോകില്ല എന്ന സൂചനകളും സംസാരത്തില് അവര് ആവര്‍ത്തിച്ചു. അഭിമുഖത്തിന്റെ വിശദരൂപം ഇന്ത്യന് എക്‌സ്പ്രസ് മലയാളത്തിന്റെ വെബ്‌സൈറ്റില് ലഭ്യമാണ്.\nJan 15, 2019 6:57 pm


Fearing terror attacks, Pak bans Tere Bin Laden ഭീകരാക്രമണ\nസംപ്തംബര് ഏഴിന് ദേശീയ പണിമുടക്ക്\nThursday 15th July 2010 12:18pm\nഇസ്‌ലാമാബാദ്: ബോളിവുഡ് ചിത്രം തേര ബിന് ലാദന് പാകിസ്താനില് പ്രദര്‍ശനാനുമതി ലഭിച്ചില്ല. ഭീകരാക്രമണ ഭീതികൊണ്ടാണ് തേരെ ബിന് ലാദന് അനുവാദം നല്‍കാത്തതെന്നാണ് റിപ്പോര്‍ട്ട്.\nനാളെയാണ് ചിത്രം ലോകത്താകെ റിലാസ് ചെയ്യുന്നത്. അല്‍ഖൊയ്ദ നേതാവ് ഒസാമ ബിന് ലാദനാണ് ചിത്രത്തിലെ കേന്ദ്ര കഥാപാത്രമെന്നതാണ് പാകിസ്താന് സെന്‍സര് ബോര്‍ഡിനെ കുഴക്കുന്ന കാര്യം.\nഇന്നത്തെ സാഹചര്യത്തില് ഈ ചിത്രം പാകിസ്താനില് പ്രദര്‍ശിപ്പിക്കുന്നത് ആലോചിക്കാനേ പറ്റില്ലെന്ന് സെന്‍സര് ബോര്‍ഡ് വൈസ് ചെയര്‍മാന് മസൂദ് ഇലാഹി വ്യക്തമാക്കി.\nപാകിസ്താനി പോപ്പ് ഗായകനായ അലി സഫര് അലിയാണ് ചിത്രത്തിലെ നായകന്. ബോളിവുഡില് അരങ്ങേറ്റം നടത്തുകയാണ് അലി ഈ ചിത്രത്തിലൂടെ. അഭിഷേക് ശര്‍മ എന്ന ജേണലിസ്റ്റിനെയാണ് അലി ചിത്രത്തില് അവതരിപ്പിക്കുന്നത്.\nഅല്‍ഖൊയ്ദയുടെയും മറ്റു തീവ്രവാദ സംഘടനകളുടെയും അക്രമം ഭയന്ന് തേരെ ബിന് എന്ന പേരില് പാകിസ്താനില് പ്രദര്‍ശിപ്പിക്കാനായിരുന്നു വിതരണക്കാരുടെ പദ്ധതി. പാകിസ്താനില് വളരെയധികം ആരാധകരുള്ള ഗായകനാണ് സഫര്. സെന്‍സര് ബോര്‍ഡിന്റെ നടപടിയില് സഫര് നിരശനാണ്. ചിത്രത്തില് വിവാദമാക്കേണ്ടതായ ഒന്നുമില്ലെന്ന സഫര് ആവര്‍ത്തിക്കുമ്പോഴും എന്തൊക്കെ പ്രത്യാഘാതങ്ങളാണ് വരാനിരിക്കുന്നതെന്നു കാത്തിരിക്കുകയാണ് സിനിമാ പ്രേമികള്.\nസഫറിന്റെ അഭിനയത്തെ അഭിനന്ദിച്ചു കൊണ്ട് കരണ് ജോഹറും സല്‍മാന്‍ഖാനും രംഗത്തു വന്നിരുന്നു.


ഓണക്കാലത്ത് വിമാന ടിക്കറ്റ് നിരക്ക് വര്‍ദ്ധന ഇക്കുറി കുറവ് - :: Garshom :: ‹ :: Garshom ::\nസ്വന്തം ലേഖകന്Saturday, September 7, 2019 12:27 pm\nതിരുവനന്തപുരം: ഓണക്കാലത്ത് നാട്ടിലേക്കെത്തുന്ന പ്രവാസികളെ പ്രതിസന്ധിയിലാക്കുന്ന വിമാന നിരക്ക് വര്‍ദ്ധനവില് ഇത്തവണ കുറവ്. എന്നാല് ഓണാഘോഷം കഴിഞ്ഞ് തിരിച്ചുപോകുന്നവര്‍ക്ക് വന് ടിക്കറ്റ് നിരക്ക് നല്‍കേണ്ടി വരുന്ന സാഹചര്യമാണുളളത്.\nഗള്‍ഫിലെ സ്‌കൂള് അവധിക്കാലം കഴിഞ്ഞ് മലയാളികള് പലരും ഓഗസ്റ്റ് അവസാനമാണ് തിരിച്ചുപോയത്. ഇതാണ് ഓണസമയത്തെ നിരക്ക് മുന് വര്‍ഷങ്ങളേക്കാള് കുറയാന് കാരണം. ഓണം- ബക്രീദ് സീസണുകള് ഒരുമിച്ച് വന്ന കഴിഞ്ഞ വര്‍ഷം സാധാരണയേക്കാള് അഞ്ചിരട്ടി കൂടുതല് തുക നല്‍കിയാണ് പ്രവാസികള് നാട്ടിലേക്കെത്തിയത്. ഇക്കുറി ബക്രീദും നേരത്തെ കഴിഞ്ഞു.\nഓണത്തിന് രണ്ട് ദിവസം മുന്‍പ് ദുബായില് നിന്ന് കൊച്ചിയിലേക്ക് 10,000 രൂപയും തിരുവനന്തപുരത്തേക്ക് 20,000 രൂപയുമാണ് കുറഞ്ഞ നിരക്ക്. എന്നാല് ഓണത്തിന് ശേഷമുളള ദിവസങ്ങളില് കേരളത്തില് നിന്നും ദുബായിലേക്കുളള യാത്രക്ക് മൂന്നിരട്ടി വരെ കൂടുതല് നല്‍കേണ്ട സാഹചര്യമുണ്ട്. ഈമാസം 14നാണ് ടിക്കറ്റ് നിരക്ക് ഏറ്റവും കൂടുതല്.


ചിറകില് പത്തി വിടര്‍ത്തി നില്‍ക്കുന്ന മൂര്‍ഖന്; നിശാശലഭങ്ങളിലെ രാജാവ് കേരളത്തില് വിരുന്നെത്തി | Reporter Live\nBy : മുഹമ്മദ് സിയാദ് എൻ.ടി October 29, 2020 10:15 am2minutes Read\nതേഞ്ഞിപ്പാലം: പെരുവള്ളൂരിന് കൗതുകമായി വീട്ടില് വിരുന്നെത്തിയ നാഗശലഭം. ലോകത്തിലെ വലിയ നിശാശലഭങ്ങളില് ഒന്നായ അറ്റ്‌ലസ് ശലഭമാണ് പെരുവള്ളൂരില് പറമ്പില് പീടിക വിഷ്ണു ഭവന് വീട്ടില് ശിവകുമാറിന്റെ വീട്ടുമുറ്റത്ത് വിരുന്നെത്തിയത്. ‘അറ്റ്‌ലസ് മോത്ത്’ എന്നാണ് ഇവയുടെ ശാസ്ത്രീയ നാമം.\nനിശാശലഭങ്ങളിലെ രാജാവെന്നറിയപ്പെയുന്ന ഈ നാഗശലഭത്തിന്റെ അസാമാന്യ വലുപ്പമുള്ള ചിറകിന്റെ ആകൃതിയാണ് ഏറെ ആകര്‍ഷണീയം. കാപ്പിയും വെള്ളയും തവിട്ടു നിറവും ചേര്‍ന്നതാണ് 27 സെന്റീമീറ്ററോളം വീതിയുള്ള ഇവയുടെ ചിറക്. ഈ നിശാശലഭത്തിന്റെ ഏറ്റവും വലിയ പ്രത്യേകത ചിറകിന്റെ അറ്റത്ത് പത്തിവിടര്‍ത്തി നില്‍ക്കുന്ന പോലെ തോന്നിപ്പിക്കുന്ന മൂര്‍ഖന് പാമ്പിന്റെ രൂപമാണ്. ഇരുചിറകുകളും വിടര്‍ത്തുമ്പോള് 240 മില്ലീമീറ്ററാണ് നീളം.\nവിടര്‍ന്ന ചിറകുകള്‍ക്ക് ചുവപ്പ് കലര്‍ന്ന തവിട്ടുനിറമാണ്. മുന് ചിറകുകളില് പാമ്പിന്റെ കണ്ണുകളെപ്പോലെ കാണപ്പെടുന്ന കറുത്ത പൊട്ടുകള് ശത്രുക്കളില് നിന്ന് രക്ഷനേടാന് സഹായിക്കുന്നു. കൂടാതെ മുന്-പിന് ചിറകുകളില് വെളുത്ത നിറത്തില് ത്രികോണ അടയാളങ്ങളുമുണ്ട്. ചിറകുകള്‍ക്ക് പിന്നില് പാമ്പിന്റെ തലയുടെ രൂപമുള്ളതിനാല് ‘സ്നേക്സ് ഹെഡ്’ എന്നും ഇതിനെ വിളിക്കുന്നുണ്ട്.\nലോകത്തിലെ ഏറ്റവും വലിപ്പമേറിയ ഈ നിശാശലഭം ഉഷ്ണമേഖലാ കാടുകളിലാണ് കൂടുതലായി കണ്ടുവരുന്നത്. കേരളത്തില് ഇവ അപൂര്‍വ ശലഭമാണെന്ന് കാലിക്കറ്റ് യൂണിവേഴ്‌സിറ്റി ജന്തുശാസ്ത്ര വിഭാഗം പ്രൊഫസര് ഡോ സുബൈര് മേടമ്മല് അഭിപ്രായപ്പെട്ടു.\nസാധാരണ ശലഭങ്ങളെപ്പോലെ ജീവിതചക്രമുള്ള ഇവ നിത്യഹരിത വൃക്ഷങ്ങളുടെ ഇലകളിലാണ് മുട്ടയിടുന്നത്. കറുപ്പ് ബ്രൗണ് പര്‍പ്പിള് നിറങ്ങളില് അറ്റ്ലസ് ശലഭങ്ങളെ കണ്ടെത്തിയിട്ടുണ്ട്. അറ്റ്ലസ് ശലഭങ്ങള് അവയുടെ ആവാസവ്യവസ്ഥയില് നിന്ന് അധികദൂരം പറന്നുപോകാറില്ല. ഈ വിഭാഗത്തില് ആണ്‍ശലഭങ്ങളേക്കാള് പെണ്‍ശലഭങ്ങള്‍ക്കാണ് വലിപ്പവും ഭംഗിയും കൂടുതല്.\nരണ്ടാഴ്ച മാത്രം നീണ്ടു നില്‍ക്കുന്ന വര്‍ണ ശബളമായ ജീവിതത്തില് ഇവ ആഹാരം കഴിക്കാറില്ല. ലാര്‍വ ആയിരിക്കുമ്പോള് കഴിക്കുന്ന ഇലകളാണ് ഇവയുടെ ജീവിതകാലത്തെ ഏകഭക്ഷണം. മട്ടി, നാരകം, കറുവ എന്നിവയുടെ ഇലകളാണ് ഭക്ഷിക്കുക. വായ ഇല്ലാത്തത് കാരണം, കൊക്കൂണ് ആയി വിരിഞ്ഞ് ശലഭമായാലും ഇവക്ക് ഭക്ഷണമില്ല. പെണ് ശലഭത്തിന്റെ പ്രത്യേക ഹോര്‍മോണ് ഗന്ധത്തില് ആകൃഷ്ടരായാണ് ആണ് ശലഭം എത്തുന്നത്.\nഇലകള് കോട്ടിവളച്ച് പട്ടുനൂല് കൊണ്ടു നെയ്താണ് പുഴു സമാധിയിരിക്കുന്നത്. നാലാഴ്ച്ച കൊണ്ട് ഇവ ശലഭങ്ങളായി വെളിയില് വരും. പട്ടുനൂലിന് വേണ്ടി ഇന്ത്യയില് ചിലയിടങ്ങളില് അറ്റ്ലസ് ശലഭങ്ങളെ വാണിജ്യാടിസ്ഥാനത്തില് വളര്‍ത്താറുണ്ട്. രണ്ടാഴ്ച്ച മാത്രമേ ഈ ശലഭങ്ങള്‍ക്ക് ആയുസ്സുള്ളൂ. അപൂര്‍വ ഇനമെന്ന് കേട്ടറിഞ്ഞതോടെ ഈ കൗതുക കാഴ്ച കാണാന് നിരവധി സന്ദര്‍ശകരും എത്തുന്നുണ്ട്.\n‘ശ്രീരാമകൃഷ്ണന് എന്ന് പേരേയുള്ളൂ, രാമന്റേയോ കൃഷ്ണന്റെയോ ധാര്‍മ്മികതയുടെ അംശമില്ല’; സ്പീക്കര് സര്‍ക്കാരിന്റെ ചട്ടുകം മാത്രമെന്ന് എംഎം ഹസന് Posted December 2, 2020 12:09 pm\n‘പാര്‍ട്ടികള് മുന്നണി വിട്ടതൊന്നും യുഡിഎഫിനെ ബാധിക്കില്ല’; എത്ര സീറ്റ് കൂടുതല് കിട്ടുമെന്നറിഞ്ഞാല് മതിയെന്ന് ഉമ്മന്‍ചാണ്ടി Posted December 2, 2020 11:57 am


രാജ്യത്ത് കോവിഡ് കേസുകളിൽ വർദ്ധനവ് : കണക്കുകൾ പുറത്ത് വിട്ട് ആരോഗ്യമന്ത്രാലയം | latest news|COVID19|INDIA NEWS\nJul 8, 2021, 10:08 am IST\nന്യൂഡല്‍ഹി : രാജ്യത്ത് കോവിഡ് രോഗികളുടെ എണ്ണം വീണ്ടും കൂടുന്നു. ആരോഗ്യമന്ത്രാലയത്തിന്റെ കണക്കുകൾ പ്രകാരം ഇന്നലെ 45,892 പേര്‍ക്കാണ് പുതുതായി കോവിഡ് രോഗബാധ ഉണ്ടായത്. ഇതോടെ രോഗബാധിതരുടെ ആകെ എണ്ണം 3,07,09,557 ആയി.\nRead Also : രാജ്യത്തെ പതിനാല് ബാങ്കുകള്‍ക്ക് വൻ പിഴയിട്ട് റിസര്‍വ് ബാങ്ക്\nരാജ്യത്താകെ 2,98,43,825 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 44,291 പേര് സുഖം പ്രാപിച്ചു. ദേശീയ രോഗമുക്തി നിരക്ക് വര്‍ധിച്ച് 97.18% ആയി. ആകെ 42.52 കോടിയിലേറെ പരിശോധനകളാണ് രാജ്യത്ത് ഇതുവരെ നടത്തിയത്.\nരാജ്യത്ത് പ്രതിവാര രോഗസ്ഥിരീകരണ നിരക്ക് നിലവില്2.37 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.42 ശതമാനവുമാണ്. അതേസമയം ഇന്നലെ 817 പേര് കൂടി കോവിഡ് ബാധിച്ച് മരിച്ചു. ഇതോടെ മരണസംഖ്യ 4,05,028 ആയി ഉയര്‍ന്നു.\nസ്വന്തം മുന്നണിയിലെ വനിതാ നേതാവിനെതിരെ സ്‌ത്രീവിരുദ്ധ പരാമർശം നടത്തി 'സ്ത്രീപക്ഷ ക്യാമ്പെയി'നുമായി സി.പി.എം\n'അങ്കിൾ, ഈ വണ്ടിപ്പെരിയാർ ലക്ഷദ്വീപിലോ കാശ്മീരിലോ?': വണ്ടിപ്പെരിയാറിൽ ഉരിയാടാത്തവരെ പരിഹസിച്ച് ശ്രീജിത്ത് പണിക്കർ


വര്‍ക്കേഴ്സ് ഫോറം: ഒഞ്ചിയം കൊലയിലെ യുഡിഎഫ് രാഷ്ട്രീയം\nഭരണം നിലനിര്‍ത്താന് എംഎല്‍എയെ വിലയ്ക്കെടുത്തവര്‍ക്ക് അതേകാര്യത്തിന് ഏതാനും ക്രിമിനലുകളെ വാടകയ്ക്ക് എടുക്കുന്നതില് പ്രയാസമുണ്ടാകേണ്ടതില്ല. ഒഞ്ചിയത്തെ റവല്യൂഷണറി മാര്‍ക്സിസ്റ്റ് പാര്‍ടി നേതാവ് ടി പി ചന്ദ്രശേഖരന്റെ കൊലപാതകംകൊണ്ട് രാഷ്ട്രീയനേട്ടമുണ്ടാക്കാന് ശ്രമിക്കുന്നത് യുഡിഎഫാണ്. ഏതു കുറ്റകൃത്യത്തിന്റെയും അന്വേഷണം, അതുകൊണ്ട് ആര്‍ക്കാണ് പ്രയോജനം എന്നതിലേക്കാണ് ആദ്യം നീളുക. ഒഞ്ചിയത്തെ കൊലപാതകം തീവ്രവാദസ്വഭാവമുള്ള ക്വട്ടേഷന്‍സംഘത്തിന്റേതാണെന്ന് ഇതുവരെ പുറത്തുവന്ന വിവരങ്ങളില് വ്യക്തമാകുന്നുണ്ട്. ആ സംഘത്തെ ആര് നിയോഗിച്ചു എന്നതാണ് പ്രശ്നം.\nഇവിടെ സംഭവം നടന്നയുടനെ യുഡിഎഫ് നേതൃത്വം കാണിച്ച വെപ്രാളം ശ്രദ്ധിക്കേണ്ടതാണ്. ചന്ദ്രശേഖരന് ഒരു ഘട്ടത്തിലും യുഡിഎഫിനോട് പരസ്യമായ അനുഭാവം പ്രകടിപ്പിച്ചയാളല്ല. ലോക്സഭാ തെരഞ്ഞെടുപ്പിലും മറ്റും യുഡിഎഫിനെ സഹായിക്കുന്നതായി ആക്ഷേപം ഉണ്ടായിരുന്നെങ്കില്‍പ്പോലും തന്റെ വിമതസഹചാരി എം ആര് മുരളി (ഷൊര്‍ണൂര്)യുമായി ചന്ദ്രശേഖരന് വിയോജിച്ചത് പ്രത്യക്ഷ കോണ്‍ഗ്രസ് ബന്ധത്തിന്റെ പേരിലാണ്. അങ്ങനെ അകന്നുനിന്ന ഒരാളുടെ മരണത്തില് എന്തിന് യുഡിഎഫ് സംസ്ഥാനതല ഹര്‍ത്താല് പ്രഖ്യാപിക്കണം? മരണവാര്‍ത്ത അറിഞ്ഞയുടനെ മുഖ്യമന്ത്രി ഉമ്മന്‍ചാണ്ടി ഡല്‍ഹിയിലെ പ്രധാന പരിപടികള്‍പോലും ഒഴിവാക്കി കോഴിക്കോട്ടേക്ക് തിരിച്ചു; ആഭ്യന്തരമന്ത്രിയും വ്യവസായമന്ത്രിയും കെപിസിസി പ്രസിഡന്റുമടക്കമുള്ള യുഡിഎഫ് നേതാക്കള് കൂട്ടത്തോടെ കോഴിക്കോട്ടെത്തി. അത്തരമൊരു അസാധാരണമായ വികാരപ്രകടനത്തിന് എന്തായിരുന്നു അവര്‍ക്ക് പ്രേരകമായ ഘടകം? അത് ചന്ദ്രശേഖരനോടുള്ള താല്‍പ്പര്യമോ കൂറോ അല്ല എന്നത് വ്യക്തം.\nമുമ്പ് ഒരിക്കലും ഇല്ലാത്ത അത്രയും ദയനീയമാണ് യുഡിഎഫിന്റെ ഇന്നത്തെ അവസ്ഥ. ഒരു ഭാഗത്ത് മുസ്ലിംലീഗിന്റെ അപ്രമാദിത്തം. മറ്റൊരു ഭാഗത്ത് കേരള കോണ്‍ഗ്രസിന്റെ മൂക്കുകയര്. ഏകാംഗകക്ഷികള്‍പോലും കോണ്‍ഗ്രസിനെ വരച്ച വരയില് നിര്‍ത്തി നയിക്കുന്നു. പിറവത്ത് യുഡിഎഫിന് പിന്തുണ നല്‍കിയവര്‍തന്നെ പറയുന്നത് നെയ്യാറ്റിന്‍കര ഉപതെരഞ്ഞെടുപ്പില് യുഡിഎഫ് മൂന്നാംസ്ഥാനത്തേക്ക് പിന്തള്ളപ്പെടുമെന്നാണ്. കോണ്‍ഗ്രസും ഇന്ത്യന് യൂണിയന് മുസ്ലിംലീഗും പരിപൂര്‍ണമായി വിശ്വാസ്യത നഷ്ടപ്പെട്ട് നില്‍ക്കുന്നു. വിലക്കയറ്റത്തിന്റെയും ക്രമസമാധാനത്തകര്‍ച്ചയുടെയും അഴിമതിയുടെയും ദുരിതമനുഭവിക്കുന്ന ജനങ്ങള് കടുത്തരോഷത്തിലാണ്. ഇത്തരമൊരവസ്ഥയില് യുഡിഎഫിന് നിവര്‍ന്നുനില്‍ക്കണമെങ്കില് അത്ഭുതംതന്നെ സംഭവിക്കണം. അങ്ങനെയൊരു അത്ഭുതമാണോ വടകരയില് സംഭവിച്ചതെന്നാണ് യുക്തിബോധമുള്ളവര് ആദ്യം പരിശോധിക്കേണ്ടത്.\nകൊല്ലപ്പെട്ടത് സിപിഐ എമ്മില്‍നിന്ന് പുറത്തുപോയ ആളാണെന്നത് പ്രധാനമാണ്. ഒഞ്ചിയത്തെ രാഷ്ട്രീയമെല്ലാവര്‍ക്കും അറിയാം. ചന്ദ്രശേഖരന് കൊല്ലപ്പെട്ടാല് ഒറ്റയടിക്ക് സിപിഐ എമ്മിനുമേല് കുറ്റം ചാരാനാകുമെന്ന് യുഡിഎഫിന് നന്നായറിയാം. ആ അറിവാണ് ആസൂത്രണമായും പ്രയോഗമായും മാറിയതെന്ന് കേരളം കഴിഞ്ഞ ദിവസങ്ങളില് കണ്ട യുഡിഎഫ് നാടകത്തില്‍നിന്ന് വ്യക്തമാണ്. ആരാണ് കൊല്ലപ്പെട്ടതെന്ന വിവരം ആ പ്രദേശത്തുള്ളവര് സംശയരഹിതമായി സ്ഥിരീകരിക്കുന്നതിനുമുമ്പുതന്നെ യുഡിഎഫ് നേതാക്കളുടെ പ്രസ്താവന വന്നുതുടങ്ങി. സംസ്ഥാന ആഭ്യന്തരമന്ത്രിയും കേന്ദ്ര ആഭ്യന്തര സഹമന്ത്രിയും കെപിസിസി പ്രസിഡന്റും പൊലീസ് അന്വേഷണത്തിനുമുമ്പുതന്നെ പ്രതികളെ പ്രഖ്യാപിച്ചു. ഹര്‍ത്താലിനെതിരെ ഗീര്‍വാണപ്രസംഗങ്ങള് നടത്തുന്നവര് സംസ്ഥാന ഹര്‍ത്താല് പ്രഖ്യാപിച്ചു. രാഷ്ട്രീയ ആസൂത്രണത്തിന്റെ തിളപ്പല്ലാതെ മറ്റെന്താണിത്. കേസ് അന്വേഷിക്കുന്ന പൊലീസ് ഉദ്യോഗസ്ഥനുമായി കെപിസിസി പ്രസിഡന്റിന് എന്താണ് സംസാരിക്കാനുള്ളത്? എല്‍ഡിഎഫ് ഭരണത്തെ സെല്‍ഭരണമായി ആക്ഷേപിച്ചവരാണ് ഇവരെന്ന് ഓര്‍ക്കണം. ആഭ്യന്തരമന്ത്രിയും കെപിസിസി പ്രസിഡന്റും ഒന്നിച്ച് അന്വേഷണ ഉദ്യോഗസ്ഥനോട് രഹസ്യചര്‍ച്ച നടത്തിയെങ്കില്, തങ്ങള് നേരത്തെ പ്രഖ്യാപിച്ച പ്രതികളിലേക്ക് അന്വേഷണം എത്തിക്കാന് രാഷ്ട്രീയ ഇടപെടല് നടത്തി എന്നുതന്നെയാണര്‍ഥം.\nഒഞ്ചിയത്ത് പുറത്തുപോയവര് സിപിഐ എമ്മിന് ഭീഷണി ഉയര്‍ത്തിയിരുന്നു എന്നത് വസ്തുതയാണ്. തെറ്റിദ്ധരിക്കപ്പെട്ട് നിലപാടെടുത്തവര് പാര്‍ടിയിലേക്ക് തിരിച്ചെത്തുന്നു എന്നത് അതിലും വലിയ വസ്തുതയാണ്. കഴിഞ്ഞ നിയമസഭാ തെരഞ്ഞെടുപ്പില് വടകരയില് എല്‍ഡിഎഫ് സ്ഥാനാര്‍ഥി സി കെ നാണു നേടിയ വിജയം സിപിഐ എമ്മിന്റെ കരുത്ത് ഒട്ടും ചോര്‍ന്നിട്ടില്ലെന്നാണ് തെളിയിക്കുന്നത്. 20-ാം പാര്‍ടി കോണ്‍ഗ്രസ് കോഴിക്കോട്ടാണ് നടന്നത്. കേരളം കണ്ട ഏറ്റവും വലിയ പൊതുജനമുന്നേറ്റമാണ് അതിന്റെ സമാപനസമ്മേളനത്തിലുണ്ടായത്. ആ മുന്നേറ്റത്തില് ഒഞ്ചിയത്തുള്ള, പാര്‍ടിയിലേക്ക് തിരിച്ചുവന്ന നൂറുകണക്കിനാളുകള് ഉണ്ടായിരുന്നു. ഇത്തരമൊരു ഘട്ടത്തില് ചന്ദ്രശേഖരന്റെ മരണത്തിന്റെ ഉത്തരവാദിത്തം സിപിഐ എമ്മിനുമേല് കെട്ടിവയ്ക്കാന് വിവേകബുദ്ധിയുള്ളവര്‍ക്ക് കഴിയില്ല. ഭീമ- കീചക സിദ്ധാന്തം ഒന്നോ രണ്ടോ വട്ടം പറയാം. അത് സാധൂകരിക്കാന് ഊഹാപോഹങ്ങള് പ്രചരിപ്പിക്കാം. പക്ഷേ, യാഥാര്‍ഥ്യം അതുകൊണ്ട് മൂടിവയ്ക്കാനാകില്ല. ആഭ്യന്തരമന്ത്രി പറഞ്ഞ വഴിയേ പൊലീസ് സഞ്ചരിക്കേണ്ടിവരും എന്നതിന്്, കൊട്ടാരക്കരയിലെ അധ്യാപകനെതിരായ ആക്രമണ കേസുള്‍പ്പെടെയുള്ള അനുഭവങ്ങള് നമുക്കുമുന്നിലുണ്ട്. ഇവിടെ പൊലീസിനുമുന്നേ പറക്കുന്നത് ചില മാധ്യമങ്ങളാണ്; അവയിലെ ഏതാനും ലേഖകരാണ്. കേസുമായി സിപിഐ എമ്മിനെ ബന്ധിപ്പിക്കാന് തുടര്‍ച്ചയായി വിവിധതരത്തിലുള്ള "ബ്രേക്കിങ് ന്യൂസുകള്" അവര് കൊണ്ടുവന്നു. ഒന്നിനും അടുത്ത ബുള്ളറ്റിനിലേക്കെത്താനുള്ള ആയുസ്സുപോലുമുണ്ടായില്ല. ഇതുവരെ പുറത്തുവന്ന വിവരങ്ങള് സിപിഐ എമ്മിനെയല്ല യുഡിഎഫിനെയാണ് ഈ കൊലപാതകവുമായി ബന്ധിപ്പിക്കുന്നത്. കൊലയ്ക്ക് ഉപയോഗിച്ചു എന്ന സംശയത്തില് കസ്റ്റഡിയിലെടുത്ത വാഹനത്തിന്റെ ഉടമ നവീന്‍ദാസ് കേന്ദ്രമന്ത്രി വയലാര് രവിയുമായി ബന്ധമുള്ളയാളാണ്. ക്വട്ടേഷന് പാരമ്പര്യമുള്ള ചീഫ്വിപ്പ് പി സി ജോര്‍ജ് ഔദ്യോഗികപരിപാടികളില്ലാതെ മൂന്നുമാസംമുമ്പ് ഈ പ്രദേശം സന്ദര്‍ശിച്ചിട്ടുണ്ട്. എല്‍ഡിഎഫ് എംഎല്‍എ സെല്‍വരാജിനെ കൂറുമാറ്റിച്ചശേഷം പി സി ജോര്‍ജ് അഹങ്കാരത്തോടെ പ്രഖ്യാപിച്ചത്, സിപിഐ എമ്മിനെ ഞെട്ടിക്കുന്ന ഒരു ബോംബുകൂടി പൊട്ടുമെന്നാണ്. സിനിമാക്കഥകളിലെപ്പോലെ തെരഞ്ഞെടുപ്പ് ജയിക്കാനോ പ്രതിസന്ധി മറികടക്കാനോ, കലാപം സംഘടിപ്പിക്കാനും കൊലപാതകങ്ങള് നടത്താനും മടികാണിച്ച പാരമ്പര്യമല്ല യുഡിഎഫിനുള്ളത്. അതിനായി സംഘടിതമായ രാഷ്ട്രീയ മാഫിയാ സംഘവും പ്രവര്‍ത്തിക്കുന്നു. എംഎല്‍എമാരെ വിലയ്ക്കെടുക്കുന്നവര് അതിലാണുള്ളത്; അവര്‍ക്കാണ് ഏറ്റവുമെളുപ്പം വാടകക്കൊലയാളികളെ സംഘടിപ്പിക്കാനുമാവുക. യുഡിഎഫിന്റെ നാള്‍വഴികളില് ക്വട്ടേഷന് സംഘങ്ങളെ ഉപയോഗിച്ച് രാഷ്ട്രീയ ആക്രമണങ്ങള് നടത്തിയ അനുഭവം നിരവധിയാണ്. സിപിഐ എം കേന്ദ്ര കമ്മിറ്റി അംഗം ഇ പി ജയരാജനെ തീവണ്ടിയില് വെടിവച്ച രണ്ടു പ്രതികളില് ഒരാള് ആര്‍എസ്എസുകാരനും ഒരാള് ശിവസേനക്കാരനുമായിരുന്നു. അവരെ നിയോഗിച്ചത് കോണ്‍ഗ്രസ് നേതാവ് കെ സുധാകരനും സിഎംപി നേതാവ് എം വി രാഘവനുമാണ്. ആ ക്വട്ടേഷന് സംഘത്തിന്റെ വെടിയുണ്ടയാണ് ഇ പി ജയരാജന്റെ ശരീരത്തില് ഇപ്പോഴുമുള്ളത്.\nകേരളത്തില് ഏറ്റവും കൂടുതല് രാഷ്ട്രീയ ആക്രമണങ്ങള് നേരിട്ട പാര്‍ടി സിപിഐ എമ്മാണ്. പാര്‍ടിയുടെ സമുന്നത നേതാവായിരിക്കെയാണ് അഴീക്കോടന് രാഘവന് രാഷ്ട്രീയ എതിരാളികളാല് വധിക്കപ്പെട്ടത്. എംഎല്‍എയായിരുന്ന കുഞ്ഞാലി ഉള്‍പ്പെടെ അത്തരം അനേകം കൊലപാതകങ്ങള്. അങ്ങനെയുള്ള കടന്നാക്രമണങ്ങള് അതിജീവിച്ചുള്ളതാണ് സിപിഐ എമ്മിന്റെ ഇന്നത്തെ വളര്‍ച്ച. പാര്‍ടിയില്‍നിന്ന് പുറത്താക്കപ്പെടുന്നവരെയോ വിട്ടുപോകുന്നവരെയോ പിന്തുടര്‍ന്ന് വേട്ടയാടിയ സംഭവങ്ങള് ഒരിക്കലുമുണ്ടായിട്ടില്ല. അത്തരക്കാര് പാര്‍ടിക്കെതിരെ പരസ്യമായി ഇന്നും പ്രവര്‍ത്തിക്കുന്നത് കേരളത്തിലെ ജനങ്ങളുടെ മുന്നിലുള്ള വസ്തുതയാണ്. ഇവിടെ സംഭവിച്ചത് നെയ്യാറ്റിന്‍കര തെരഞ്ഞെടുപ്പ് അതിജീവിക്കാനുള്ള യുഡിഎഫിന്റെ അഭ്യാസമാണ്. ചന്ദ്രശേഖരന്റെ കൊലപാതകമാണോ അതിനുശേഷമുള്ള വികാരപ്രകടനങ്ങളാണോ അതോ അത് രണ്ടുംകൂടിയാണോ ആ അഭ്യാസം എന്നാണ് തെളിയിക്കപ്പെടേണ്ടത്.\nപി എം മനോജ് ദേശാഭിമാനി 07 മേയ് 2012\nLabels: ഒഞ്ചിയം, പി എം മനോജ്, രാഷ്ട്രീയം, വലതുപക്ഷ സര്‍ക്കാര്


കോവിഡ് അതിരൂക്ഷം; അയര്‍ലന്‍ഡിൽ രണ്ടാമതും ലോക്ക്ഡൗണ് | Malayalam UK\nകോവിഡ് അതിരൂക്ഷം; അയര്‍ലന്‍ഡിൽ രണ്ടാമതും ലോക്ക്ഡൗണ്\nOctober 21 09:49 2020 by News Desk 6\tPrint This Article\nഡബ്ലിന്: കൊവിഡ് വ്യാപനം വീണ്ടും രൂക്ഷമായ പശ്ചാത്തലത്തില് വീണ്ടും ലോക്ക്ഡൗണ് ഏര്‍പ്പെടുത്തി അയര്‍ലന്‍ഡ്. ആറ് ആഴ്ചത്തേക്കാണ് രാജ്യത്ത് ലോക്ക്ഡൗണ് പ്രഖ്യാപിച്ചിരിക്കുന്നത്. ബുധനാഴ്ച അര്‍ധരാത്രി മുതല് ലോക്ക്ഡൗണ് നിലവില് വരും. തിങ്കളാഴ്ച ടെലിവിഷനിലൂടെ രാജ്യത്തെ അഭിസംബോധന ചെയ്യവേയാണ് പ്രധാനമന്ത്രി മൈക്കിള് മാര്‍ട്ടിന് അടച്ചിടല് പ്രഖ്യാപനം നടത്തിയത്.\nഅവശ്യസേവന വിഭാഗത്തില് ജോലിചെയ്യുന്നവര്‍ക്ക് മാത്രമാണ് യാത്രാനുമതി. ഇവര്‍ക്ക് സഞ്ചരിക്കുന്നതിനായി പൊതുഗതാഗതത്തിന് ഇളവുകള് നല്‍കിയിട്ടുണ്ട്. എന്നാല് 25 ശതമാനം യാത്രക്കാരെ മാത്രമേ വാഹനങ്ങളില് കയറ്റാനാകൂ. വീടിന് അഞ്ചുകിലോമീറ്റര് ദൂരപരിധിയില് വ്യായാമത്തിനായി പോകാന് അനുവാദം നല്‍കിയിട്ടുണ്ട്. ദൂരപരിധി ലംഘിക്കുന്നവരില് നിന്ന് പിഴയീടാക്കും. അതേസമയം സ്‌കൂളുകളെ ലോക്ക്ഡൗണില് നിന്ന് ഒഴിവാക്കിയിട്ടുണ്ട്. സ്‌കൂളുകളും ശിശുപരിപാലന കേന്ദ്രങ്ങളും തുറന്നുപ്രവര്‍ത്തിക്കും. കുട്ടികളുടെയും യുവാക്കളുടെയും ഭാവി ഈ മഹാമാരിയുടെ മറ്റൊരു ഇരയാകുന്നത് അനുവദിക്കാനാവില്ലെന്നാണ് ഇതിന് കാരണമായി പ്രധാനമന്ത്രി ചൂണ്ടിക്കാട്ടിയത്.\nഒറ്റയക്ക് താമസിക്കുന്നവര്‍ക്ക് മാനസികാരോഗ്യ പ്രശ്‌നങ്ങള് ഉണ്ടാകാന് സാധ്യതയുള്ളതിനാല് ഇവര്‍ക്കായി പ്രത്യേക പരുപാടി സര്‍ക്കാര് നടപ്പാക്കും. സോഷ്യല് ബബിള് എന്ന പരിപാടി പ്രകാരം ഒറ്റക്ക് താമസിക്കുന്നവര്‍ക്ക് ഏതെങ്കിലും ഒരു കുടുംബമായി ഇടപഴകാന് സാധിക്കും. ‘ലോക്ക്ഡൗണ് ഏര്‍പ്പെടുത്തുന്ന ആറ് ആഴ്ചകളില് ഒന്നിച്ച് നില്‍ക്കുകയാണെങ്കില് അര്‍ഥവത്തായ രീതിയില് ക്രിസ്മസ് ആഘോഷിക്കാന് നിങ്ങള്‍ക്ക് അവസരം ലഭിക്കുമെന്ന് അടച്ചിടല് പ്രഖ്യാപിച്ച് പ്രധാനമന്ത്രി പറഞ്ഞു.


തൃശൂര് പൂരത്തിന് അനുമതി; ജനപങ്കാളിത്തത്തിന് നിയന്ത്രണമുണ്ടാകില്ല – Chandrika Daily\nBy web desk 1 Sunday March 28, 2021 18:55 pm\nതൃശൂര് പൂരത്തിന് അനുമതി; ജനപങ്കാളിത്തത്തിന് നിയന്ത്രണമുണ്ടാകില്ല\nജില്ലാ കലക്ടറുടെ അധ്യക്ഷതയില് ചേര്‍ന്ന യോഗത്തിലാണ് തീരുമാനം\nതൃശൂര്: തൃശൂര് പൂരം നടത്താന് അനുമതി. ജില്ലാ കലക്ടറുടെ അധ്യക്ഷതയില് ചേര്‍ന്ന യോഗത്തിലാണ് തീരുമാനം. പൂരത്തിന് ജനപങ്കാളിത്തത്തില് നിയന്ത്രണമുണ്ടാകില്ല. എക്‌സിബിഷനും സന്ദര്‍ശകര്‍ക്ക് നിയന്ത്രണമുണ്ടാകില്ല.\nഎക്‌സിബിഷന് നിയന്ത്രണം ഏര്‍പ്പെടുത്തിയാല് പൂരവും എക്‌സിബിഷനും ഉപേക്ഷിക്കുമെന്ന നിലപാടിലായിരുന്നു സംഘാടക സമിതി. എന്നാല് ഇന്ന് വീണ്ടും ചേര്‍ന്ന യോഗത്തില് എക്‌സിബിഷന് സന്ദര്‍ശകര്‍ക്ക് നിയന്ത്രണം ഉണ്ടാകില്ലെന്ന് കളക്ടര് വ്യക്തമാക്കുകയായിരുന്നു.


ഒഴുക്കിനെതിരെ – ChattampiSwami.com\nപറവൂര് വടക്കേക്കര എടത്തില് ശ്രീ.നാരായമപിള്ള, ചട്ടമ്പിസ്വാമി തിരുവടികളുടെ ഒരു ഭക്തനായിരുന്നു. ഒരിക്കല് അദ്ദേഹം സ്വാമി തിരുവടികളേയും കൂട്ടിക്കൊണ്ട് കൊടുങ്ങല്ലൂരിലുള്ള മറ്റൊരു ഭക്തന്‍റെ ഗൃഹത്തില്‍പോയി. കൊല്ലവര്‍ഷം 1091 ലെ മഴക്കാലമായിരുന്നു അത്. ഗൃഹസന്ദര്‍ശനം കഴിഞ്ഞു തിരികെ പറവൂര്‍ക്ക് പോകണം. യാത്ര വള്ളം കയറിത്തന്നെവേണം. ചെറിയ ഒരു വള്ളമാണ് കിട്ടിയത്. സ്വാമിതിരുവടികള് അതില് കയറിയിരുന്നു. പിന്നാലെ നാരായണപിള്ളയും ഒരു സ്നേഹിതനും. വള്ളക്കാരന് തുഴഞ്ഞു. നേരം സന്ധ്യയോടടുത്തു. നാലുപുറത്തും ഇരുട്ടിന്‍റെ കട്ടിയും ഭയാനകതയും വര്‍ദ്ദിച്ചു. ആകാശത്തില് കരിങ്കാറുകള്. അന്തരീക്ഷത്തില് ശക്തിയേറിയ കാറ്റ്., ജലപ്പരപ്പില് കോളിന്‍റെ ബഹളം. വള്ളക്കാരനോ വലിയ പരിചയമില്ലാത്ത കൃസ്ത്യാനി-കൊച്ചുദേവസ്സി. ഔത്കണ്ഠലബ്ദിക്കിനിയെന്തുവേണം?\nനാലുപുറത്തും കണ്ണുകള് പായിച്ചു നോക്കി. ഒരിടത്തും ഒരു വിളക്കുപോലുമില്ല. വള്ളക്കാരന് വള്ളം ഊന്നുന്നുണ്ട്. പക്ഷെ ലക്ഷ്യമില്ലാതെയായിരുന്നു. അങ്ങനെ അത് പെട്ടെന്ന് ഭയങ്കരമായ ഓളത്തില് അകപ്പെട്ടു. പിള്ളയും കൂട്ടുകാരം വള്ളക്കാരനെ സൂക്ഷിച്ചുനോക്കി. അയാളുടെ ഇനിയത്തെ ഭാവമെന്ത് എന്നറിയാന്. അയാള് പരിഭ്രമിച്ച്, ആഞ്ഞടിക്കുന്ന കാറ്റിന്‍റെ ശൈത്യം സഹിക്കവയ്യാതെ അമരത്തു ചുരുണ്ടുകൂടി ഇരിക്കുകയാണ്. കഴുക്കോല്-കഴുക്കോല്‍കൊണ്ട്പ്രയോജനമില്ലെന്ന് വന്നിരിക്കുന്നു- എത്തുന്നില്ല! ദേവസ്സിക്കുഞ്ഞിന്‍റെ ധൈര്യം അങ്ങനെ മുഴുവന് കെട്ടടങ്ങിയാല് പറ്റില്ലല്ലോ എന്നു കരുതി പിള്ളയും കൂട്ടുകാരനും അയാളെ ഉത്സാഹിപ്പിക്കാന് നിശ്ചയിച്ചു. ഒരു തവണ വിളിച്ചു. ഭയം ദേവസ്സിക്കുഞ്ഞിനെ നിരുദ്ധകണ്ഠനാക്കിയിരുന്നു. ശബ്ദം പൊങ്ങുന്നേയില്ല. ആള് ചത്തുപോയോ? അതൊട്ടില്ലതാനും. ചാകാതെ ചത്തിരിക്കുന്നു എന്നു പറയാം. ഇടറിയ തൊണ്ടയില് നിന്ന് ഒരു ശബ്ദം പുറപ്പെട്ടു എന്നതുതന്നെ അതിനു തെളിവ്.\nകാലന് ഏവരുടേയും കഴുത്തില് കയറിട്ടു മുറുക്കിക്കഴിഞ്ഞ ഒരു പ്രതീതി. ഈ സമയത്ത് പരമഭട്ടാരക ചട്ടമ്പിസ്വാമി തിരുവടികളുടെ സ്ഥിതി എന്തായിരുന്നു? ആഹോ ആശ്ചര്യം! സ്വാമി തിരുവടികള് ഉല്ലാസമോടെ ഇരുന്ന ദിക്കില്‍ത്തന്നെ ഇരിക്കുന്നു. – മൂളിപ്പാട്ടില് ലയിച്ചുകൊണ്ട്. ധീരന്മാരുടെ മനസ്സ് ഏത് വിപത്തിലും കുലുങ്ങിയില്ല. സ്വാമികള് തന്നെ അതിനു നിദര്‍ശനം.\n“സ്വാമി!” എന്നിങ്ങനെ രണ്ടുപേരും സങ്കടത്തോടെ വിളിച്ചു. അവരുടെ ഗളനാളങ്ങളില്‍നിന്ന് മറ്റൊരു ശബ്ദവും പുറപ്പെട്ടില്ല. പുറപ്പെടുവിക്കാനുളഅള ശക്തി ഉണ്ടായിരുന്നില്ല- അതുകൊണ്ട്, എറക്കവലിവില് വള്ളം കടലിലേക്കുതന്നെ അതിവേഗത്തില് നീങ്ങിത്തുടങ്ങി. അവസാന പ്രാര്‍ത്ഥനക്കു സമയമായി. എന്ന് പിള്ളയ്ക്ക് തോന്നി. കൂട്ടുകാരനോട് അതു പറയുകയും ചെയ്തു.\nഅതിനിടയില് കൂട്ടുകാരന് കേള്‍ക്കുമാറ് രണ്ട് വാചകങ്ങള് പറഞ്ഞു.\nനമ്മുടെ അവസാന യാത്ര ആയിരിക്കാം. കഷ്ടം വയസ്സുകാലത്തു സ്വാമിക്കും ഇപ്രകാരമൊരു ഗതി സംഭവിപ്പാനാണ് ദൈവനിശ്ചയം ഇല്ലേ പിള്ളേ?\nപിള്ളയും കൂട്ടുകാരും സ്വാമിയുടെ കുറേക്കൂടി സമീപത്തേയ്ക്ക് നീങ്ങിയിരുന്നു. ഗദ്ഗദരുദ്ധകണ്ഠരായി, ‘സ്വാമി’ എന്നു പിന്നെയും വിളിച്ചു. സഹയാത്രികരായ ശിഷ്യന്മാരുടെ ധൈര്യക്ഷയത്തിലും മരണഭയത്തിലും മനമലിഞ്ഞ സ്വാമി തിരുവടികളഅ അവരെ ഇങ്ങനെ സമാധാനിപ്പിച്ചു.\n“നമുക്ക് ഒരാപത്തിനും ഇപ്പോള് കാലമില്ല. പരിഭ്രമിക്കാതിരിക്കൂ.”\nഅതുകേട്ടപ്പോള് പിള്ളയും കൂട്ടരും തെല്ലൊന്നാശ്വസിച്ചു. യോഗിവര്യന്‍റെ വാക്കല്ലേ? പക്ഷെ രക്ഷയെവിടെ? വന്‍കടലിലേക്കാണല്ലോ വഞ്ചി പോകുന്നത്! സ്വാമികളുടെ പ്രഭാവം മഹത്തും അപ്രമേയവും തന്നെ. അതില് അവര്‍ക്ക് സംശയമില്ല. പക്ഷെ മരണത്തെക്കുറിച്ചാലോചിക്കുമ്പോള്?\nനിമിഷങ്ങള് യുഗങ്ങള്‍പോലെ നീങ്ങുന്നു. ഹൃദയമിടിപ്പുകള് ആസന്നമൃത്യുവിന്‍റെ ജയഭേരി ശബ്ദമായി മാറുന്നു…. അങ്ങനെ പത്തുമിന്നിട്ട് കഴിഞ്ഞിരിക്കണം അതാ ഒരു ദീപം പ്രത്യക്ഷപ്പെടുന്നു! അതെ മൂത്തകുന്നം ക്ഷേത്രനട! വള്ളം അവിടെ എത്തി ഉറച്ചിരിക്കുന്നു.\nഉഴിക്കോട്ടുനിന്ന് മൂത്തകുന്നം ക്ഷേത്രംവരെ ഉദ്ദേശം രണ്ടുനാഴിക നേരം ഒഴുക്കിനെതിരായി എറക്കവലിവിനുവിപരീതമായി, ആരും തുഴയാതെ സഞ്ചരിച്ച് എങ്ങനെയെത്തി? ഇതാരുടെ വൈഭവം? പ്രകൃതിശക്തിയെപോലും സിദ്ധിവൈഭവംകൊണ്ട് യോഗീശ്വരന്മാര്‍ക്കു വശപ്പെടുത്തി ചൊല്‍പടിക്കു നിര്‍ത്താമെന്നതിന് വേറെ ഉദാഹരണമെന്തിന്.


എയ്ഡ്സിന്റെ കരിനിഴലില് ഇന്ത്യ | world aids day today - Malayalam Oneindia\nഎയ്ഡ്സിന്റെ കരിനിഴലില് ഇന്ത്യ\nഇന്ത്യയില് ഏറ്റവുമധികം എയ്ഡ്സ് രോഗികള് വടക്കു കിഴക്കന് സംസ്ഥാനങ്ങളിലാണ് . സംസ്ഥാനങ്ങളുടെ കണക്കെടുത്താല് എയ്ഡ്സിന്റെ വിപത്ത് ഏറ്റവും കൂടുതല് അനുഭവിക്കുന്നത് മഹാരാഷ്ട, ആന്ധ്രപ്രദേശ്, തമിഴ്നാട്, കര്‍ണ്ണാടക, മണിപ്പൂര്, നാഗാലാന്റ് എന്നിവിടങ്ങളിലാണ്. രോഗത്തിന്റെ പകര്‍ച്ചാ നിരക്കും ഈ സംസ്ഥാനങ്ങളിലാണ് കൂടുതല്. മയക്കു മരുന്നുകളുടെ അമിതമായ ഉപയോഗമാണ് ഈ സംസ്ഥാനങ്ങളിലെ ജനങ്ങള്‍ക്ക് നാണക്കേടിന്റെ രോഗം സമ്മാനിക്കുന്നത്.\nഇന്ത്യയിലെ ഏറ്റവും ചെറിയ സംസ്ഥാനങ്ങളിലൊന്നായ മണിപ്പൂരിന്റെ എയ്ഡ്സ് വളര്‍ച്ചാ നിരക്ക് ഭീതിദമാണ്. 1988 ല് ഇവിടെ പൂജ്യമായിരുന്ന പകര്‍ച്ചാ നിരക്ക് 1992 ആയപ്പോഴേയ്ക്കും 65 ശതമാനമായി. ഇപ്പോഴും രാജ്യത്തെ ഉയര്‍ന്ന എയ്ഡ്സ് പകര്‍ച്ചാ നിരക്കുള്ള സംസ്ഥാനം മണിപ്പൂര് തന്നെയാണ്. സ്ത്രീകളില് എയ്ഡ്സ് പകരുന്നത് പ്രധാനമായും ഭര്‍ത്താക്കന്മാരില് നിന്നാണെന്ന് ലോകാരോഗ്യ സംഘടനയുടെ കണക്കുകള് വെളിപ്പെടുത്തുന്നു. കുത്തഴിഞ്ഞ ജീവിതം നയിക്കുന്ന പുരുഷന് തന്റെ പ്രിയപ്പെട്ടവര്‍ക്ക് മാരക രോഗം സമ്മാനിക്കുന്നു.\nകേരളത്തിലും എയ്ഡ്സ് രോഗികളുടെ എണ്ണം പെരുകുകയാണ്. ഔദ്യോഗിക കണക്കുകളില് കാണുന്നതിനേക്കാള് ഇരട്ടിയിലധികം എയ്ഡ്സ്രോഗികള് കേരളത്തിലുണ്ട്. രോഗം ബാധിക്കുന്ന കുട്ടികളുടെ എണ്ണം കൂടിവരുന്നു എന്നതും ആശങ്കാജനകമാണ്.\nകേരളത്തിന്റെ ഇടുങ്ങിയ മനസ്സാക്ഷിയാണ് മറ്റൊരു പ്രശ്നം. പണ്ട് ക്ഷയരോഗികള്‍ക്കും കുഷ്ഠരോഗികള്‍ക്കും വിലക്കു കല്പിച്ചിരുന്ന സമൂഹമാണ് കേരളം. എന്നാല് ഈ രോഗങ്ങളെക്കുറിച്ചുള്ള അന്ധവിശ്വാസം മാറിക്കിട്ടാന് ഏറെക്കാലമെടുത്തു. അന്നത്തെ അതേ മനോഭാവമാണ് ഇപ്പോള് എയ്ഡ്സ്രോഗികളോടും കൈക്കൊള്ളുന്നത്. എയ്ഡ്സാണെന്നറിഞ്ഞാല് ആ രോഗിയെ കേരളീയ സമൂഹം നിഷ്കരുണം പുറന്തള്ളുകയാണ്. വീട്, സ്കൂള്, ആശുപത്രി തുടങ്ങിയ ഒരു കേന്ദ്രങ്ങളിലും ഇത്തരം രോഗികള്‍ക്ക് അഭയമില്ല. കേരളത്തിലെ സാമൂഹ്യപുരോഗതിക്കായി പൊരുതുന്ന രാഷ്ട്രീയപാര്‍ട്ടികളാകട്ടെ ഇതൊന്നും തങ്ങളുടെ അജണ്ടയല്ലെന്ന മട്ടിലാണ് പെരുമാറുന്നത്.\nഇങ്ങിനെ സമൂഹത്തിന്റെ തൊട്ടുകൂടായ്മ അനുഭവിക്കേണ്ടിവരുമെന്നതിനാല് രോഗമുള്ളവര് തന്നെ അത് പുറത്തറിയിക്കാതെ കഴിയുന്നു. ആശുപത്രികളില് പോലും എയ്ഡ്സ് രോഗിയാണെന്നറിഞ്ഞാല് അവര് ഒട്ടേറെ ദുരനുഭവങ്ങള് നേരിടേണ്ടിവരുന്നു.


മൂക്കില്ലാത്ത ഇന്ത്യന് പെണ്‍കുട്ടിയെ ഒഹായൊ ടീച്ചര് ദത്തെടുത്തു | USA Malayalam News Paper\nമൂക്കില്ലാത്ത ഇന്ത്യന് പെണ്‍കുട്ടിയെ ഒഹായൊ ടീച്ചര് ദത്തെടുത്തു\nStory Dated: Tuesday, March 10, 2015 07:48 hrs EDT\nഒഹായൊ. ദത്തെടുക്കുവാന് താല്പര്യം പ്രകടിപ്പിച്ചു ഗുജറാത്തിലെ മഹിള കല്യാണ് കേന്ദ്ര സെന്ററില് എത്തി ചേര്‍ന്ന ദമ്പതിമാര്‍ക്ക് ഒറ്റ നോട്ടത്തില് ദുര്‍ഗ്ഗയെ ഇഷ്ടപ്പെടാന് കഴിഞ്ഞില്ല. തടസ്സമായിരുന്നത് ദുര്‍ഗ്ഗയുടെ മുഖത്തെ നഷ്ടപ്പെട്ട മൂക്കായിരുന്നു.\nഒടുവില് സാന്‍സിയാറ്റില് നിന്നുളള അധ്യാപിക ക്രിസ്റ്റിന് വില്യംസ് (44) ദുര്‍ഗ്ഗയെ ദത്തെടുക്കുവാന് തീരുമാനിച്ചു. നേപ്പാളില് നിന്നു ഒരു കുട്ടിയെ ദത്തെടുക്കുവാനായിരുന്നു താല്പര്യമെങ്കിലും ഇന്ത്യന് സന്ദര്‍ശനത്തിനിടെ കണ്ടു മുട്ടിയ ദുര്‍ഗ്ഗയെയാണ് അധ്യാപിക തിരഞ്ഞെടുത്തത്.\nഇപ്പോഴും അവിവാഹിതയായി കഴിയുന്ന ക്രിസ്റ്റി 2010 ലാണ് കുട്ടികളെ ദത്തെടുത്ത് വളര്‍ത്തുവാന് ആരംഭിച്ചത്. 2012 ല് ആദ്യമായി ദത്തെടുത്തത് ദുര്‍ഗ്ഗയുടെ സഹോദരി മുന്നയെയായിരുന്നു.\nജനിച്ച ഉടനെ ഗുജറാത്തിലെ ഒരു കുറ്റിക്കാട്ടില് ഉപേക്ഷിക്കപ്പെട്ട ദുര്‍ഗ്ഗയെ, ഏതോ ജീവികളോ, മൃഗമോ മൂക്ക് കടിച്ചെടുത്ത് വികൃതമാക്കിയിരുന്നു. ആശുപത്രിയിയില് തക്ക സമയത്ത് എത്തിച്ചതുകൊണ്ടാണ് ദുര്‍ഗ്ഗ രക്ഷപ്പെട്ടത്.\n2011 ലാണ് ദുര്‍ഗ്ഗ കല്യാണ് കേന്ദ്ര സെന്ററില് എത്തിയത്. 25 ദമ്പതിമാരാണ് കുട്ടികളെ ദത്തെടുക്കുവാന് ഇവിടെ എത്തിചേര്‍ന്നത്. ദുര്‍ഗ്ഗയെ ദത്തെടുക്കുവാന് ആരും തയ്യാറായില്ല. സൂപ്രണ്ട് ലബന് അജേറിയ പറഞ്ഞു.\nദത്തെടുക്കുന്നതിനു മുമ്പ്് ക്രിസ്റ്റിന് അമേരിക്കന് ശസ്ത്രക്രിയാ വിദഗ്ധന്മാരോട് ആലോചിച്ചു. ദുര്‍ഗ്ഗയുടെ നഷ്ടപ്പെട്ട മൂക്ക് ശരിയാക്കാമെന്ന് ഉറപ്പാക്കിയായിരുന്നു. ദീര്‍ഘനാളുകളിലെ പരിശ്രമത്തിനൊടുവിലാണ് ദുര്‍ഗ്ഗയേയും സഹോദരി മുന്നയേയും ക്രിസ്റ്റിക്ക് ലഭിച്ചത്. സ്വന്തം കുട്ടികളായി വളര്‍ത്തി പഠിച്ചു ഇരുവര്‍ക്കും നല്ലൊരു ഭാവി നല്‍കണമെന്നാണ് ക്രിസ്റ്റിയുടെ ആഗ്രഹം.